
Teatru ȘI partinitate 


Sintem în preajma tradiționalei consfătuiri ahuale a oamenilor de teatru. Prilej util 
pentru un larg tur de orizont în jurul aspectelor de ultimă oră ale mişcării noastre tea- 
trale, de adincire şi dezlegare a problemelor care au confruntat în această stagiune pe 
slujitorii scenelor noastre dramatice. Fireşte, nu ne gindim să conjecturăm asupra dez- 
baterilor ce se vor isca la consfătuire. Ni se pare însă nimerit să subliniem şi să salu- 
tăm faptul că ordinea de zi a fost axată în jurul repertoriului înfățișat şi îndeosebi în 
jurul dramaturgiei originale promovate şi valorificate de teatrele noastre prin acest 
repertoriu. Dincoace de orice luări de poziții particulare, ce se vor face cunoscute cu 
acest prilej, ni se pare în același timp că nu strică a întîrzia aci, asupra unor laturi mai 
generale — de ordinul esenței — ale problemelor ce vor fi dezbătute. 

Ne amintim de consfătuirea oamenilor de teatru ținută acum un an. Încercase atunci. 
în mijlocul preocupărilor şi convingerilor noastre, să-și semnaleze o firavă prezență ideea 
artei desfătătoare. Deşi se dorea poate bogată în ispite, ideea, rostită, a răsunat strident 
în urechi. Nu datorită desfătării ca atare, împotriva ei nimeni nu are de ce să se ridice. 
Dar pentru că desfătarea fusese suprapusă drept condiție a artei, substantei social-edu- 
cative cu care noi sintem obişnuiţi să înnobilăm şi să îndatorăm arta. Pentru că. aja 
cum fusese propusă (ca un panaceu în arta noastră teatrală), desfătarea aceasta ascundea 
vădit, implica invitatia de d reveni la o așa-numită puritate a actului artistic. la creația 
artistică „eliberată“ de nu ştim ce opresiune a realităților, a vieții, a convingerilor şi orien- 
„tărilor noastre politice (toate acestea, pasă-mi-te, adiacente. străine frumosului...). Pentru 
că prin proclamarea desfătării ca scop subrem al operei de artă, simțeam repudiindu-se, 
cu amăgitoare armonii retorice, ceea ce înseamnă cucerire revoluționară şi mindrie în 
creația noastră artistică şi în credințele noastre artistice de astăzi. Teoria artei-desfătare 
și-a primit de aceea, cu promptitudine, replica necesară, fermă. lar discuțiile la consfătuire 
s-au purtat mai departe, în numele artei realist-socialiste, pentru continua ei dezvoltare. 

De ce pomenim astăzi de acest singular şi parcă uitat incident, care s-a stins în fașă, 
cu concursul şi spre satisfacția unanimă a participanţilor la consfătuire ? Nu-l asociem 
direct cu problemele stagiunii în curs de încheiere. Dar față de caracterul în genera) 
eclectic al repertoriului şi fată de natura unora din slăbiciunile semnalate în parte de 
critică, de care 's-au făcut vinovate lucrări dramatice reprezentate în această stagiune, 
cercetarea cauzelor care au putut înlesni această carentă recoltă artistică e legitimă şi 
necesară. Şi parcă asemenea cercetare se cere pornită dinspre tărimurile dinspre care 
incercase acum un an să mijească teoria artei-desfătare. 

Departe de noi gindul de a deschide cuiva procese de intenţie. Şi mai cu seamă 
departe de noi gîndul de a minimaliza ori tăgădui ceea ce a fost valoros în creația dra- 
matică recentă şi în realizările spectacologice ale anului. Nu vom putea trece cu vederea 
nici faptul că, dincolo de deficiențe, scrisul dramatic original a fost, în stagiunea de 
față, promovat cu, s-ar zice, o nemaiîntilnit de masivă solicitudine. Aproape (dacă nu 
chiar peste) 20 de piese noi originale jucate în premieră în răstimpul cîtorva luni este 
o cifră neașteptată. Şi, alături de aceste piese, au văzut în același răstimp lumina rampei 
o seamă de lucrări din tezaurul marilor valori dramatice ale literaturii "universale — 
clasice şi moderne. Putem însă, în judecarea stagiunii, să ținem seama doar de cifre 
record şi de cîteva nume prestigioase de autori care au stat pe afișul teatrelor noastre ? 
Sint, dincolo de aparenţe, unele realități care nu pot şi nu trebuie să ne scape. 

Aceste realități vorbesc despre o evidentă sărăcie tematică la cele aproape 20 de 
piese originale din stagiune. Aceste realități vorbesc despre o înțelegere vădit super- 
ficială, formală a ideilor de mesaj şi de actualitate la autorii cîtorva din respectivele 
piese. Realitățile acestea vorbesc — chiar cînd se referă la nume tari: Shakespeare. 
Shaw, Hugo de pildă — despre alcătuirea şi definitivarea repertoriilor mai mult după 
criterii întîmplătoare, după posibilități şi situații de moment, după gusturi personale. 
decît după concepția că repertoriul e baza ideologică a unui teatru. Realităţile vorbesc, 
în acest sens, de insuficiența lucrărilor dramatice în măsură să răspundă necesităților 
sociale şi morale, constructive, ale momentului. 

Se discută nu fără insistență (chiar dacă nu totdeauna în public) de „valori“ dra- 
matice ale Apusului. Aceste valori — excluzînd literatura şi literaţii absurdului şi an- 
goaselor — aparțin unor talente de necontestat. Neconformiste faţă de așezările sociale 
în care ele trăiesc şi creează, talentele acestea sînt totuşi, în primul rînd, valorificate 
acolo, de un public burghez şi mic-burghez ce se complace amuzat în a se recunoaşte — 
cu psihologia şi morala lui — în figurile şi situațiile dramatice, oricît de „negre“ sau 
„scrişninde“ ale pieselor scrise de atari talente. Căci mesajul lor critic e doar constataltiv, 
sleit de forţă mobilizatoare, întunecat de lipsa soluțiilor şi orizonturilor, indiferent de alt- 
fel la soluţii și orizonturi. Nu vom socoti fireşte niciodată critica așezărilor şi moravurilor 
burgheze, conținută în lucrările de ordinul celor pomenite, ca neinteresante pentru pu- 
blicul nostru. Dar socotim că a pune pedala pe această literatură în proiectarea reperto- 
viilor teatrale, dovedeşte cel puţin exagerare, dacă nu o condamnabilă miopie ideolo- 
gică. Alături de această literatură (oricît de strălucitor valoroasă) de tip Pagnol, Girau- 
doux, Anouilh, după care se pamează unii directori de teatru, unii consilieri artistici, 
unii directori de scenă, se dezvoltă şi o altă literatură. E drept o literatură încă puțină 
şi sub obroc, fără a se bucura de adeziunea zgomotoasă şi de forța de lansare a unui 
anumit public şi a unei anumite prese (poate, uneori şi fără strălucirea maeștrilor pome- 
niți, dar alteori putind intra şi intrînd chiar în competiție cu ei). Această literatură 
dramatică se proclamă deschis în slujba clasei muncitoare şi încearcă să oglindească 
lupta de clasă existentă azi în ţările capitaliste. Ea îşi dezvoltă opera critică din convin- 
gerea necesității şi din perspectiva istorică a răsturnării inevitabile a orînduirii bazate 
pe exploatarea socială şi naţională. N-am întîlnit pomenindu-se numele lui Barrie Stavis 
şi al dramei lui, care glorifică pe eroul legendar al luptelor greviste din S.U.A. — Joe 
Hill, decît în unele relatări mărunte, publicistice. În repertoriul vreunui teatru însă, nu. 
Despre irlandezul Sean O'Casey şi despre marea lui zestre poetică se discută cu aprindere 
în cercurile literare. Dar tragedia muncitorească a Trandafirilor roşii pentru mine, în 
pofida unor momente nedesluşite, întirzie să facă obiectul cercetărilor pentru includerea 
în repertoriu a vreunui teatru. 

Cerinţa reflectării actualităţii nu este opozabilă doar dramaturgilor. Ci şi kelor 
răspunzători pentru alcătuirea repertoriilor teatrale. Această actualitate vorbeşte în pri- 
mul rînd despre relaţiile şi contradicţiile de clasă, despre prezenţa tot mai impunătoare 

şi mai ineluctabil triumfătoare a muncitorimii, a concepției comuniste despre viață, în 
lume. A nu cerceta, a nu descoperi şi promova lucrările care reflectă aceste date esen- 
(iale ale prezentului, înseamnă pentru cei răspunzători de alcătuirea repertoriilor, a 
munci în pierdere; înseamnă a scăpa din vedere noutatea efectivă a contemporaneității 
noastre, noutatea cu adevărat utilă spectatorului nostru. Pentru acest spectator nu atit 
destinul crepuscular al orînduirii burgheze constituie o problemă (acest destin fiind, în 
ultimă analiză, în cele mai variate forme şi formule, aproape unica, îngrijorătoarea temă 
a dramaturgiei apusene de azi) cit drumul omului muncii care se află în afara acestui 
destin dar care accelerează împlinirea lui. 

Se foloseşte, desigur, în selectarea cu precădere a operelor dramatice burgheze, ar- 
gumentul îmbătător al valorii lor artistice, pretins irezistibile. Dar valoarea artistică luată 
global şi în sine nu e un argument decit pentru cel care e străin sau care s-a înstrăinat 
de miezul de viață al vederilor noastre despre artă şi, despre menirea ei; decit pentru 
cel care poartă nostalgia valorilor artistice „pure“, desprinse de orice funcţie sau determinare 
socială, ideologică, politică, a acelor valori în măsură să işte în contembplatorul operei 
respective, doar încîntarea. Nu ne grăbim nici să generalizăm, nici să individualizăm. Dar 
nu trebuie să escamotăm realitatea că repertoriul care a mobilat stagiunea de față, a fost 
în oarecare măsură bintuit de vintul acestui criteriu al „purității“ şi al valențelor exclusiv 
desfătătoare ale operelor selectate. Altfel, cum să ne explicăm [ixalia teatrelor cu osebire 
pentru piese de culoare, de costum, de epocă; goana lor după piese care ştiu numai să 
stoarcă lacrimi, ori numai să stirnească hohote de ris, ori numai să uimească prin pa- 
radoxele lor ; goana după piese care merg „neindoios“ la public? Cum să ne explicăm 
faptul că (exceptînd spectacolele aniversare din noiembrie trecut) şi puţinele lucrări dra- 
matice de categoria Vilegiaturiştilor sau Dușmanilor lui Gorki (în care valoarea artistică, 
nu din întîmplare, nu e pură, dar nici de lepădat) sînt împinse către sfîrşitul stagiunii, 
adică — pentru public — către stagiunea viitoare? Cum să ne explicăm caracterul 
birocratic cu care au fost acceptate şi promovate, într-o serie de teatre, non-valori 
patente din cea mai recentă dramaturgie originală, non-valori nu doar datorită felului în 
care ele surprind şi dezbat (mai curînd nu surprind şi nu dezbat) aspectele şi problemele 
vieții şi realităților noastre actuale. dar non-valori datorită mai ales „însuşirilor desfă- 
lătoare“, cu care ele par a se fi învestmintat pentru a „trece“ prin consiliul artistic şi 
apoi rampa ? 

Problemele dramaturgiei noastre recente sîht un capitol osebit. Critica a început 
şi va continua fără îndoială să se ocupe cu seriozitate, după cuviință, de ele. Dar dincolo 
de aceste probleme relațiile dintre dramaturgi şi teatre. — mai precis preocuparea acestora 
din urmă de a sluji prin dramaturgia originală, şi teatrul şi menirea lui educativă poli- 
tică — se dovedesc a constitui la rîndul lor o problemă dintre cele spinoase ale sta- 
giunii. Căci sarcina de a sprijini, de a stimula şi promova lucrări dramatice originale, 
pare (cel puţin în unele cazuri strigătoare) a fi fost înteleasă şi practicată în mod me- 
canic, expeditiv, fără conştiinţa responsabilității „faţă de cititori (respectiv spectatori), faţă 
de epocă, față de societate“, pe care o cerea Gorki. A fost uneori practicată în afara 
unei concepții viu resimţite realist-socialiste despre artă, şi din ceea ce tot Gorki numea 
„perspectiva muşuroiului“, adică din perspectiva lipsei de perspectivă. 


Ceea ce e caracteristic teatrului şi dramaturgiei noastre — ca, în general, artelor 
pe care le cultivăm — este atașamentul lor deschis şi ferm de cauza clasei muncitoare şi 
a partidului ei, de efortul şi elanul lor constructiv, de ținta finală — socialismul — către 
care partidul îndrumă şi înaripează conștiința omului. Rădăcinile care dau vigoare 
transformatoare şi perspectivele care dau sens operei artistice sînt în arta noastră ideo- 
logie clasei muncitoare şi perspectivele revoluționare pe care partidul le deschide poporu- 
lui. Zvicnirea militantă pentru luminarea şi pentru uşurarea cuceririi acestor perspective 

este de asemenea caracteristică operelor artistice crescute pe terenul acestei ideologii. Fără şi 
în afara lor, arta noastră s-ar-vedea golită de vitalitate, stearpă de rod, străină şi ostilă pro- 
priei sale substanțe şi meniri. lată de ce, liberat de făţărnicia, de ispitele meschine, de pre- 
tenţiile grosolane ale societății „bazată pe puterea banului“, artistul nostru, chemat să-și lege 
arta „jățiş de proletariat“, îşi îndreaptă statornic privirile spre partid, aşteptind de la el 
îndrumare, solicitindu-i „suflul viu al cauzei proletare vii“ de care vorbea Lenin. lată 
de ce cerîndu-i îndrumare, artistul cere partidului să-l ferească a decade în acel „stră- 
vechi principiu rus, semioblomovist, semiafacerist : „scriitorul scrie, scriitorul citeşte“. 
pe care-l practicase cîndva. lată de ce, bucuros de a-şi vedea arta „parte integrantă a 
cauzei generale a proletariatului“ ; mindru că arta lui slujeşte „milioanelor şi zecilor 
de milioane de muncitori care alcătuiesc floarea ţării, forţa ei. viitorul ei“, artistul nostru 
nu osteneşte să apeleze la luminile, la solicitudinea oricind largă a partidului, pentru ca 
munca sa de artist să fecundeze.. cum năzuia Lenin, „ultimul cuvînt al gîndirii revolu- 
ționare a omenirii“. 

Sint, fireşte, adevăruri deseori rostite. Faţă de care nu ştim să se fi manifestat, conş- 
tient, deliberat, la noi, îndoieli sau poziţii refractare. Uîntul duşman al revizionismului 
e însă prin unele tări și în unele cercuri de peste hotare, în plină bătaie. Nu e un vint 
cu bătaie puternică. Se insinuează subtil și șăgalnic, în conștiința neprevenită şi atinge, 
cu şfichiul lui otrăvit, înseşi temeiurile de existență ale artei noastre : necesitatea îndru- 
mării de către partid a muncii artistice şi metoda realist-socialistă a creației artistice. 
Vorbind despre renegatul Kautzky, Lenin arăta maniera perfidă a insinuării revizionis- 
mului în conștiința muncitorimii şi a celor legați de cauza ei: „prin sofisme vădite se 
răpește marxismului sufletul lui viu, revoluționar, se admite din marxism totul, în afară 
de mijloacele revoluționare de luptă, de probovăduirea şi de pregătirea acestora, de edu- 
carea maselor tocmai în această direcție“. Pentru artistul clasei muncitoare, a fi lipsit de 
mijloacele revoluționare de luptă înseamnă a fi lipsit de însăşi rațiunea de a exista. lar 
aceste mijloace sînt pentru el ca şi pentru omul muncii, partidul care-l îndrumă și metoda 
artistică pe care partidul l-a convins să şi-o însușească, realismul socialist. Fără ele, 
artistul ajunge să facă artă de desfătare pură, s®valorifice actul artistic «pur», să schițeze 
repertorii din valori artistice în sine, să piardă perspectiva revoluţionară pentru perspectiva 
strimtă „a muşuroiului“, să 'cadă în &apcana artei burgheze. Și — fără su vrea, fără 
să-şi dea seama — s-o slujească. Căci revizionistul, ca şi Kautzky, e „virtuoz în arta de 
a fi marxist în vorbe“ şi „slugă a burgheziei în fapte“ (Lenin). 

Repetăm, în rîndurile noastre nu se aud vocile unor asemenea primejdioşi „vir- 
tuozi“ ai marxismului. Dar, în condiţiile în care revizionismul e recrudescent chiar în alte 
locuri, în condiţiile în care lupta împotriva revizionismului e tot atit de imperioasă ca 
lupta împotriva dușmanului de clasă deschis, se cere a întări în noi convingerea că arta 
noastră, cu tot ceea ce e înălțător şi valoros şi trainic în ea, își datorește însuşirile in- 
drumării partidului; că greșelile sau carențele în munca noastră şi în realizările noastre 
artistice pornesc dintr-o slăbire a apelului nostru la îndrumarea partidului ; că fără 
această îndrumare nu e cu putință nici o pulsație artistică valabilă, ni se pare nu numai 
util dar şi necesar să reamintim. Acum, în preajma tradiționalei consfătuiri anuale a oamz- 
niloy de teatru. Sintem convinşi că dezbaterile de la consfătuire se vor desfăşura sub 
semnul principiului leninist al partinităţii. Sintem de aceea convinși că ele se vor bucura 
şi de o rodnicie bogată. și substanţială. 

M. GUS 


Arta şi democraţia 


Încă din primele sale scrieri teoretice, de pe cînd era un tînăr de 24 de ani, V. I. 
Wenin a abordat, printre alte probleme foarte importante ale teoriei marxismului, şi pro- 
blema partinității în ştiinţă, filozofie, în orice domeniu de cunoştinţe. 

Mai precis:  analizind deosebirea dintre dialectica materialistă și obiectivismul 
“burghez al „„marxiştilor legali“, ca și deosebirea dintre dialectica materialistă și subiec- 
“tivismul mic-burghez al narodnicilor, Vladimir Ilici a fundamentat și a dezvoltat prin- 
-<ipiul partinităţii proletare comuniste, în ştiinţă, în artă, în literatură. 

Astfel, încă de foarte tînăr, Lenin a adus o contribuţie prețioasă la teoria marxis- 
-mului, la practica luptei revoluţionare a proletariatului. ; 

Principiul leninist al partinității cunoştinţelor omeneşti, ştiinţei şi filozofiei înseamnă 
«că legile dezvoltării societăţii omeneşti pęt fi cunoscute just numai dacă le cercetăm din 
„punctul de vedere al proletariatului revoluţionar. 

Deşi progresiste pentru acea epocă, cînd burghezia ducea o luptă revoluţionară 
împotriva feudalismului, punctul de vedere al burgheziei şi ştiinţa acesteia nu erau 
stotuşi în măsură să cunoască și să înţeleagă cu justeţe și precizie dialectică legile istoriei. 
„„Partinitatea“ burgheză în ştiinţe avea, de aceea, un caracter istoriceşte vremelnic şi 
era din punct de vedere ştiinţific, mărginită. 

Realizînd cunoaşterea legilor dezvoltării istorice a omenirii de pe poziţiile prole- 
tariatului socialist, avangarda comunistă a acestuia a descoperit şi a formulat singurele 
teze ştiinţifice juste şi exacte. 

Astfel s-a înfăptuit pentru întîia dată în istorie unitatea dialectică dintre con- 
cepţia despre lume a clasei angrenate în procesul cunoaşterii şi cunoaşterea precisă a 
"realităţii obiective. 

În 1905, în remarcabila sa lucrare Organizaţia de partid și literatura de partid, 
"V. I. Leñin a aplicat principiul partinităţii comuniste la o ramură foarte importantă a 
activităţii revoluționare a proletariatului și a partidului, şi anume la sectorul litera- 
‘turii politice şi beletristice. El vorbea despre o literatură cu adevărat liberă, fertilizată 
de ultimul cuvînt al gîndirii revoluţionare a omenirii şi de experienţa muncii vii a 
proletariatului socialist. El sublinia că e cu neputinţă ca o literatură în care creaţia 


* Extrase dintr-un articol apărut în revista sovietică „Teatr“ nr. 4/958 

se fundează pe principiul partinităţii leniniste, să nu fie o literatură cu adevărat liberă 
-— liberă tocmai pentru că este legată fățiș de proletariatul socialist, 

Principiul leninist al partinităţii literaturii, artei, culturii prezintă două aspecte: 
în primul rînd, el constituie fundamentul teoretic al esteticii marxiste şi în al doilea 
rind este baza practică a politicii comuniste în artă. 

Teoria care corespundea intereselor fundamentale ale luptei clasei muncitoare 
pentru propria ei eliberare şi pentru eliberarea omenirii, s-a dovedit a fi unica teorie 
adevărată cu privire la dezvoltarea istorică a omenirii. 

Estetica marxist-leninistă. care are la baza ei principiul partinităţii, este unica 
teorie justă despre artă şi literatură şi despre întreaga activitate artistică a omenirii. 

îmbinarea preciziei ştiinţifice cu finalitatea revoluţionară — iată care este esențe 
artei şi literaturii realismului socialist. 

Principiul leninist al partinităţii constituie sufletul viu al realismului socialist. Poli- 
tica Partidului Comunist și a Statului Sovietic în domeniul artei reprezintă traducerea 
în practică a principiului leninist al partinităţii. 

Revizionismul atacă principiul partinităţii comuniste a literaturii şi culturii şi if 
respinge la adăpostul lozincii „despre libertatea criticii“. Această lozincă nu e nouă şi 
dușmanii marxismului recurg de mult la ea. Cu mai bine de o jumătate de veac în urmă. 
în 1902, Vladimir Ilici scria în cartea Ce-i de făcut? următoarele: 

Sers „libertate de critică“ înseamnă libertatea curentului oportunist în sînul social-demo- 
craţiei, libertatea de a transforma social-democraţia într-un partid democratic de reforme, 
libertatea de a infiltra în socialism idei burgheze şi elemente burgheze“. 

Şi astăzi, ca şi la începutul secolului nostru, revizioniştii atunci cînd atacă marxism- 
leninismul se manifestă ca promotori ai influenţei burgheze asupra proletariatului. Întoc- 
mai ca pe timpul lui Bernstein, revizionismul este şi astăzi primejdia de dreapta, pri- 
mejdia burgheză, care paralizează energia revoluţionară a clasei muncitoare și sădește 
dezorientare în rîndurile muncitorimii. 

În Declaraţia consfătuirii reprezentanţilor partidelor comuniste şi muncitorești din 
tările socialiste, revizionismul ca primejdie principală a fost caracterizat în modu! 
următor : 

„Revizioniștii se străduiesc să goleas.ă sufletul revoluţionar al marxismului, să sub- 
mineze încrederea clasei muncitoare şi a poporului muncitor în socialism. Ei se ridică 

„împotriva necesităţii istorice a revoluţiei proietare şi a dictaturii proletariatului pentru 
trecerea de la capitalism la socialism, neagă rolul conducător al partidului marxist-leninist, 
neagă principiile internaţionalismului proletar, cer renunţarea la principiile leniniste 
fundamentale ale construcţiei de partid, și în primul rînd renunţarea la centralismul de- 
mocratic, cer transformarea partidului comunist dintr-o organizaţie revoluţionară de 
luptă într-un fel de club de discuţii“. 

Este extrem de important să avem în vedere faptul că revizionismul, care este un 
oportunism de dreapta, încearcă să se dea drept un curent „de stînga“, pentru ta, cu 
ajutorul frazeologiei sale „revoluţionare“, să inducă în eroare pe oamenii şovăielnici saw 
pe cei care nu se orientează bine în politică. 

Mai mult: * revizionismul oferă un teren prielnic pentru menţinerea şi cultivarea 
dogmatismului. De aceea, o luptă energică dusă împotriva revizionismului înlesneşte tot- 
odată înlăturarea rămășițelor dogmatismului și sectarismului. Pe de altă parte, măciuca 
sectarismului nu e de fel nimerită pentru combaterea revizionismului. 

Atacînd principiile partinităţii comuniste a literaturii și defăimînd realismul socia- 
list. revizioniștii fac paradă de lozinca „democraţiei pure“. Cită cerneală nu s-a cheltuit 
pînă astăzi pe tema pretinselor prejudicii cauzate artei de absenţa unei libertăţi depline 
a artistului, pe tema că numai „adevărata democraţie“ poate să asigure înflorirea lite- 
raturii şi culturii ! Dar această lozincă a „democraţiei pure“ este tot atît de veche ca 
şi apelul la „libertatea criticii“. 


- - - . . . - . . 


Cu maximă insistenţă, revizioniștii au încercat şi încearcă să lovească în principiul 
şi în practica conducerii de către partid a literaturii și artei. Ei afirmau şi afirmă că 
realismul socialist este falimentar — şi că această situaţie se datorează tocmai împre- 
jurării că literatura și arta sînt conduse de Partidul Comunist şi Puterea Sovietică. 

Este de prisos să opunem acestor afirmaţii calomnioase faptele, care spulberă cu 
desăvirşire calnmniile revizioniştilor. Înflorirea literaturii şi artei în ţara noastră este un 
argument care vorbește de la sine. 

Dar, deoarece pe tărîm teoretic revizioniştii continuă să tulbure apele, se impune 
examinarea laturii teoretice a acestei probleme. 

Este știut că. formulîndu-și principiul partinităţii literaturii, Lenin se gîndea la o 
literatură cu adevărat liberă și legată fățiș de proletariat. Legătura fățişă dintre litera- 
tura sovietică și Partidul Comunist, cu ideologia lui marxist-leninistă, este tocmai acea 
formă a democrației socialiste care asigură fiecărui artist deplina libertate a creaţiei saie. 

Politica Partidului Comunist în domeniul artei respinge atît metodele administrativ- 
birocratice, cât şi dezmăţul anarhic. În activitatea sa de partid și de stat, Lenin a dat el 
însuşi un exemplu de conducere concretă și eficientă. Totuşi, revizioniştii răspîndeau şi 
răspîndesc baliverne despre Lenin, afirmînd că el ar fi fost un liberal care s-ar fi situat 
pe o poziţie de neutralitate şi de neamestec total în treburile literaturii şi artei. 

Pe de altă parte, şi partizanii sectarismului îngust, ai dogmatismului în artă dena- 
turau şi denaturează poziţia reală a lui Lenin în problema conducerii literaturii şi artei 
de către partid. 

Lenin nu s-a călăuzit niciodată după gusturile sale personale. Ştim din amintirile 
lui N. K. Krupskaia cît de mult i-a displăcut lui Lenin Greierele din cămin. Vladimir 
Ilici nici nu a rămas pînă la sfîrşitul spectacolului. Dar, odată înapoiat acasă nici prin 
gind nuti-a trecut să interzică acest spectacol, care din punctul lui de vedere era neizbutit. 

Atunci, însă, cînd a aflat că la Congresul Proletcultului, A. V. Lunacearski nesoco- 
tește directivele primite și prezintă spre adoptare hotărîri care sînt în contradicţie cu 
tezele fundamentale ale marxismului, Lenin a intervenit cu asprime şi în numele Comite- 
tului Central a definit linia care trebuia să fie promovată în problema privitoare la sar- 
cinile proletcultului. 

După cum bine se știe, Vladimir Ilici cerea să se acorde cea mai mare atenţie şi 
îngăduință faţă de oamenii de ştiinţă burghezi, care colaborau cu tînăra Putere Sovietică, 
dar izbuteau anevoie să se dezbare de opiniile şi de prejudecățile lor burgheze. De aceea, 
el ne-a învăţat: „...să urmărim zi de zi în procesul muncii gradul de devotament al 

savanților burghezi şi măsura în care ei renunţă la prejudecățile burgheze, precum şi tre- 
cerea lor treptată la punctul de vedere al socialismului“. Să urmărim, adică să-i ajutăm 
pe specialiștii burghezi să se lepede de „bătrinul Adam“. 

Ajutîndu-i în practică pe cei mai buni reprezentanţi ai vechii intelectualităţi artis- 
tice și științifice din Rusia să rupă cu trecutul lor, Vladimir Ilici îi biciuia tocmai de aceea 
cu asprime pe savanții, scriitorii, artiştii care se încăpăținau în erorile lor, numindu-i 
iobăgiști, reacţionari, lachei cu diplomă ai clericalismului. 

Tactica consecventă şi principială a lui Lenin în conducerea culturii şi artei a 
asigurat trecerea rapidă a părţii covîrşitoare å vechii intelectualităţi pe poziţii sovietice. 

Intransigenţa în apărarea purității ideologiei noastre, critica stăruitoare a greşelilor, 
lămurirea lor cu răbdare, renunţarea la metodele birocratice deşarte şi la prioritatea 
gustului personal, conducerea fermă de zi cu zi a operei de construcţie culturală — iată 
esenţa partinităţii leniniste ca principiu al politicii partidului nostru în domeniul artei. 
Acest principiu a fost formulat de N. S. Hrușciov în cunoscutele sale prelegeri „Pentru 
o strînsă legătură a literaturii şi artei cu viaţa poporului“ 

„Noi vrem consolidarea, coeziunea tuturor forţelor literaturii și artei pe o bază 
principială, şi nu prin concesii și abateri de la principiile marxism-leninismului. În inte- 
resul acestei consolidări se desfăşoară critica şi autocritica principială. Această critică 
ajută oamenilor care fac greșeli să-și dea seama de ele și să și le îndrepte, să stea mai 
bine pe picioare, stimulează activitatea creatoare. Desfăşurind critica și autocritica, trebuie 
să fim atenţi dacă greşeala cuiva este întimplătoare sau oglindește o concepţie, o anumită 
linie de comportare, să ţinem seama de atitudinea acelei persoane față de critică. Orice 
om poate greşi, trebuie să vedem nu numai ceea ce acest om a făcut ieri, dar şi ceea 
ce este în stare să facă miine şi — aceasta este principalul — trebuie să ajutăm pe acest 
om să înţeleagă să-și lichideze mai repede lipsurile și să-și îndrepte greșelile“. 

Linia partidului, de consolidare a tuturor forțelor literaturii și artei pe temelia prin- 
cipială a marxism-leninismului, este unica modalitate justă și sigură de a lupta atît împo- 
triva revizionismului, ca principală primejdie în momentul de faţă, cît şi împotriva rămă- 
şiţelor și recidivelor posibile ale dogmatismului şi sectarismului. 

Revizioniştii afirmă în mod calomnios că metoda realismului socialist şi principiul 
partinităţii comuniste îngrădesc și chiar anihilează libertatea creaţiei artistice. Dar în 
realitate lucrurile stau tocmai pe dos! Principiile leniniste ale partinităţii oferă şi asi- 
gură fiecărui creator deplina libertate de exprimare artistică a celor mai măreţe idei eli- 
tm ale iati, ideile marxism- Iesonitinu ie Metoda realiannloi socialist oferă 

ideilor sale o expresie cu adevărat artistică. 


. 

Facem această afirmaţie bazaţi pe teza absolut adevărată că în artă nu există şi nici 
nu poate să existe o unică soluție artistică justă pentru fiecare sarcină dată. 

Pentru a înţelege just acest principiu important al realismului socialist trebuie să nu 
uităm că aci este vorba, anume, despre libertatea exprimării artistice a ideilor comuniste. 
Aceste idei pot fi exprimate și într-o formă ştiinţifică sau publicistică, și într-o formă 
pseudoartistică, care în realitate este antiartistică. Din această a doua categorie face 
parte forma formalistă de exprimare a ideilor comuniste, la care recurgeau în anii răz- 
boiului civil artiştii „de stînga“. 

Experienţa istoriei artei noastre a demonstrat că formalismul nu oferă artistului 
acea libertate de creaţie care să-i permită realizarea unităţii armonioase între adevărul 
artistic şi cel ideologic. 

Pe de altă parte, estetismul nu e nici el apt să asigure artistului libertatea expri- 
mării artistice a ideilor noastre, deoarece estetismul neagă însăşi această sarcină a artei 
şi propovăduieşte apolitismul şi lipsa de idei, adică, în practică, sădeşte ideologia bur- 
gheză sub steagul unui pretins apolitism. 

Așadar, atît formalismul cît şi estetismul rămîn în afara teritoriului adevăratei liber- 
tăţi artistice, care îi este asigurată artistului sovietic graţie principiului leninist al parti- 
nităţii, înţeles ca unitate dintre punctul de vedere revoluţionar, socialist şi știința mar- 
xistă precisă. lată de ce la noi nu poate fi vorba vreodată de o amnistie, nici pentru 
estetismul burghez declarat, nici pentru formalismul căruia îi plăcea şi îi place să se 
numească curent „de stînga“, revoluţionar, în artă. 

În definitiv, nu întimplător a suferit formalismul un faliment total către sfîrşitul 
deceniului al treilea, în ciuda faptului că artiştii formalişti se considerau în mod sincer 
revoluționari și trecuseră, primii, de partea Puterii Sovietice. 

Ceea ce caracterizează atacurile pe care revizionismul le îndreaptă împotriva prin- , 
cipiului leninist al partinităţii, cît şi atacurile lui împotriva literaturii şi artei realist- 
socialiste, este faptul că revizioniştii nu propun nici un fel de program pozitiv, ci operează 
doar cu negarea deșartă şi cu critica gratuită. Iată de ce. se înțelege atit de bine cu 
revizioniştii, clica nihiliştilor și clevetitorilor ! 

A mai fost lămurită împrejurarea că oamenii insuficient de căliţi ideologiceşte, 
şovăielnici, au văzut în istoricele hotăriri ale Congresului XX, doar un singur aspect, 
important într-adevăr, dar nu unicul: au văzut doar critica lipsurilor şi greșelilor reale 
legate de cultul personalităţii. Dar aceşti oameni, care s-au erijat în noi „eroi ai gindirii 
critice“, au scăpat cu totul din vedere lucrul cel mai important în politica partidului, aşa 
cum a fost ea statornicită la cel de-al XX-lea Congres, și anume: programul pozitiv al 
construcției comuniste. 

În teoria şi tactica marxism-leninismului, critica şi autocritica joacă un rol impor- 
tant, pe care l-a lămurit, la vremea lui, Marx şi n-a ostenit să-l lămurească mai tirziu 
Lenin. Dar, nici pe plan teoretic, nici pe plan practic, critica revoluţionară proletară nu 
are nimic comun cu acele teorii „burgheze“ despre critica absolută, demascate și ridiculizate 
acum 100 de ani și mai bine de către Marx. 

Amintim de toate acestea nu pentru ca să-i îngreunăm cititorului parcurgerea mate- 
rialului cu prea multe teoretizări, ci pentru că trebuie să arătăm nihiliştilor noştri de 
astăzi care se grozăvesc, de unde își trage rădăcinile atitudinea lor „critică” faţă de 
realitate. 

Lenin spunea foarte clar că nu este revoluţionar acela care îşi întoarce faţa de la 
adevăr, sau încearcă să se eschiveze de el. Adevărul istoric este de partea noastră. Şi 
acest adevăr este arma noastră cea mai puternică. De aceea, critica şi autocritica noastră 
revoluţionară dobindesc în activitatea partidului nostru o forță, care nici în trecut şi nici 

şi cea mai radicală. 

Partidul, clasa muncitoare, poporul sovietic dispun de o critică revoluţionară cu 
adevărat nelimitată şi liberă, cu ajutorul căreia noi depăşim toate greutăţile perioadei 
noastre de creştere, toate piedicile, lipsurile şi greșelile din realitatea noastră. Această 
critică şi autocritică partinică se deosebesc de orice critică „absolută“, de fapt nihilistă, 
tocmai prin aceea că se întemeiază pe o poziţie revoluţionară partinică, pe un program 
pozitiv, în virtutea căruia sînt criticate lipsurile şi greşelile noastre. 

În legătură cu aceasta, am să-mi permit să amintesc cuvintele pe care Lenin le-a 
spus cîndva: 

„Cei pe care lupta împotriva denaturării noului regim îi face să uite conţinutul 
lui, îi face să uite că clasa muncitoare a creat și conduce un stat de tip sovietic, aceia 
nu știu, pur și simplu, să gindească şi aruncă vorbe în vînt“. 

Vorbe nechibzuite aruncate în vînt, iată ce reprezintă, după părerea mea, toate con- 
sideraţiunile pe tema „orientării critice“ a minţii și în legătură cu noul „erou al gin- 
dirii critice“. 

Valoarea umană în evocarea revoluționară 


Incursiunea în istoria partidului este pentru poetul dramatic unul din cele mai 
sigure mijloace de a se exersa în dezbaterea actualităţii, de a lumina problemelor zilei 
de azi calea spre răspunsuri și dezlegări clare. Căci în lupta „de atunci“, s-au zămislit 
şi au crescut nu doar stările și perspectivele, dar şi oamenii cu speranţele și îndoielile, 
cu convingerile și hotărîrile de acum. Mă încumet să cred că una din pricinile pentru 
care adesea îi apare scriitorului anevoioasă cunoașterea realităţilor noastre înconjură- 
toare — și nouă, inexpresivă în opera lui, oglindirea lor — este uitarea rădăcinilor, a 
izvoarelor. Este această uitare, cred, o absenţă esenţială în procesul de creaţie artistică. 
Un anumit spirit retrospectiv trebuie mereu să însoţească privirile în prezent ale poe- 
tului. Acest spirit îi poate nu numai înlesni descîlcirea complexităţii datelor de viaţă pe 
care prezentul i le înfăţişează, dar îi poate fi de folos și în strădania de a descifra în 
azi, ziua de mîine. Valoarea acestui trecut o socotesc așadar actuală, nu pe cale mij- 
locită, cum aș „socoti mesajul unei drame istorice oarecare, şi nici doar pentru sensurile 


etice, cetăţeneşti, eroice pe care le-ar comunica — şi le comunică efectiv — contempo- 
raneității. Trecutul partidului, cu tot ce include în el — greutăţi și izbînzi, înfringeri 
vremelnice, dar neistovită fermitate revoluţionară și patriotică — freamătă în tot ce 


construieşte viaţa din noi şi din jurul nostru. lată de ce, deplingînd raritatea 
lor, întîmpin cu bucurie şi interes, ca pe niște opere de adincă necesitate actuală, evo- 
-cările dramaticelor momente de luptă, al căror lanţ constituie istoria înălţătoare a par- 
tidului. Şi iată de ce, nu mă pot împăca ce gîndul că asemenea evocări sînt legitimate, 
şi în prea dese cazuri inspirate, doar de circumstanţa unor aniversări. 

Fireşte, evocare nu înseamnă însăilare seacă de date reci, istorice; ilustrarea lor 
scenică — oricît de fastuoasă. Evocare înseamnă, în gradul cel mai înalt, retrăire 
artistică ; surprinderea și cuprinderea istoriei cu ochii şi inima omului care se recunoaște 
şi devine, aflîndu-se în istorie şi participînd la desfăşurarea istoriei. Evocarea va căpăta 
numai astfel forţă, și emoţională și convingătoare, chiar dacă ea nu va epuiza înfăţişarea 
(şi poate nici nu va aborda) împrejurărilor publicistic știute ale momentului evocat. E 
ceea ce — ţin s-o mărturisesc din capul locului — m-a bucurat să văd în lucrarea de 
“debut dramatic a lui Liviu Bratoloveanu: Zile de februarie. Ceea ce se numeşte mate- 
rial de viaţă, se află atît de abundent în uriașa învolburare muncitorească a grevelor din 
februarie 1933 (evocate în piesă) — şi îndeosebi în zilele de neuitat ale luptelor din 
atelierele ceferiştilor de la Griviţa — încît ar putea alimenta şi popula viaţa nu numai 


* Teatrul C.F.R.-Giuleşti : Zile de februarie de Liviu Bratoloveanu. 

a unui roman ori a unui scenariu cinematografic, cum socoate autorul, ci a unui întreg 
ciclu de romane (pe care nu ne pierdem speranţa că le vom citi cîndva). Ce experienţă 
umană, mai semnificativă, să selectezi însă din acest uriaș material de viaţă, pentru ca- 
drele strîmte ale unei drame ? Recunoaștem că autorul trebuie să se fi aflat într-o reală 
şi greu solubilă problemă. Și ‘recunoaştem că din acest tulburător impas, în care-l solicitau 
de-a valma chipuri şi fapte înălțătoare de eroi, conflicte şi situaţii crîncene, deznodă- 
minte neprevăzute, implicaţii de toate ordinele — sociale, morale, economice, psiholo- 
gice, filozofice —, autorul a ieşit cu una din cele mai seducătoare — pe plan uman, po- 
litic şi artistic — soluţii. Aceea de a privi „Griviţa 1933“ nu din perspectiva largă a 
faptului de mult consumat și fericit depășit, ci aparent dincoace de orice perspectivă, ca 
pe un proces de luminare treptată a acestor perspective, într-o conștiință iniţial oarbă. 
Aceea de a răspunde astfel unei duble, mari întrebări: cum a ajuns partidul, în con- 
diţiile aspre ale anilor 1933, să trezească la realitate masa atîtor zeci de mii de oameni 
ai muncii; cum a ajuns individul să descopere în sine, dincolo de propriile lui dureri, 
satisfacţii şi interese,- durerile, satisfacţiile şi interesele obștești, ca pe niște valori 
superioare ? ) 

„Soluția“ lui Bratoloveanu, departe de a deplasa datele istorice de pe planul lor, 
pe un plan aparent sêčùndar, psihologic, încearcă dimpotrivă să descopere baza profund 
umană a acțiunii partidului, atunci la „Griviţa“. Drama Zilelor de februarie îşi revendică 
astfel, pe fundalul ei general istoric, calitatea de a fi în același timp drama particulară 
a nașterii individului la conștiința lui socială, politică. 

În adevăr, ceea ce urmăresc cu efectivă luare aminte în evocarea lui Liviu Brato- 
loveanu, este drumul eroului său Gheorghe Marin, muncitor la vagoane, de la stadiul 
cinstei sale lipsite însă de orizont, la piscul lucidităţii partinice și al eroismului pînă la 
jertfa de sine pentru cauza clasei sale. În casa lui Gheorghe Marin se zbate cumplit ne- 
voia : copiii îşi schimbă între ei ghetele pentru a putea merge, cu rîndul, la școală; în 
sobă nu sînt lemne; nevasta e bolnavă de piept şi spală pe ascuns rufe la străini; el, 
capul familiei, vine acasă cu salariul înjumătăţit de curbe de sacrificiu și pe deasupra 
micșorat de reţineri și amenzi nejustificate, nici măcar în stare să acopere preţul lem- 
nelor, necum să achite o veche datorie contractată de la maistrul Cotișel, pentru niște 
făină încinsă... Gheorghe Marin vede zilnic, cu îngîndurare, golindu-se atelierele, de 
tovarășii lui de muncă; concedierile în masă se ţin lanţ și, după 2 februarie, peste ele 
vede ţinîndu-se lanţ și arestările nedemne și abuzive de muncitori. E stare de asediu. 
Între cei patru pereţi igrasioși şi îngheţaţi din casa lui Gheorghe Marin se concentrează 
toată amara atmosferă de lipsuri, de înjosire și exploatare cruntă în care se zbătea mun- 
citorimea noastră în anii aceia de criză, de fascizare, de pregătire a războiului criminal... 

Şi totuşi: „Nu-i prea îmbelșugată viaţa noastră, dar merită s-o trăieşti“, spune 
Gheorghe Marin cu seninătate nevestei sale, ca să-i îmbărbăteze inima cotropită de boală, 
de necazuri și deznădejde. „Pe mine de ce să mă dea afară? Eu sînt lucrător bun, îmi 
văd de meserie, nu beau, nu mă iau la harţă cu meşterii, politică nu fac... atunci de ce 
să mă dea (afară) ?...* „Şi la urma urmelor, de ce să mă bag? (în politică). Ce cîştig 
eu din asta? Nici n-o pricep, dar nici nu îmi place de ea“, se îmbărbătează el însuși 
în faţa îndoielilor care-l covirșesc şi-n fața perspectivelor sumbre ce i se prezintă. 
E resemnarea cinstei și bunei-crediriţe “naive. Partidul, prin Prodan, vecinul lui 
Gheorghe Marin, nu are încă putere de convingere asupra: lui: Dar iată o primă reve- 
latie care zdruncină conștiința lui Gheorghe Marin: i se confirmă ceea ce simţea ins- 
tinctiv fiica lui; ceea ce bănuia, fără dovezi'certe însă, Prodan ; ceea ce, în nici un caz, 
nu “voise Marin să creadă: că în rîndul muncitorilor se află strecurate unelte de ale 
stăpînirii, că de simpatiile şi antipatiile, de „informaţiile“ și trădarea acestora depinde 
siguranța piinei de toate zilele a truditorului; că, mai cu seamă, printre asemenea 
unelte se numără şi maestrul Cotișel — proprietarul unei case de curind zidite (în care 


14 


WwWwW.cimec.ro 


piciorul fiicei lui Marin n-are voie să calce 
ca să nu-i murdărească parchetul), — care 
i-a vindut în speculă făină încinsă... Acest 
Cotișel îi pune la încercare cinstea: viaţa 
soţiei poate fi salvată, belșugul în casă asigu- 
rat, cariera de asemenea. Numai în schimbul 
unei mărunte devieri de la înţelesul pe care 
Gheorghe Marin îl dă cinstei: să „infor- 
meze“ sus despre ceea ce se întîmplă jos, 
să-şi trădeze tovarășii de muncă şi de viaţă. 
În clipa cînd — cu soţia pe patul morţii, fără 
nici o nădejde de a-și putea încropi banii 
necesari pentru salvarea ei — Gheorghe Ma- 
rin respinge oferta: lui Cotișel cu un gest și 
o singură vorbă (zvirlindu-i în obraz vinul 
cu care acela „îl cinstise“ și apostrofindu-l: 
„lepră !*) în clipa aceea, conştiinţa lui Gheor- 
ghe Marin a făcut un salt crucial spre înţe- 
legerea justă a vieții, a lumii, a căilor spre 
îndreptarea vieţii și lumii. 

Relaţiile amicale cu Cotișel, rupte, au 
eliberat parcă în Gheorghe Marin unele re- 
sorturi sufletești pînă atunci necunoscute lui : 


„Avea dreptate Neacşu — decit așa viaţă, 

mai bine lipsă... uneori îţi vine așa... să pui 

mina pe par şi să-l opreşti tocmai acolo sus. Colea Răutu, (Gheorghe Marin) şi Const. 
la domnii ăia care-și bat joc de viaţa și de Adamovici (Cotișel) 

sufletele noastre...“ Încă o experienţă: ares- 


tarea „din greşeală“, contactul cu atmosfera, obiceiurile şi lumea de la Prefectura poli- 
tiei, şi Gheorghe Marin e cîştigat pentru baricade, în lupta de clasă. Își dă seama că a 
pus liniştea familiei sale „mai presus de interesele celorlalţi“ și că aceasta a fost o ne- 
socotinţă ; că „ursita şi-o face omul cu mina lui“ şi că „atita timp cît milioane de 
oameni sînt la cheremul cîtorva îmbuibaţi, degeaba așteptăm noi să ne vină mîntuirea 
de sus“. 

Lîngă Gheorghe Marin, în casa lui, fremăta (neștiută de dinsul), mai de mult, 
convingerea aceasta. Fratele său, ucenicul Vasile, și Sanda, neastimpărata lui iubită, în- 
cepătoare în munca de tipografie — cu tinereţea lor — aduceau în viaţa lui Gheorghe 
Marin boarea proaspătă a certitudinilor pe care partidul le însămînțase în membrii 
Uniunii Tineretului Comunist. De aceea, cuvintul lui Gheorghe Marin în clipa morţii 
sale, rostit fratelui său: „Să nu uiţi... să mă răzbuni... să le arăţi că lupta noastră nu 
s-a sfîrşit...“ pătrunde într-o inimă călită, bucuroasă să simtă lingă ea nu murind, ci 
însoţindu-l spre viață pe fratele erou. 


Drumul spre clasa lui, spre cauza partidului, străbătut de Gheorghe Marin e un 
drum simbolic. Dar Zilele de februarie, care au accelerat acest drum, sînt împrejurări 
istorice concrete, trăite. Desigur, „spaţiul dramatic“ devine în atari condiţii o convenţie. 
Și nimeni nu va putea imputa lui Liviu Bratoloveanu că a acumulat în răstimpul scurt 
istoricește, în cîteva zile (13—16 februarie), prea multe date și şocuri sufletești din cite 
sînt necesare pentru a face plauzibilă transformarea eroului său. Romancierul Liviu Bra- 
toloveanu ar fi putut totuși să lase loc mai mult de acţiune dramaturgului. Gheorghe 

Marin este — în cadrele dramei lui Bratoloveanu — obiectul unei îndoite solicitări. 
De o parte, Prodan (partidul); de cealaltă, Cotişel (trădarea de clasă). Conflictul ne 
apărea puternic şi plin de substanţiale, valoroase consecințe (artistice, fireşte). Dar și 
Prodan și Cotişel apar în viața lui Gheorghe Marin (așa cum ne este arătată în dramă) 
în chip succesiv antinomic, dacă nu chiar episodic, desprinşi în orice caz (cu excepţia! 
scenei tari din cîrciumă, în care Marin îl descoperă pe Cotişel) de experienţa de viaţă a 
eroului central. Gheorghe Marin face impresia că ar fi ajuns să cunoască şi să se ală- 
ture partidului și în afara lui Prodan, a cărui acţiune, cu toate eforturile contrarii ale 
autorului, e declarativă ; şi indiferent de relaţiile cu Cotișel, a cărui prezenţă, mai bo- 
gată în tramă decît cea a lui Prodan, e și ea, în raport cu celelalte încercări trăite de 
<rou, prea. ştearsă pentru a fi determinantă. E de altfel „în competiţia epic-dramatică“ pe 
care o resimţim în piesa lui Bratoloveanu, și un vădit soi de abatere de la linia iniţială 
pe care o lansează drama: de la cadrul particular al casei Gheorghe Marin, furat de 
proporţiile istorice ale „zilelor“ în care drama se petrece, autorul subţiază treptat pro- 
cesul de devenire al eroului său, pentru a îngroșa în schimb, tentat de mijloacele frescei 
aspectele publicistice ale răscolitorului moment istoric evocat. 

De aceea, deși eroul nu e uitat, primejdia clișeelor — scena din cîrciumă, cea din 
arestul prefecturii, cea din biroul comisarului — nu a putut fi lesne evitată. De aceea, 
adîncirea psihologică a unor eroi adiacenţi, dar de importanţă deosebită pentru soarta lui 
Marin, e şi ea neglijată. Am fi dorit, de pildă, în Vasile şi Sanda, uteciști, și o privire 
mai atentă asupra întîmplărilor şi necazurilor din casa cinstită dar refractară politicii, casă 
cu care sînt atît de familiari ; am fi dorit poate mai activ dezvoltîndu-se în Ana, replica 
răzvrătirii pe care o schiţează la un moment dat şi, în orice caz, ecoul acestei replici în deve- 
nirea lui Marin. Darul creionării expresive — Neacşu cel plin de umor, Cotișel ipocritul 
etc. — de care dă dovadă nu o dată Liviu Bratoloveanu, ar fi dobîndit astfel (întregit, 
adică, cu o preocupare mai statornică de a satisface unele exigenţe ale construcţiei drama- 
tice) o greutate emotivă ce s-ar fi integrat în dramă și nu ar fi riscat, dimpotrivă, proiectat 
doar de-a lungul dramei, să se consume episodic. 


E limpede că nehotărîrea lui Liviu Bratoloveanu a fost sezisată de directorul de 
scenă, Gh. Dem. Loghin. Între formula net dramatică (care presupune o coliziune cen- 
trală, determinată și determinantă) și formula epică (care a urmărit pe Liviu Bratolo- 
veanu), regizorul a ales formula cea mai puţin deficitară: formula epică. (Cu toate că, 
măcar în primele tablouri, drama se află în plinul ei.) Tablourile se succed, astfel, treptat, 
de la particular la general; de la cazul și casa Gheorghe Marin, la istorie și cadrele 
istorice. Procedeul proiecţiilor lămuritoare — utile în unele împrejurări finale, utile şi 
<a epigraf al spectacolului, dar mai puţin concludente în miezul dramatic al piesei — a 
fost o iniţiativă pe care o salutăm, dar pe care n-am dori-o instaurată ca manieră și pe 
care în nici un caz n-am dori-o înţeleasă și practicată ca subterfugiu didacticist (cum 
se întimplă în cîteva asemenea proiecţii). . 

Linia umană, firească, străină de orice ostentaţie, cu care piesa se deschide, trece 
în scenă cu un merituos efort ponderator și acolo unde piesa este primejduită de cari- 
<atural sau declamator (scena în cîrciumă; scena în beciul prefecturii). Acest efort 
capătă vădit valori vrednice de reţinut, în final, cînd se construiește căderea eroică a lui 
“Gheorghe Marin şi înfruntarea greviştilor cu jandarmii. Întîlnirea directorului de scenă, 
care lasă cortina pe grupul greviştilor primind asaltul de foc represiv al jandarmilor, cu 

tabloul „Griviţa 1933“ al lui Gabriel Miklossy, e evidentă. Dacă e o întîlnire întimplă- 
toare, ea trebuie cu atît mai mult salutată. Căci și aci, în încremenirea pe gestul eroic 
“și neînfrint al muncitorimii, străjuit de faldurile roşii ale clasei și partidului ei, ca şi 
în tabloul lui Miklossy, nu stingerea în focul mitraliilor dușmane a mişcării din zilele 
lui februarie, ci răzbaterea ei în timp și perspectiva victoriei finale a cauzei sînt revelate 
“şi revelatoare. 

Era firesc ca lucrarea lui Liviu Bratoloveanu să pretindă un efort deosebit inter- 
pretului lui Gheorghe Marin. Piesa este doar, îndeosebi, axată în jurul lui. Se cuvine 
totuşi să vorbim aici, spre lauda acestui interpret — Colea Răutu — nu cu aprecieri 
închinate efortului, ci realizării sale de efective virtuţi artistice. Portretul lui Gheorghe 
Marin, așa cum l-a trăit Colea Răutu, e un portret care realmente devine; care por- 
nește dintr-un stadiu biografic şi al conştiinţei şi ajunge la stadiul ultimelor semnifi- 
<ații cu care l-a înzestrat autorul. Cu mijloace în care simplitatea nu este doar un 
atribut ornamental. Colea Răutu a încercat, pe rînd, șocurile sufleteşti care ating dispo- 
mibilităţile lui Gheorghe Marin şi nasc în acesta claritatea de vederi și fermitatea eroică 
pe care o transmite, căzind, posterităţii. Am văzut că un erou poate fi erou fără gesturi 

ONargi, prezumţioase, fără voce copleșitor impunătoare, fără poză. Şi preţuim la Colea 
Q Răutu tocmai această poză a lipsei de poză, care s-a manifestat întreagă — emoţionant şi 
ÎN cvasingittor — chiar atunci cînd ambianța scenică se structura uneori melodramatic 
N fân general, socotesc neartistică prezența copiilor pe scenă, deşi Genoveva Preda şi Elena 
„KCăilă n-au nici o vină; ca și pedala prea grea pusă pe expresia bolii, deşi Graţiela 
i Albini a însoțit cu cinste, întru modestia jocului, pe Colea Răutu, nu însă, din păcate, 


>` 
De pînă a rămîne un portret); alteori adiacent (cum e în cazul scenelor din atelier în care 
RA fac figură centrală, suculentul Neacşu — S. Mihăilescu-Brăila —, şi figuri onorabile 

de episod, Constantin Ţopirlea, Stelian Mihăilescu, Sergiu Demetriad, Mircea Dumitru) 3 
alteori discursiv (în beciul prefecturii, ori în biroul comisarului-șef, pe care Nicolae Si- 
reteanu s-a străduit prea fățiș să-l redea în alb și negru). Am prețuit la Colea Răutw 
răbdarea devenirii sale, așa cum, din păcate, am regretat la Constantin Adamovici brus- 
cheţea cu care şi-a afişat culorile negative ale eroului său (Cotişel); şi am prețuit la 
Colea Răutu încrederea cu care sorbea cuvintul lui Septimiu Sever, cuvînt care 
nouă ne-a sunat însă prea demonstrativ, sfătos, prea exterior. Cum, prea exteriori 
— şi lăsînd doar pe seama regizorului şi a tehnicianului de lumini grija de a le 
„monta“ rolurile lor de uteciști — s-au arătat Simion Negrilă și Tamara Buciuceanu- 
Să fie de vină oare, numai textul, în nu prea bogata lor evoluţie scenică? Mă în- 
doiesc, deoarece, la un text cu mult inferior celui ce le-a fost lor dăruit, N. N. Matei 
a schiţat un cîrciumar (Dobrică) care rămîne, iar Ion Vilcu o santinelă, care de ase- 
menea se cere menţionată. Nu același lucru voi spune despre „lăutarul“, creionat de 
Ernest Maftei (datorită tentei neadecuat caricaturale cu care şi-a îngroșat apariţia), şi 
despre grupul de muncitori din circiuma lui Dobrică — Al. Vasiliu, Minel Kleper, Ga- 
vril Tănase — care au introdus accente și atitudini de Azil de noapte, şi ele cu totul 
neadecuate momentului istoric dramatic. Aș socoti la acest păcat, solidară şi soluţia colo- 
ristică a regizorului, căruia dacă i-am subliniat viziunea și realizarea plastică de an- 
samblu, pentru că reveni vorba, nu-i putem ierta o anumită absenţă în urmărirea mai în 
adincuri a eroilor şi în imprimarea unui ritm mai puţin la voia lincedă a întimplării 
sau a dispoziţiei interpreţilor. Căci, spectacolul nu crește odată și proporţional cu 
eroul său. 

Pretextul actualități 


Cred că poeţii şi romancierii sînt, într-un anume sens, avantajaţi faţă de dra- 
maturgi. Să mă explic. Deşi, în anii din urmă, în ţara noastră s-a format un cititor destul 
de pretenţios, nemulţumirile sale faţă de o lucrare literară sau alta nu sînt, de cele mai 
multe ori, exprimate public. Dramaturgii însă, vai! trebuie să suporte, sărmanii, nu 
numai critica mai mult sau mai puţin: autorizată a profesionistului, dar şi a publicului, 
a cărui suveranitate nu poate fi astăzi de nimeni contestată. 

De obicei, piesele, înainte de a fi „clasice“, nu se citesc (după aceea nici atit; se 
studiază din manuale) ci se „vizionează“ la spectacole, iar spectatorul, prin aplauze sau 
prin pasivitate glacială, își exercită nestingherit, public, şi uneori destul de zgomotos, 
dreptul la critică. Tocmai, de aceea, succesele ca şi eșecurile dramaturgilor sînt mai 
răsunătoare, de un ecou mai profund și mai persistent. O cronică la un volum de versuri 
poate scăpa unui cititor sau altuia, și volumul — dacă e mediocru — are șansa să mai 
circule prin cîteva miini. Căderea unei piese e însă totdeauna... spectaculoasă, dacă nu 
totdeauna și definitivă. 

În actuala stagiune, asemenea eşecuri n-au lipsit, implicînd și unele piese cu o 
tematică, aparent cel puţin, de actualitate. Faptul acesta cultivă o prejudecată, pe 
care nu o putem lăsa să circule în voie: că actualitatea nu e un teren fertil pentru in- 
spiraţii dramaturgice — și deci pentru succese. 

Vom comenta citeva, chiar dacă pe alocuri vom aduce în discuţie aprecieri mai de 
mult consemnate. Începem cu Microbii lui Dan Negreanu. 

Aparent, ideea centrală a piesei ar fi redempţiunea moral-ideologică a unui june 
inginer, aflat o vreme sub influenţa nefastă a unui escroc. Aparent, deci, tematica pie- 
sei e de actualitate. De fapt, însă, nu asistăm la această redempţiune, consumată, să 
zicem, pe un şantier socialist; ea e axiomatică. Realitatea noastră, felul cum ea acţio- 
nează asupra conștiințelor sînt absente din piesă. lar faptul că un trîntor aparţinind 
unei familii mic-burgheze (tatăl profesor pensionar, mama casnică), care-și jefuieşte 
familia şi se lasă jumulit de un escroc, s-a decis să muncească și să-și apere pe ai săi, 
nu-i deloc revoluţionar, nu-i deloc caracteristic noii noastre societăţi, în care munca eè 
o primă îndatorire. Situaţia aceasta poate fi acceptată şi de un burghez. Fiindcă și 
burghezul are într-un anumit fel, şi încă fariseic exagerat, cultul familiei; fiindcă, e 
o prejudecată să credem că burghezul, dacă-şi însuşeşte venitul din exploatarea munci- 
torilor sau din speculă, se complace în trindăvie: în întreprinderea sa, el organizează 
producţia sau desfacerea ei, se luptă cu salariaţii, cu concurenţa, cu propriul său stat, 

încercînd să se sustragă fiscului etc. Apoi, burghezul actual, care intensifică mereu 
exploatarea, pentru a dobîndi un profit mai mare, nu poate pleda pentru trindăvie. Prin 
urmare, conţinutul piesei, atît cît l-am analizat pînă acum, nu e socialist. Și aceasta, 
chiar dacă am omite faptul că schimbarea la faţă nu e deloc motivată și că acest defect 
are, din punct de vedere artistic, consecinţe din cele mai serioase. i 

Ideea centrală a piesei Microbii ar putea fi, însă, tot atît de bine, emanciparea 
femeii, idee care, între noi fie vorba, deşi nu e tocmai nouă, a rămas totuși de actuali- 
tate. În fond, în lucrare, nu e vorba de nici o emancipare, ci, pe de o parte, de o 
idilă siropoasă și banală, pe care orice bun burghez, onorabil tată de familie virtuoasă, 
sau chiar feudal (să nu uităm literatura cavalerească), n-o poate decît accepta ; iar pe 
“de altă parte, de un soț înşelător şi tiranic, care, pe deasupra, dovedindu-se corupător 
de minori, escroc pe plan social, duşman al căminelor etc. etc., e condamnabil după 
orice cod etic, deci şi după cel burghez, apărînd proprietatea și familia burgheză. Orice 
preot, de orice confesie, ar putea cu conștiința împăcată, propovădui ideile „revoluţio- 
nare“ ale lui Dan Negreanu. 

Și acum o paranteză: precum se vede, nici acum, după ce piesa a fost tipărită 
şi jucată, nu mă aflu în situaţia de a mă putea pronunţa, care din aceste două idei 
(redempţiunea ideologică a tînărului inginer Lucrețiu Motronea sau emanciparea femeii) 
e fundamentală lucrării. Mai ales că, tot atît de bine, am mai putea indica una, pe care 
ne-o sugerează titlul, și care ar suna cam astfel: feriți-vă de microbii maladiilor morale 
şi sociale, de escroci! Orice s-ar spune însă, şi acest mișcător îndemn la vigilenţă poate 
fi rostit şi ascultat fără nici o jenă şi fără nici o consecinţă, oriunde și oricînd. Această 
abundență neorganizată de „idei fundamentale“ vorbeşte convingător — cred — și des- 
pre lipsa unei arhitectonici articulate a lucrării. (Atare lipsă în piesele de acest gen 
nu poate fi oricum imputată autorilor, ci tot... realităţii actuale, fiindcă, vedeţi dum- 
neavoastră, „viaţa noastră e atît de complexă, iar fenomenele ei nu pot fi văzute decît 
dialectic ; a le disocia arbitrar ar însemna... etc. etc.“. Doar autorii de aceea sînt autori, 
ca să-și apere opera.) Pe de altă parte, abundența aceasta de idei fundamentale nu 
vorbeşte despre frămîntările sufletești, despre preocupările intelectuale etice și sociale, 
despre luptele contemporanilor noștri, care, la propriu ca și la figurat, iau cu asalt 
cerul. Cu un cuvînt, nu reflectă artistic condiţiile reale de formare a omului nou, la 
noi, astăzi. 

Sau poate ne înșelăm. Nu cumva, Irina Motronea, eroina idilei, întruchipează un 
personaj de o factură nouă? Datele și funcţiile sociale pe care i le atribuie autorul 
sînt în favoarea ei. Irina e scriitoare în R.P.R., și încă o scriitoare care desfăşoară o 
bogată "activitate obştească (ţine, la Uniunea Scriitorilor, referate despre „viaţa scriito- 
rilor din trecut și astăzi“). Numai că Irina susţine idei pe care pînă și sufragetele en- 
gleze de acum un secol le-ar fi considerat perimate. Numai că Irina, în afara proble- 
mei matrimoniale, de un interes foarte acut pentru dînsa, nu e preocupată de nici o altă 
problemă. Or, asta pentru un scriitor al vremii noastre e, s-o recunoaștem, mult prea 
puţin. Irina, la o adică, nici nu e scriitoare (ea nu-i capabilă de invenţie, n-are intuiţie 
psihologică, nici stil), ci o mic-burgheză romanțioasă, care vrea să se mărite şi, ţinînd 
un jurnal personal, redactat lamentabil („Cerul se acoperea cu nori grei care amenințau 
liniştea nopţii. Undeva mai mijea o rază de lumină. Apoi totul se stinse..."), socoate 
că scrie un roman. Se vede treaba, proastă opinie are Dan Negreanu despre scriitorii 
noştri, dacă i-a întruchipat într-un astfel de personaj!  Proastă şi întru nimic cores- 
punzătoare realităţii. 

Dar poate ne înșelăm. Autorul nici nu intenţionase să ne-o prezinte pe Irina ca 
pe femeia epocii noastre. Nu! Virtuţile acestei epoci sînt condensate în ființa spirituală 
a medicului Mihai Ionașcu. Nu aflăm oare, dintr-un schimb de replici, că acest doctor 
posedă bogate cunoştinţe în materie de marxism, că și-a transformat profesia într-un 
apostolat? Şi nu-l vedem oare cu ochii noștri determinind cotitura hotăritoare în viața 
inginerului Lucrețiu Motronea ? Perfect adevărat. După cum tot atît de perfect ade- 
vărat e că orice autor vechi de piese, de-ar fi iscălit această piesă (şi o putea iscăli, 
fiindcă, în pofida strădaniilor noastre de pînă acum, n-am putut descoperi nici urmă 
de conţinut socialist), ar fi afirmat despre eroul său că îi este familiară filozofia scho- 
penhaueriană, să zicem, sau Biblia. Trebuia doar, într-un fel, demonstrată cu orice preţ, 
superioritatea intelectuală a eroului „pozitiv“. Superior fiind, e firesc ca amorezul nos- 
tru să se exprime aforistic, să se comporte ca un moralist în accepţia curentă şi nesu- 
ferită a termenului, și nu putea să nu izbutească în acţiunile întreprinse pe tărîm peda- 
gogic, fiindcă, altminteri, eșecul l-ar fi compromis. De aceea, chiar dacă în Microbii, 
succesul său pedagogic nu e deloc verosimil, este, totuşi, salvator pentru autor. p 

E cert că dacă piesa aceasta ar fi fost scrisă și reprezentată acum 15 sau 20 de ani, 
pușlamaua, peştele şi escrocul de Cornel nu ar fi fost obligat să facă trafic ilicit de 
medicamente ; comitea alt delict, contrabandă, bunăoară. În schimb, frivola Gaby, nefe- 
ricita Cristina, resemnata Victoria, senilul și maniacul ei soţ — care, minune !, spre final, 
îşi dobîndeşte brusc luciditatea — puteau figura întocmai. 

Micile asezonări decorative, pe care autorul s-a văzut nevoit să le aducă pentru a 
fi „la zi“, nu schimbă, în fond, cu nimic situaţia. lar piesa aceasta, care se prezintă 
ca actuală, putea fi cu succes reprezentată în urmă cu două decenii. Elementul frivol 
din piesă ar fi flatat apetenţele inavuabile, iar happy-end-ul moralizator ar fi satisfăcut 
pe deplin ipocrizia unui public mic-burghez. Rămășițele unui astfel de public pot aplauda 
şi azi un asemenea spectacol. Dar nu pentru acest public trebuie scrise și jucate piesele 
noastre. Publicul într-adevăr nou are alte interese, iar interesele acestui public trebuiau 
apărate. Nu numai împotriva microbilor, dar împotriva tuturor lucrărilor dramatice unde 
tematica de actualitate e doar pretextul de a aduce pe scenă oameni depășiți sau deloc 
interesanţi, deci tot inactuali, conflicte minore, desuete, acţiuni și situaţii artificiale. 

O altă piesă din această familie a scris-o, în trei acte și un prolog, Frederic Vinea: 
Secretul doctorului Bergman. 

Incontestabil, sub un anume aspect, ar fi greșit să-i atribuim lui Vinea toate pă- 
catele confratelui său. În lucrarea lui aflăm anumite situaţii adecvate melodramei „tari“, 
cum s-ar zice într-un limbaj dezabuzat, şi care situaţii pot excita glandele lacrimogene 
ale celor slabi de înger. Apoi, piesa nu-i chiar atît de încărcată; în orice caz, ideea 
fundamentală e clară; intenţiile autorului, precise; anumite elemente de tehnică dra- 
matică nu-i lipsesc, dovadă, modul cum se fac trecerile din actualitate în trecut. Arti- 
ficiul e totuși mereu prezent, schematismul personajelor pronunţat, iar realitatea din 
nou falsificată, deși la un mod mai puţin grosolan. Și aceasta e, din păcate, esenţialul. 

În linii mari, piesa ar putea fi rezumată astfel: un ţăran găseşte un copil a cărui 
identitate nu-i este cunoscută şi pe care-l adoptă. Adevăraţii părinţi ai copilului, inte- 
lectuali, îşi descoperă apoi odrasla în persoana unui student. Părinţii adoptivi, care-și 
puseseră toată nădejdea în copilul crescut de ei, profund îndureraţi, acceptă să i se 
dezvăluie băiatului secretul, deşi sînt convinşi că astfel îl pierd. Totul se termină cu 
un banchet, cu prilejul căruia tinărului îi este comunicat adevărul şi la care se îmbră- 

țişează reciproc părinţii de sînge și cei adoptivi ai studentului, studentul cu fiecare 
dintre ei. 

Cred că în afara unor detalii de ordin temporal şi local şi a unor încurcături adia- 
cente, asupra cărora vom reveni pe larg mai jos, n-am omis nimic esenţial. Și tocmai, 
de aceea, cred că e cazul să ne întrebăm dacă melodrama aceasta n-ar fi îndeplinit toate 
condiţiile pentru a fi recomandată de un profesor de altădată sau de un filantrop oare- 
care, amator de teatru populist, adică de teatru pentru popor, aşa cum îl concepe şi îl 
dorește o anume intelectualitate burgheză mai puţin rigidă. La această întrebare, răs- 
punsul nu poate fi decît afirmativ. 

Căci, dincolo de bunăvoința autorului, piesa e concepută după clișeele 
vechi, însă „actualizată“, „politizată* și „răspolitizată“. Țăranul Ștefan Panţiru, părin- 
tele adoptiv, în timpul regimului burghezo-moşieresc era sărac lipit pămîntului și profesa 
idei net antifasciste; mai mult, întrezărim în el aproape un militant (vezi în acest sens . 
discuţia lui aluzivă cu... — se putea altfel într-o literatură în care influenţele semănă- 
toriste n-au fost încă lichidate? — cu un... moș, cu moş Eftimie). Acum e socotitor în 
‘colectivă, iar casa îi este îmbelșugată. Cum scena rulantă ne aduce în faţa ochilor aceste 
două imagini, s-ar mai putea susţine că în Secretul doctorului Bergman nu transpar noile 
realităţi, şi încă mai pregnant, fiind zugrăvite în contrast cu cele vechi? 

Apoi, copilul rătăcit e al unui medic evreu, supus de către fasciști prigoanei rasiale 
şi deportat în lagărele de peste Nistru. Mai mult încă, se lasă a se înțelege că medicul 
acesta avea legături cu partidul, aruncat în ilegalitate. După 23 August, doctorul Berg- 
man e însă profesor universitar la Facultatea de Medicină din Bucureşti, unde își des- 
coperă fiul, pe Bruno, în persoana studentului Mihai Panţiru. Aflăm despre el că e 
membru de partid și participă la multe şedinţe. Oare, punîndu-l pe erou în această situaţie 
— ne va întreba autorul — nu aduc pe scenă noua realitate? 

Hotăriît nu, fiindcă esența populistă a unei piese nu poate fi anulată prin cîteva 
indicaţii biografice și situaţii care ar plasa, vorba vine, acţiunea, în plină actualitate. 
De fapt, şi aici, actualitatea e doar un pretext și nimic mai mult. Ca atare, piesa e 
ratată și din punct de vedere artistic. Ratată, în primul rînd, tocmai datorită acestei 
calchieri a actualităţii pe un conţinut vechi. Şi numai pe urmă, datorită abuzului de 
coincidenţe şi de scene „tari“, care sfirşesc prin a obosi, ca să nu spunem, prin a plictisi. 
Nu numai Panţiru l-a înfiat pe Bruno Bergman, dar și soţii Bergman au înfiat în Trans- 
nistria o orfană. (Coincidenţă care vrea parcă să spună biblic: „bine faci, bine găseşti“.) 
Mai mult chiar, fata aceasta, pe nume Sanda, e îndrăgostită: de Bruno Bergman, alias 
Mihai Panţiru, şi viceversa, așa că atunci cînd tînărul, care nu e la curent nici cu 
această adopţiune, află adevărul, crezîndu-se fratele drept al iubitei sale, ne găsim în 
preajma unei alte catastrofe, care însă — cum uşor e de imaginat — e preîntimpinată 
destul de facil. Coincidenţele și scenele „tari“ suplimentare pregătesc un dublu happy-end, 
ceea ce, iarăşi, e mult prea mult. 

Precum se vede, realitatea nu poate fi escamotată, chiar cînd încerci s-o etichetezi 
altfel. Şi totuși, totuși, procedeul acesta a fost adoptat și de alți dramaturgi. Bineînţeles, 
fiecare în parte îl foloseşte într-un chip propriu, fiindcă ţine la — hai să-i spunem — 
originalitatea sa. Dan Negreanu într-un fel, Vinea în alt fel, și în cu totul altă ma- 
nieră Ştefan Tita și Liviu Floda, într-o piesă în trei acte şi şase tablouri, intitulată 
Flacără vie. 

Autorii piesei respective folosesc o cu totul altă manieră de a eluda realitatea. Şi 
lucrul e cît se poate de firesc dacă ne gîndim că acţiunea e de astă dată plasată în 

trecut, iar scopul pentru care ne e înfăţişată pe scenă e demascarea pseudointelectualului 
versatil, politicianist etc. 

Tipul se numeşte Şerban Mărgărit. Impostor în specialitate; vinde lenjeria spi- 
talului pe care îl conduce; fabrică surogate de medicamente şi le desface prin comenzi 
de stat, datorită protecţiilor feminine; alungă din spital bolnavii în stare gravă; e 
amantul soţiei unui prieten, în timp ce urmăreşte să devină soţul unei babe bogate; îşi 
şantajează amanta ; îşi corupe studenţii; îşi persecută colegii și subalternii ; practică 
asasinatul în scopuri ariviste şi incită la asasinat; devine prin fraude, escrocherie și 
lingușiri, rector, apoi ministeriabil. Într-un cuvînt, întruchipează în persoana sa, toate 
viciile, păcatele şi crimele posibile. Lui i se opun savantul chirurg, omenos şi cutezător, 
deși bătrîn și neputincios, Victor Castriș și, mai ales, elevul său, profesorul Nicolae Rău- 
Tescu, căruia primul i-a transmis „flacăra vie“ a ştiinţei, materializată într-o trusă chi- 
vurgicală, simbol ce va deveni obiect de venerație. Nu voi vorbi despre diversele peripeții 
ale acestor eroi centrali, nici despre schematismul lor acut, şi nici despre dulcegăriile 
altora, căci nu aceasta ne interesează în primul rînd, ci felul cum autorii încearcă să-și 
„actualizeze“ lucrarea. lar în această privinţă, ei au acţionat nu prea ingenios: au 
întrodus în conflict și un medic comunist, Constantin leșeanu, și o femeie din popor, 
infirmiera Maria (ca femeie din popor, ea n-are decît pronume), pentru a se demonstra 
ideea — justă, de altfel — că nici o acţiune nobilă nu poate fi întreprinsă fără sprijinul 
poporului și fără îndrumarea comunistă. În consecință, acestor două personaje li s-a atri- 
buit cîte un rol, din păcate, parazitar, care încurcă şi încarcă şi mai mult acţiunea, și 
aşa nu prea dinamică. Maria nu oferă decit prilejul unor scene lacrimogene de gust 
<ubios, sau stîrnește ilaritate ; doctorul leșeanu dă savantului unele indicaţii de ordin 
organizatoric și gospodăresc, care n-au nici o greutate în desfăşurarea conflictului, şi-l 
ajută să tipărească o serie de documente compromiţătoare pentru rivalul său (deci, tot 
un rol de mîna a doua). E drept că, în final, el schiţează tentativa unei „prelucrări“ 
politice a savantului, și se lasă a se înţelege că nu zadarnic. Consecințele acestei „prelu- 
crări“ nu-s totuşi, pentru spectatori, vizibile. 

Drept recunoştinţă pentru aceste servicii, spre final, profesorul Răulescu, nu de 
multă vreme posesor al „flacării vii“, simte nevoia s-o și predea lui leşeanu, cu toată 
încrederea și solemnitatea de rigoare. În intenţia autorului, gestu! ar trebui să fie sim- 
bolic: viitorul ştiinţei nu poate fi încredinţat decît comuniştilor. Simbolul nu e însă 
prea convingător, fiindcă, în fond, leșeanu nu s-a impus cititorilor, respectiv spectatorilor, 
nici prin calităţile lui profesionale, nici prin cele morale. 

Cum vedem, deci, elementul ce ţine de o viziune actuală e artificial şi anevoios intro- 
dus în piesa Flacăra vie, piesă de un schematism izbitor. Urmarea firească: piesa ră- 


mine, şi cu acest element, depășită. 
Mult mai abili se vor însă Ana și Eugen Naum în recenta lucrare dramatică: Visul 


nopților noastre. Cinstit vorbind, aici nu e vorba doar de crearea unor situaţii care să 
țină seama de noua realitate. Aparent, însăşi problematica piesei e actuală. E vorba de 
un intelectual, membru de partid, care a şi simpatizat în ilegalitate cu miş- 
carea muncitorească, compozitorul Grigore, şi care a ajuns la un impas în 
creație, din cauză că a căzut sub influența burgheziei, exercitată prin fosta lui 
„elevă şi actuala soţie, Dana, sensuala fiică a fabricantului lacomi. E vorba apoi de con- 
flictul dintre Grigore şi prietenul său din copilărie, muncitorul Toma, luptător ilegalist, 
fost deţinut politic, actualmente directorul fabricii, azi naţionalizate, care-l bănuiește pe 
Grigore că l-ar fi trădat la siguranță, crimă soldată şi cu moartea mamei sale. E vorba 

de depășirea de către Grigore a momentului critic; de elucidarea lui Toma, dispus, 
acum cînd ştie adevărul, să-și deschidă un grav proces de conştiinţă; de o loană, me- 
dicinistă în U.R.S.S., ce îndeplineşte în piesă rolul de deus ex machina ; de o Cristină, care, 
iubindu-l pe Toma, trebuia să fie, neapărat, sora vitregă a Danei şi care, după o ratată 
încercare de sinucidere, îl indică pe trădător. Dar despre ce nu e vorba în această piesă. 
stufoasă, încîlcită, neverosimilă, în care se aud răsunind palme și strigăte, lamentaţii,. 
ameninţări şi rugăminţi, în care circulă fără nici un sens fel de fel de apucaţi și dezaxaţi 
ce se încaieră nemotivat și se împacă tot așa, şi pe care autorii îi cataloghează comu- 
niști, oameni cinstiţi fără de partid, dușmani de clasă, muncitori intelectuali şi bur- 
ghezi ? Despre toate, numai despre — oricît ar părea de curios! — actualitate nu. Căci, 
tot timpul avem senzaţia neverosimilului, a artificialului, a confecţionatului. A enunţa: 
probleme cu ghiotura, a se oferi acestor probleme cînd se oferă, o soluţie puerilă nw 
înseamnă încă a reflecta actualitatea, ci a simula numai reflectarea ei. În fond, cum: 
s-a mai observat, problemele de actualitate lansate în piesă, la întîmplare și parcă fără 
nici un sens, au o singură menire: aceea de a acoperi, ca să spun așa, ideologic — citez- 
acum din cronica, de altfel destul de binevoitoare, semnată de Radu Popescu în „„Ro- 
miînia liberă“ — „avatarurile foarte violente și incoherente ale căsniciei Grigore-Dana“ 
şi de a face pasabilă „o poveste banală de nepotrivire de caracter și de mizerie erotică...” 
Deci, sub aparenţa unor puternice conflicte actuale, un deloc interesant și foarte vechi con- 
flict burghez, tratat fără dexteritate. 


>% 


Luînd actualitatea doar ca pretext, dramaturgii citați se trişează în primul rînd pe 
ei înşişi, fiindcă sfîrşesc prin a ne oferi niște producții mediocre şi respinse de mesaj. 
Problema lor personală interesează într-o măsură mai mică. Importante sînt consecințele 
pe care le prezintă acest mod de a vedea actualitatea și pentru înlăturarea cărora criticii 
— dar și dramaturgii — ar trebui să ia o atitudine fermă. 

D. ESRIG 


Recitind scrierile estetice ale lui Camil Petrescu... 


Mă gindeam adeseori, în anii de studiu al artei dramatice, la tăcerea stranie de care 
era înconjurată gîndirea de teatru atît de originală, de pasionată şi pasionantă a lui Camil 
Petrescu, una din puţinele care, de-a lungul a mai bine de un secol de teatru romînesc 
cult, a izbutit să se înalțe deasupra unor opinii răzlețe şi care, depășind ocazionalul, s-a 
împlinit într-un sistem de idei complet. 

Camil Petrescu — de la moartea căruia se împlineşte un an — face parte din familia 
acelor rari creatori care nu pot proceda cu jumătăţi de măsură ; care odată lansați spre 
un țel, încearcă să cunoască şi să verifice tot ce se _se cuprinde în limitele orizontului lor ; 
unul din in acei “creatori care dacă nu stăpînesc totul în cal calea lor, nu pot şi nu vor să pro- 
ducă nimic. Şi, tentat de _potenţele „expresive ale teatrului, Camil Petrescu nu se poate 
“realiza ca dramaturg fără a deveni şi un profund cunoscător al artei scenice. 

Modalitatea estetică a teatrului, subintitulată „Principalele concepte despre repre- 
zentaţia dramatică şi critica lor“, în care sînt adunate roadele acestui studiu, urma să 
ocupe abia locul unui „capitol din introducerea unei lucrări, a cărei pregătire a fost 
urmărită în decursul anilor prin adunarea materialului necesar şi prin realizarea lui 
fragmentară“ t. Deși atît de modestă în pretenţii, lucrarea se prezintă ca rezultatul unui 
considerabil proces de verificare, comparaţie şi optare, ca o temerară clasificare şi ordo- 
nare istorică a gîndirii de teatru de-a lungul mileniilor. 

Despicarea fundamentală a faptelor, pe care o practică Camil Petrescu, pune, de « o 
parte, arta de „imitație a naturii“ şi, de cealaltă parte, cea a așa-numitei -Hb 
analizîndu-le pe rind, respingindu-le pe rînd, proces în care se delimitează şi se “defineşte 
conceptul propriu al autorului. Teatrul „de imitație“ include în concepţia lui Camil Pe- 
trescu toate experienţele, formulele şi dezideratele, de la Renaștere pînă la sfirşitul seco- 
lului trecut, adică pînă în momentul verismului istoric de la Meiningen, al naturalismului 
lui Antoine şi al realismului lui Stanislavski. Delimitarea teoretică şi istorică e evident 
eronată din punctul nostru de vedere. Dacă prin teatrul „de imitație“ se inţelege arta 
realistă în sens de metodă, ea nu poate fi identificată din punct de vedere estetic cu 
principiul imitaţiei, în accepţia sa aristotelică şi cu atît mai puţin în semnificaţiile sale 
ulterioare. Apoi, în orice caz, arta realistă cu acest înţeles nu poate fi delimitată în timp, 
fiind o cale permanentă de dezvoltare a artei, proprie anumitor manifestări în oricare din 
perioadele istoriei. Dacă însă „imitativă“ e socotită arta realistă în sensul şcolii realiste, 
care se constituie şi se defineşte ca atare abia în primele decenii ale secolului trecut, 

! Modalitatea estetică a teatrului, pag. 5. 

odată cu ultimele opere ale lui Puşkin, odată cu Balzac, Stendhal, Gogol, nu pot fi adu- 
nate aci nediferenţiat perioade de artă anterioare, ca cele ale Renașterii, clasicismului 
sau romantismului. 

De asemenea, teatrul „dè imitație“ şi cel al „creaţiei libere“ nu sînt succesive în 
timp, aşa cum le închipuie Camil Petrescu, ci concomitente. Faptul că Gordon Craig a 
sintetizat dezideratele unei asemenea formule artistice, inaugurînd o nouă etapă în deye- 
nirea ei, nu schimbă fondul chestiunii. 

Competiţia dintre cele două modalități a apărut odată cu diviziunea comunităţii 
umane în clase sociale distincte, așa cum arată Lenin în celebra teză asupra existenţei 
<elor două culturi în sînul societăţii, ea fiind expresia mijlocită a acestei diviziuni. Lipsit 
de viziunea materialist-dialectică, Camil Petrescu nu izbuteşte să cuprindă complexitatea 
existenţei concomitente, în permanentă luptă, a realismului şi antirealismului, pe care le 
distinge izolat şi urmindu:se în-timp. Interesant de semnalat e totuși faptul că dramaturgul 
intuieşte antecedentele istorice ale curentelor moderniste, misterul şi miracolul medieval, 
formele degenerate ale commediei dell’arte etc. 

Această primă grupare relevind, în pofida limitelor arătate, puterea de pătrundere 
a autorului, care, în noianul de fapte, intuieşte liniile esenţiale, scoate în evidenţă şi inte- 

i „resul pe care-l purta Camil Petrescu momentului cristalizării funcției regizorului í în teatru, 
momentului cînd valoarea unui concept unic, conștient adoptat, asupra imaginii teatrale, 
începe să primeze, moment aent de c care creația lui Camil Petrescu _este atit de strîns legată. 
aloarea actuală a analizei teatrului de imitație a naturii s se datorește mai întîi ata- 
<ului antinaturalist, pentru că, în fond, ceea ce se acuză aci nu sînt decît atributele natu- 
ralismului, așa cum le-a cunoscut direct dramaturgul. „De altfel ceea ce dă ca o carac- 
teristică peiorativă teoriei imitaţiei este ideea reproducerii automate, a unor date integral 
existente în afară, accentul căzind pe posibilitatea reproducerii întocmai, valoarea venind 
din fidelitatea redării tuturor amănuntelor obiectului în copie“?, scrie Camil Petrescu, 
denunţind î în special absurdul acestei copieri întocmai, imposibile şi inutil de realizat. De 
fapt, el nu respinge teza reproducerii realităţii în opera de artă, ci tocmai trădarea ade- 
vărului vieţii prin copierea ei, demonstrînd că în cazul imitaţiei servile a naturii „e 
vorba de falsuri grosolane, care reproduc originalul doar cum covoarele de imitație, fabri- 
cate în serie, reproduc covoarele originale“ 3. Refuzarea naturalismului se face aşadar, 
în fond, din punctul de vedere al oglindirii adevărate a realităţii, şi nu de pe acela al 
negării vieţii ca sursă a operei de artă. În ultimă instanţă, asta înseamnă realism. Şi 
într-una din acele surprinzătoare răsuciri ale obiectului analizei, atît de specifice dia- 
lecticianului Camil Petrescu, el ne descoperă violent lacuna fundamentală a naturalis- 
mului în devenirea sa inevitabilă spre formalism, prin deplasarea accentului de valoare 
de pe conţinutul imitaţiei pe exactitatea ei. „Este înălţarea pe scurt a „talentului“, indi- 
ferent de rezultat, chiar cînd acest rezultat nu este proclamat în mod expres ca indife- 
rent (nu importă ce pictezi, ci cum pictezi; nu importă fondul, ci forma — aci forma 
fiind în realitate supraevaluarea dexterității)“ +. 
< Sînt evident și foarte multe afirmaţii tributare idealismului în cercetarea artei de 
imitație. Mi se pare însă esențial și semnificativ faptul că, exceptînd puţine cazuri, 
aceste afirmaţii ţin de ordinul implicaţiilor argumentării și, foarte rar, de cel al struc- 
turii crezului său. Obiectul unei polemici este atacat de Camil Petrescu concentric, în 
numele tuturor criteriilor conform cărora trebuie condamnat, din toate punctele de vedere 
şi nu numai dintr-al său; ceea ce induce în eroare pe cititor, cu atît mai mult cu cît 


2 Op. cit., pag. 78. 
3 Idem, pag. 79. 
4 Idem, pag. 83. 


26 


www.cimec.ro 


aceeași idee, citată de pildă într-una din po- 
lemicile sale antinaturaliste, este denunţată 
într-altă parte, din alt punct de vedere, în 
fierbințeala neostenitelor confruntări, delimi- 
tări și căutări pe care le respiră fiecare din 
rîndurile studiilor sale. 


3$ 


Dezicîndu-se de soluția naturalistă în 
artă, Camil Petrescu nu se împacă nici cu 
cele ce se proclamă adversare ale acesteia. 
Expunînd cu fină înţelegere tezele lui Craig 
şi ale expresioniștilor, ale lui Meyerhold și 
Tairov, operînd foarte interesante sistema- - 
tizări ale principalelor încercări moderne de 
„revoluţionare“ a teatrului, indicind aportul 
lor la dezvoltarea artei, Camil Petrescu des- ` 
coperă, la capătul unei minuţioase confrun- 
tări, viciile esenţiale ale fiecăruia dintre sis- 
temele ce se oferă teatrului modern. 

Conceptul lui Craig nu rezistă criticii, 
dat fiind că atacul conţinut în dezideratul 
său este greșit orientat. Craig neagă valoarea 
artei de imitație, deoarece ar fi lipsită de 
o „demnitate spirituală“, accesibilă numai creaţiei libere. „Numai că lucrurile nu stau 
tocmai aşa — arată Camil Petrescu. Căci arta imitativă nu e chiar ceea ce socotește 
Gordon Craig, nu este reproducerea servilă a realităţii, fiindcă am văzut că realitatea 
nu se poate reproduce servi) şi atit cît se poate reproduce implică un autentic proces 
- spiritual.“ 5 

Nu este acceptat nici principiul creaţiei aşa cum l-a elaborat Craig ca un joc liber 
al fanteziei, deoarece, de fapt, fantezia n-a creat nimic nou, ci a combinat doar ele- 
mente cunoscute. Sistemul propriu-zis de teatru propus de Craig, în care totul se reduce 
la funcţia creatoare a regizorului, în care actorul devine o supramarionetă, dat fiind 
incertitudinea sa ca mijloc de expresie artistică, Camil Petrescu îl socotește în primul 
rînd ca o puternică reacţie împotriva naturalismului. Dar, „nerealizată în intenţia sa 
constructivă“ 6. Toată „revoluţia“ lui Craig constă, în ultimă analiză, în descoperirea 
decorului de -sugestie, a unei optici scenice, cu repercusiuni asupra tuturor celorlalte 
arte vizuale. 

Din punctul de vedere al reacției antinaturaliste, sînt apreciate de către Camil 
Petrescu toate conceptele „inovatoare“ ale teatrului. Dar „dintr-o desconsiderare de-altfel 
îndreptăţită a naturalismului, anumite spirite active se cred îndrituite să aibă un sen- 
timent foarte înalt despre activitatea simplu opusă. E o evaluare automată deci, şi această 
precizare analitică e poate întîia deziluzie pe care ne-o provoacă acei care se găsesc pe 
această poziţie“ 7. Din acest unghi de vedere, trecute în revistă, nici una din soluţiile 
teatrului modernist nu depăşeşte limitele unei reacţii antinaturaliste, nu se ridică la 
nivelul pretențiilor pe care şi le arogă, nici una nu izbutește să fie mai mult decit o 
încercare unilaterală, şi deci ineficientă, de regăsire a esențelor în arta teatrală, creaţia 


5 Op. cit., pag. 138. 
6 Idem, pag. 104. 
7 Idem, pag. 139. 

rămînînd pentru Camil Petrescu „tot facultatea de reconstituire a realității interioare 
şi exterioare“. 

Au trebuit să treacă anii războiului, a trebuit să vină eliberarea ţării şi începutul 
edificării societăţii socialiste la noi, pentru ca dramaturgul să poată depăşi limitele care-i 
despărţeau de materialismul dialectic şi spre care se îndrepta prin ceea ce era mai 
valoros și profund din opera sa trecută. 


> 


Terminată cu o prea succintă concluzie „aporetică“, Modalitatea estetică a teatrului 
extrem de valoroasă prin munca ştiinţifică conținută, rămîne totuşi o lucrare auxiliară în 
cunoaşterea lui Camil Petrescu, deoarece, el îşi dezvăluie aici propriul său concept, 
doar prin negația celorlalte. Partea constructivă a gîndirii sale de teatru urma să vadă 
lumina tiparului într-un următor volum, Modalitatea artistică a teatrului. 

re re A atenţiei dramatice-a lui Camil Petrescu se fixează asupra vieţii lăuntrice 

a omului, în focarul conştiinţei, acolo unde se cristalizează impresiile concrete şi se for- 

„ mează reprezentările abstracte, unde gindirea se încordează pentru a discerne sensul 

fenomenelor ; acolo unde se acumulează resursele actelor viitoare. E pragul incertitudi- 

nilor pustiitoare, dar și cel al victoriilor, pe care le smulge vieţii cunoașterea ; e punctul 
de maximă luciditate, e însuşi miezul personalităţii umane. 


> Zbaterea între cert_și incert, între -amăgire- şi realitate, între minciună şi adevăr, 


„jocul ielelor. care este jocul : ideilor, acer pentru“ Camil Petrescu însăşi sursa „dra- 
maticului. í 

a-crouhui, sentimentele, acţiunile sale, la dezbaterea ereh său uman pe pare ideilor, 
pe planul cunoaşterii, Camil Petrescu nu-și izolează personajele de viaţă, de realitatea 
socială; așa cum procedau expresioniştii, de pildă. Pentru el, un asemenea procedeu rămîne 
la fel de fals şi de condamnabil ca şi cel naturalist. „Ambele aceste modalităţi de merite 
relative (teatrul „exclusiv de esențe“ ca şi cel naturalist — n.n.) sînt infinit depășite, în 


parte. şi laolaltă, de conjunctul integrării esenței î * 8. Concretitudinea, cum o 
numeşte el — adevărul ul vieţii, cadrul real în opera € de artă — este suportul, al, mediul, 


modalitatea de a descoperi esențele. Ea fiind „...tot atît de necesară operei de artă ca 
şi rădăcina şi scoarța, pentru copac, ca şi coloana vertebrală pentru substanţa medu- 
lară“ ?. Poate din această cauză, remarcă dramaturgul în „Sensul regiei interioare“, Sta- 
| nislavski „cu al său Teatru de Artă din Moscova s-a dedicat realizării vieţii simple, cău- 
| tînd însă izvoarele firești ale emoţiei“, ceea ce este... „după noi, aproape de tot de 
artă“ 10. Camil Petrescu intuia, așadar, ceea ce estetica marxistă numeşte unitatea dia- 
lectică între particular şi general, între fenomen și esenţă, în cadrul imaginii artistice. 
Mai mult decît atît, Camil Petrescu intuia-şi-earacterul organic, complex al acestei unităţi, 
adăugînd că „ea nu este adunarea a două cifre, nici măcar simpla. înmulțire a a Jor, c ci 
sjeo. operație de ordinul calculului probabilităților...“ 11, 
Aşadar, pe suportul _concretitudinii—pe baza řētonstituirii artistice a realității, se 
f emen incizia menită să pună în lumină miezul conştiinţei eroului, care în frămin- 
tarea ei necontenită, în negările şi afirmările ei, furnizează ă drama. Temindu-se parcă să 
nu irosească nimic din ce ar putea da la iveală această” prețioasă incizie, Camil Petrescu 
o rezervă numai unuia dintre personajele sale, personajului- pisc. sy lui Camil 
Pietraru, Pietro Gralla, Danton şi, într-o concepție superioară, a lui Eem Ajuns aci, 
Camil Petrescu lasă în urmă limitele de caracter ale personajului. Ele există (nici nu 


s C. Petrescu, Teatru, vol. III, Addenda ia falsul tratat, pag. 509. 
9 Idem, pag. 508. 

10 Teze şi antiteze, pag. 313. 

i Teatru, vol. III, Addenda la falsul tratat, pag. 510. 

s-ar putea altfel), însă numai ca un dat ce nu se mai discută. Andrei Pietraru nu în- 


cearcă 


să se sinucidă pentru că e laş sau curajos, cins cinstit sau necinstit, zgî rcit sau risi- 


pitor, ci dintr-un imbold de _conştiință, dintr-=o—convingere intelectuală. 
Teoreticianul Camil Petrescu, pradă în repetate rînduri, confuziei ideologice, carac- 
teristice perioadei dintre cele două războaie mondiale, încearcă adeseori să-l încorseteze 


pe scriitorul Camil Petrescu _în tiparele unor scheme dramatice _preelaborate. Problemele 


sociale nu sînt implicite dramei şi ele pot fi neglijate _ în favoarea _ mişcărilor _ de con- 


știință 


ale” individului, încearcă să-I convingă teoreticianul pe scriitor, drept pentru care 


Greticianul protestează împotriva categorisirii Sufletelor tari ca 0 > dramă Socială. Scrii- 
torul şi omul de teatru însă, minat de-forţa talentului său, irumpe de fiecare dată tă dincolo 
de hotarele teoretice, îmbrăţişind cu pasiune tema vieții sociale. 


O asemenea izbucnire aflăm în paginile „Falsului tratat pentru uzul autorilor dra- 


matici“. 


Faţă în faţă cu personajele sale întrupate de actori,. dramaturgul trece peste 


întregul edificiu de idei preconcepute și protestează vehement, pentru-'că „actul IH 
care trebuia să înfăţișeze un atelier-mansardă, al unui pictor sărac, înfățișa un salon 
elegant. Ca să-l puie de acord cu piesa regizorul tăiase în text cuvîntul sărac ori de cite 
ori îl întîlnea, înlocuindu-l după cum se întimpla. Evident fără să ţie seamă că sărăcia 
eroului era una dintre cauzele determinante ale dramei: înstrăinarea femeii pentru care 
se jertfeşte“ 12. 

Pornită de la o incertitudine iniţială, de la: o problemă sufletească ce se cere 
rezolvată, drama se desfăşoară pe linia evoluţiei relaţiilor dintre subiect şi obiect, 
marcată de revelații succesive în conștiința eroului. De şase ani s-a hărăzit Andrei 
Pietraru postului obscur de bibliotecar în casa lui Matei Boiu-Dorcani, pentru că o iubește 
pe Ioana Boiu. El se hrăneşte cu iluzia că este prețuit, că va fi iubit... Culai îi descoperă 
însă violent posibilitatea contrarie, deschizîndu-i brusc un nou orizont, ceea ce — cum 
remarca Florin Tornea — îl declanşează pe Andrei. De aici începe drama, care crește, 
se amplifică, pe măsură ce conștiința lui Andrei cucerește noi înțelesuri ale realității, pe 
măsură ce imaginea Ioanei Boiu, așa cum şi-o făurise iniţial, se rectifică, pe măsură ce 
el însuși se înţelege mai bine în confruntarea ce se consumă. „Ce vreau? Ce mai vreau ? 
— reia amar Andrei Pietraru întrebarea Ioanei Boiu. — Să-ţi arăt cine ești. Dar mai 
cu seamă, să-mi arăt mie însumi cine eşti. Să văd, în sfîrşit, pentru cine mi-am zădăr- 
nicit viaţa, pentru cine lupt cu moartea. Să sfişii această mască mincinoasă, care a făcut 
din mine un bolnav“ 33. 

Deznodămîntul dramei coincide cu epuizarea incertitudinilor lui Andrei Pietraru 
care, deplin edificat, se desprinde senin de falsa imagine a Ioanei Boiu. 

Piesele sale devin deci drame-—ale-— cunoașterii, „Cîtă luciditate, atîta dramă“ *! 
aceasta e măsura pe care și-o impune scriitorul. El răstoarnă relaţia stabilită de o tra- 
diţie seculară, care opunea datoriei dragostea, intelectului pasiunea. Camil Petrescu sta- 


bileşte 
relaţie : 


pentru personajele sale primordiale — şi implicit, pentru piesele sale — o altă 


„Ciîtă conștiință atîta i ci atîta _dramă” 15, Crezul acesta exprimă de 


fapt esenţa etică a unui nou tip social, intelectualul autentic, socialmente -izolat; =duptind 
să se desprindă din angrenajul infernal al vieții capitaliste; cate devalorizează orice dat 


uman. 
Si, 


Zvirlit din colţ în colț, clătinat în echilibrul său, lovit în ceea ce are mai EA 


è omul acesta cu mintea încordată pînă la durere încearcă să-şi regăsească drumul, î 


| cearcă 
despre 


> 23 


să se regăsească pe sine, în viaţă, în muncă, în dragoste. În Act venețian, stă 
dragostea sa înșelată, Pietro Gralla îi spune femeii pe care a iubit-o: 


Teze şi antiteze, pag. 407. 
Suflete tari, actul 1I, scena 3. 
Addenda la falsul tratat, pag. 506. 
Idem, pag. 512. 

„— Nu pot accepta acest mod josnic de a considera iubirea... Eu am iubit altfel. 
Mintea trebuie să ne dicteze ceea ce e de iubit. Bucuriile adevărate ale dragostei sînt 
bucurii ale minții“ 16, 
~ Obiectivizînd printr-un proces firesc „drama _absolută“, produsul propriei sale gîn- 

, Camil Petrescu declară că eroul unor asemenea desfășurări de conștiință, personajul 
erential dramatic, nu poate fi decît un intelectual, „fiindcă nici un mod al conştiinţei 

\ nu aţa dramatis me de intelectualitate“ n, 

Eroarea se datorește tocmai acestei obiectivizări, care îl face să confunde cauza cu 
efectul. De fapt, întreaga teorie dramatică a lui Camil Petrescu nu este pe acest plan 
decit forma de expresie a problemelor intelectualităţii într-un anume moment istoric, pe 
care le-a trăit el însuși în toată gravitatea lor. Cuprins şi copleșit în întregime de ele, 
Camil Petrescu absolutizează ceea ce a descoperit şi își aplică tezele, fenomenului artei 
dramatice în ansamblu, deși e evident că teatrul nici nu poate, nici nu trebuie să se 
reducă doar la problematica intelectualității. 

Comprimînd la maximum diafragma interesului dramatic, concentrindu-se pe supra- 
faţa minusculă dar esenţială a miezului conștiinței umane, dramaturgia lui Camil Petrescu 
promovează, dintr-o necesitate de compensare, temperamentul i interpreţilor ca o condiţie 
importantă a redării eroilor săi. Numai aşa, pe vulcanul unor firi aprinse, capabile de 
-acte capitale;—dezbăterile ce se practică în Jocul ielelor, Suflete tari, Act venețian sau 
Danton capătă, în lipsa amploarei, violența şi încordarea necesară pentru a nu deveni 
pe scenă o furtună într-un pahar cu apă. 

Repertoriul lui Camil Petrescu cere, de aceea, un actor de temperament, dar și 
de inteligență şi de cultură excepţională („pentru că, la urma urmelor, actorul poate 
„face“ pe oricine, numai pe inteligentul nu“) 18, capabil să dea viaţă scenică ecuaţiei atit 
de dificile a eroilor petrescieni — „cîtă luciditate, atita dramă“. 

Camil Petrescu s-a ridicat în repetate rînduri împotriva considerării acţiunii ca 
material de bază al artei scenice. Originile neostenitei dușmănii și vigilenţe cu care 

a ce încercare de a promova principiul acţiunii în teatru, cred 
că trebuie căutate cu ani în urmă în paginile consacrate lui Tairov, unde, în spatele unei 
expuneri vaste, a tezelor cunoscutului regizor, în meticulozitatea reproducerii citatelor, se 
simte voluptatea unei adversităţi de neîmpăcat a dramaturgului, dedicat problemelor de 
conştiinţă, faţă de regizorul pentru care „teatrul se desenează prototipic ca un spectacol 
de operetă-revistă, pantomimă-circ, fără text anecdotic, fără fabulă... în care toată lumea. 
plus decorul își fac de cap cu voie bună“*?. Or, Tairov a pornit prin a afirma teatrul 
(ca şi Stanislavski — dar pe cu totul alte coordonate) ca o „artă a acţiunii“. Neglijind 
distincţia esenţială care trebuie făcută între sensul principiului acţiunii în conceptul lui 
Stanislavski şi cel al lui Tairov, Camil Petrescu se arată iritat de orice pomenire a acestui 
principiu, dat fiind probabil posibilele consecinţe tairoviste. Căci, în altă ordine de idei,) 
însuşi Camil Petrescu respinge (ca şi Tairov şi, evident, ca şi Stanislavski) e iii) 
declamaţiei, fiindcă nu vorbirea dă semnificaţia integrală cuvintelor“, — 
___—Există în îndirjirea cu care Camil Petrescu refuză să creadă în valorile consa- 
crate prin tradiţie, pînă nu le cîntărește sub ochii minţii sale, o notă care-l deosebeşte 
fundamental de majoritatea „novatorilor“ în artă, care au populat secolul nostru. O se- 
riozitate concentrată, o responsabilitate gravă, o exigenţă care merge pînă la cruzime, 
o mistuitoare chemare spre adevăr. E ceea ce mă întărește în convingerea că opera sa 
dramatică şi teoretică va cîştiga, pe măsură ce va fi mai bine cunoscută și pătrunsă, un 
loc important la temelia teatrului viitorului. 


19 Act venețian, actul III, scena 5. 

137 Addenda la falsul tratat, pag. 511. 

18 Teze şi antileze, „Sensul regiei interioare“, pag. 320. 
19 Modalitatea estetică a teatrului, pag. 136. 

MARGARETA BĂRBUŢĂ 


În căutarea profilului 
Însemnări despre Teatrul Naţional din Craiova 


Micul muzeu al Teatrului Naţional din Craiova este așezat în trei încăperi deschise 
(n-aş putea să le numesc camere), între foaier şi sala de spectacole. La intrarea și læ 
ieşirea din sală spectatorul este obligat să treacă printre panourile, din care tradiţia îl 
întîmpină plină de solemnitate şi de înțelesuri emoţionante. Nu ştiu dacă aceia care au 
ales acest loc pentru muzeul teatrului au făcut-o intenţionat: fapt este că această perma- 
nentă prezenţă a tradiţiei, a trecutului zbuciumat al teatrului, solicită spectatorul la 
inevitabile reflexii asupra drumului străbătut de instituţia craioveană timp de mai bine 
de o sută de ani și la o confruntare revelatoare a trecutului cu prezentul. Descendenţele 
nobile impun o anumită ţinută. Originea centenară a Teatrului Naţional îi obligă pe 
cei ce-l slujesc azi să nu întunece amintirea ctitorilor și a slujitorilor săi însufleţiţi din 
trecut, printre care se numără un Costache Caragiale, C. Mihăileanu, Teodor Teodorini, 
Maria Teodorini, Ion Anestin, Costache Demetriade, C. Serghie, şi mulţi alţii, figuri 
de frunte ale teatrului romînesc. 

Spre lauda actualului colectiv craiovean, ultimele două stagiuni au marcat o traiec- 
torie ascendentă în activitatea sa, schiţind contururile unui viitor profil, destul de apropiat 
de ceea ce exigenţele contemporane numesc „profilul unui Teatru Naţional“. 

Repertoriul stagiunii 1957—58 a avut darul să intereseze în cel mai înalt grad pu- 
blicul craiovean, răspunzind chiar unor exigenţe deosebite. Bătrîna capitală a Olteniei 
a văzut evoluind pe scena Teatrului Naţional chipul iubit şi venerat al pandurului Tudor, 
în împrejurările răscoalei țărănești de la 1821, evocate în piesa lui Mihnea Gheorghiu. 
Tudor din Uladimiri. Flamura roşie a revoluţiei socialiste a fluturat în spectacolul Tra- 
gedia optimistă de Vsevolod Vişnevski. Figura sfioasă a omului mărunt, care-şi regăseşte 
demnitatea în condiţiile orinduirii noastre, a apărut în comedia lui V. Niţulescu și C. 
Sincu : Mormolocul. Din epoca dintre cele două războaie, personajele comediei Sfirșitul 
bămintului de Victor Eftimiu şi-au plimbat pe scenă desuetudinea şi amabila inutilitate, 
în timp ce gureșele chiozzote şi-au dezvăluit măsura focosului lor temperament în popu- 
lara comedie a lui Goldoni: Gilcevile din Chioggia. Şi în sfirşit, marea încercare a sta- 
giunii, Hamlet, îşi profila în luna martie, cînd au fost scrise aceste rînduri, culmile înne- 
urate, în aşteptarea înfiorată de speranţe şi temeri, de certitudini şi îndoieli a întregului 
colectiv de temerari interpreţi. 

Aşadar, un repertoriu cu o tematică variată, cuprinzînd o diversitate de genuri — 
de la comedia uşoară la tragedia eroică — şi de epoci, de la actualitate la Renaştere. 

Desigur, nu se poate socoti un repertoriu ideal. Din păcate, tocmai actualitatea este 
mai puţin substanţial reprezentată pe scena craioveană. Pentru că, deși Piculiţă Serafim 
are acte de stare civilă perfect valabile în realitatea noastră, prezenţa sa nu este atît de 
reprezentativă încît să poată înlocui mulţimea de aspecte, probleme și personaje ale 
vieţii contemporane, care-și cer dreptul de-a apărea la rampă. E adevărat că repertoriul 
curent cuprinde, alături de premierele stagiunii, şi reluări din stagiunea trecută: Bunbury 
— utilă pentru lărgirea tematicii repertoriului — şi Ultima generație, cu care totuşi sarcina 
-oglindirii contemporaneităţii nu se poate socoti îndeplinită. ; 

Surprinzătoare, pe scena unui Teatru Naţional care şi-a serbat de curînd centenarul, 
este lipsa totală a clasicilor naționali. Nu cred că e suficient ca piesele clasice romînești 
să figureze numai în muzeul teatrului, ca mărturii ale unui trecut glorios. Și cred că 
ințenţia de a se relua, într-o nouă concepţie, Scrisoarea pierdută, a cărei premieră craio- 
veană a avut loc în anul 1885, nu poate fi decît salutată cu bucurie. 

Trebuie totuşi remarcat că, în ciuda acestor slăbiciuni, repertoriul Teatrului Na- 
tional oltenesc se distinge prin valoarea sa ideologică și estetică, mărturisind preocuparea 
factorilor de conducere ai teatrului pentru atingerea şi menţinerea unei ţinute culturale 
cit mai puţin supusă compromisurilor. 


Rolul regizorului 


Ne amintim din ce în ce mai rar de timpul, deloc îndepărtat totuși, cind Teatrul 
Naţional din Craiova apărea menţionat în diverse rapoarte sau articole, mai des la capi- 
tolul „lipsuri“ sau „slăbiciuni“ și mult mai rar la cel de „realizări“. Nu mai departe 
decit la Decada dramaturgiei originale, din anul 1956, colectivul craiovean a înscris un 
eşec în cariera sa, prezentînd un spectacol submediocru cu Nota zero la purtare. 

A trecut o stagiune. Turneul Teatrului Naţional din Craiova cu Bunbury, în pri- 
măvara anului trecut, a încîntat publicul Capitalei prin ţinuta artistică a spectacolului, 
prin prospeţimea și eleganța interpretării, prin acurateţea stilistică. Rezultatele concursului 
tinerilor artişti, din vara trecută, în care colectivul craiovean a primit unul din primele 
premii, pentru interpretarea piesei Ultima generație de Florin Vasiliu și V. Niţulescu, 
i-au convins și pe cei mai sceptici că în teatrul din Craiova s-a schimbat ceva. 

Nu s-a întîmplat nici o minune. Sau, dacă vreţi, „minunea“ se explică prin niște 
factori foarte concreţi, umani, la îndemîna oricui. 

O clasă întreagă de absolvenţi ai Institutului de Teatru a fost transportată, în frunte 
cu profesorul lor — regizorul Vlad Mugur —, la Teatrul Naţional din Craiova, pentru 
a-i întregi şi a-i împrospăta cadrele. Se ştie desigur că nu toţi entuziaştii de la început 
au trecut cu bine proba de foc a contactului cu provincia. 'Unora li s-a topit înflăcărarea 
chiar a doua zi; alţii au rezistat pînă la apelul ispititor al Teatrului Municipal din 
Bucureşti. Dar cei mai buni și mai tari au rămas, iar contribuţia lor la succesele din 
ultima vreme ale teatrului craiovean a fost la vreme remarcată ca una meritorie. Căci 
ei au știut să-și sudeze capacităţile și elanurile creatoare, proaspete, cu cele ale „vechii 
gărzi“ a Craiovei, formată din actori valoroși, de la decanul Remus Comăneanu la tină- 
rul lon Marinescu. 

Un alt factor, acesta esenţial, a fost contribuţia regizorului principal. 

Despre rolul regizorului în general, și al regizorului principal în special, într-un 
teatru, s-a vorbit adesea, de obicei la modul teoretic, sau dindu-se exemple din lecturi. 
Teatrul Naţional din Craiova demonstrează limpede importanţa regizorului principal 
pentru orientarea muncii în teatru, pentru canalizarea capacităţii creatoare a colecti- 
vului pe o linie majoră de dezvoltare, care să ducă la formarea unui stil, a unei unităţi 

de concepţie, care să întrunească, fără să anuleze, toată diversitatea individualităţilor 
artistice din cadrul colectivului. 

Spectacolele Teatrului Naţional din Craiova sînt puse în scenă de regizori diferiţi. 
Bunbury şi Tragedia optimistă au fost create de Vlad Mugur ; Ultima generație, de Radu 
Penciulescu ; Gilcevile din Chioggi'a, de foarte tînărul Dinu Cernescu; Tudor din Ula- 
dimiri este rezultatul colaborării dintre Radu Penciulescu și Dinu Cernescu. Realizate de 
personalităţi regizorale diferite — uneori de regizori aflaţi abia la începutul carierei 
lor şi deci în epoca de formare a personalităţii lor artistice — şi inegale ca valoare 
artistică, spectacolele acestea au totuși cîteva trăsături comune, izvorite din aceeași ten- 
dinţă : de a folosi toate mijloacele posibile pentru a pune în valoare ideile textului dra- 
matic, în imagini scenice de o cît mai puternică pregnanţă. 

Un prim lucru care te impresionează plăcut în majoritatea spectacolelor de la 
Craiova este grija faţă de text. O dicţiune clară şi precisă, o frazare inteligentă şi 
nuanţată scot în evidenţă valorile operei dramatice sub aspectul lor ideologic, literar, 
dramatic. (Scriu aceste rinduri sub proaspăta impresie a spectacolului A douăsprezecea 
noapte, prezentat în premieră de Teatrul Municipal din Bucureşti, spectacol în care m-au 
surprins în chip neplăcut o mulțime de pasaje ale comediei shakespeareene, devenite ne- 
clare din, pricina rostirii lor precipitate, încălecate, de către unii actori.) Fie că e vorba 
de dialogul -spiritual şi salonard din comedia lui Oscar Wilde, sau de avintatele, chemări 
ale învolburatei Tragedii optimiste, replicile (şi prin ele, ideile şi sentimentele) ajung în 
sală, întregi, bogate în conţinut, limpezi şi sigure. De altfel, o repetiţie la Hamlet, aflat 
abia în faza studierii textului, mi-a dezvăluit grija minuțioasă cu care regizorul (Vlad 
Mugur) şi interpreţii se preocupă de limpezirea textului “tradus, pentru a obţine o ver- 
siune romînească cît mai aptă pentru scenă şi care să nu trădeze nici opera lui Shake- 
speare, nici limba romînească. 

Am asistat la cîteva repetiţii ale spectacolului Gilcevile din Chioggia şi am remarcat 
aceeași grijă pentru valorificarea “textului. în. încercările - tînărului Dinu Cernescu de a 

crea, în fiecare moment scenic, o imagine semnificativă, un simbol purtător de idei. 
Desigur, încercările nu înseamnă totdeauna şi reuşită, dar ele au adesea drept rezultat 
o îmbogăţire a expresivităţii și totdeauna o “creștere a experienţei. Ajutorul pe care 
regizorul principal al teatrului Vlad Mugur, l-a dat tînărului debutant, prin observaţii 
generale şi uneori prin intervenţii în chiar practica repetiţiilor, a avut drept rezultat cize- 
larea unor scene, limpezirea sau adincirea altora. 

În cele mai bune spectacole ale teatrului craiovean regia este prezentă, fără osten- 
taţie, dar și fără falsă modestie. Spectacolele au ritm, accentele căzind pe momentele- 
cheie ale piesei, urcînd gradat spre punctul culminant. Citez spre exemplificare scena 
procesului din Ultima generație, în care fiecare clipă adaugă ceva în plus la tensiunea: 
existentă, pentru ca totul să culmineze cu ridicarea în picioare a grupului de tineri acuzaţi, 
într-o piramidă vie, elocventă, acuzatoare. Sau, scena primei întilniri a femeii-comisar 
cu marinarii, pe vas, în Tragedia optimistă, scenă care începe ca un joc, cu accente 
aproape comice, pentru a evolua spre dramatismul cel mai intens şi a se încheia cutre- 
murător cu împușcarea marinarului agresiv. 

Prezența actorilor în scenă nu este numai fizică, iar comunicarea lor continuă creează 
în scenă acel curent subteran de înaltă tensiune, care captează spectatorul, dindu-i iluzia: 
vieţii. Aşezarea şi dinamica grupurilor în scenă, plastica mișcărilor, urmăresc acelaşi scop, 
de a crea din imaginile scenice niște vehicule concrete ale ideilor, de a ajunge deci la 
o maximă expresivitate. Amintesc în acest sens legănarea continuă a marinarilor, în actul 
I al Tragediei optimiste, într-un balans lent, care ajunge să dea senzaţia obsedantă a 
tangajului. Întru atingerea aceluiași nobil scop al expresivităţii, lumina are: însemnată 
contribuţie în Teatrul Naţional din Craiova. Mărturisesc că în puţine teatre din ţara 
noastră am putut vedea efecte și joc de lumini miînuite cu atîta dexteritate și eficienţă 
ca pe scena teatrului craiovean. Aici, un personaj este pus în valoare prin felul în care 
lumina reflectorului cade asupra lui; dincolo, cerul îşi schimbă culoarea vestind zorile: 


Scenă din „Tragedia optimistă“ de Vs. Vişnevski 


34 


www.cimec.ro 


sau amurgul, printr-o filtrare discretă, dar sigură, a luminii: în scena bătăliei din Tra- 
gedia optimistă, simpla plimbare a razei unui reflector peste armele în poziţie de luptă 
a sugerat mai mult decît ar fi putut-o face e întreagă desfășurare de figuraţie într-o 
luptă convenţională. Cu un maestru de lumini ca șeful electrician Vadim Levinski, Teatrul 
Naţional din Craiova poate încerca cele mai îndrăzneţe combinaţii pentru dezvoltarea 
funcţiei dramatice a luminii. 

Desigur că nu toate spectacolele teatrului craiovean sînt la înălțimea celor citate 
aici. Mormolocul, de pildă, deşi cu unul din autori în rolul principal (V. Niţulescu) și 
pus în scenă de Vlad Mugur, nu se poate considera un succes al teatrului. După cum nu 
se poate considera un succes al teatrului, Sfirşitul pămîntului, farsă fără pretenţii, pe care 
Tiberiu Penţea a pus-o în scenă în momente de grea cumpănă pentru teatru (necesitatea 
imediată a unui turneu). Am menţionat îndeosebi spectacolele cele mai bune, pentru că 
socotesc că acesta este drumul pe care trebuie să se dezvolte Teatrul Naţional din Craiova, 
în care tradiţiile primelor începuturi ale teatrului rominesc tind să se înnoade cu cele 
mai noi cuceriri ale artei realist-socialiste. 


Spre poezia scenică 


În Teatrul Naţional din Craiova, scenografia este semnată de pictori diferiţi, a 
căror personalitate artistică își imprimă pecetea vizibilă asupra decorurilor realizate, adap- 
tîndu-se în acelaşi timp stilului operei dramatice respective. Se remarcă așadar, și în 
sectorul scenogrăfiei, aceeași preocupare pentru maxima valorificare a textului. Aş spune 
chiar că scenograful este ales de teatru după criteriul corespondenţei sale cu specificul 
operei dramatice. În consecință, comedia de Oscar Wilde își desfăşoară dialogul sclipitor 
in decorurile elegante, în tonuri de pastel, ale lui Siegfried; Tragedia optimistă îşi arde 
flacăra pe spirala turnantă, de o sobrietate aș spune clasică, a lui Perahim; Gilcevile din 
Chioggia îşi găsesc un cadru sprinten și colorat în combinaţia de plase pescăreşti şi de 
siluete sugestive tăiate în pînză, născocită de I. Popescu-Udriște ; profunda dramă a lui 
Hamlet va fi pusă în valoare prin poezia solemnă, de o simplitate tragică, a decorurilor 
lui Tody Constantinescu. 

Cîţi pictori, cîte piese, atîtea stiluri. Și totuși, se simte şi aici o tendință unitară de 
a reduce componentele materiale ale decorului la elementele sale esenţiale, pentru ca, 
prin simplitate, prin stilizare, să se obţină maximum de sugestivitate. Se tinde, la Teatrul 
Naţional din Craiova, să se creeze acel decor care să nu mai fie un simplu „loc de joc“, 
un simplu „cadru“ pasiv al acţiunii dramatice. Se tinde, de asemenea — și această trăsă- 
tură este evidentă la toate decorurile citate aici — la eliminarea acelui bagaj de date 
„reale“, care încarcă în mod inutil scena, depărtind-o de adevăr prin convenţionalitatea 
lor stridentă, și la obţinerea unei expresivităţi poetice, în care sugestia se adaugă elemen- 
tului material, prelungindu-i și adincindu-i semnificaţiile. Cel mai caracteristic în ambele 
sensuri — al esenţializării şi al funcţionalizării — poate fi socotit decorul lui J. Perahim 
la Tragedia optimistă, despre care s-a mai vorbit într-unul din caietele noastre. În acest 
decor, redus la o linie dinamică, pe fondul neutru în care numai nuanțele de cenușiu- 
verzui variază, lumina joacă cu adevărat un rol activ, electricianul contribuind astfel la 
poezia scenei. 


Un colectiv înzestrat, dar... 
E limpede însă că nici o concepţie regizorală, nici una scenografică n-ar fi sufi- 


ciente pentru punerea în valoare a unui text dramatic, fără un colectiv de interpreţi care 
să poată crea pe scenă „viaţa spiritului uman“ 

Din fericire, Teatrul Naţional din Craiova se poate mîndri cu un număr de actori 
de valoare, de la cei mai în vîrstă pînă la cei mai tineri, cu posibilităţi de interpretare 
a unor roluri cît mai diverse. Ca să încep cu începutul, voi aminti de activitatea devotată 
pe care decanul scenei craiovene, Remus Comăneanu, o continuă, jucînd firesc şi cu umor 
discret, cînd rolul pastorului Chasuble din Bunbury, cînd pe şugubăţul Alcibiade din 
Sfîrşitul pămîntului, cînd pe ipocritul şi ridicolul popă Găman din Ultima generație. Ta- 
lentul și experiența de comedian a lui Manu Nedeianu îl indică pentru roluri de mai 
mare amploare și de mai bogate și adinci semnificaţii decit cele în care l-am văzut 
(Matache Funduleanu și profesorul de istorie, tare de-o ureche). În compoziţii diverse 
l-am văzut pe Ilie Cernea, care imprimă o notă personală, transpunîndu-se totuşi în 
personaj, în roluri ca neamţul din Ultima generație, Şeful grupului de anarhiști din 
Tragedia optimistă, sau Hagi Petcu din Sfirşitul pămîntului. R. Rang trece cu ușurință 
de la tonurile blinde și candoarea plină de înţelepciune, specifice lui Iacob Gherer, la 
tonul de comandă și atitudinea rigidă a ofițerului dușman din Tragedia optimistă. Sint 
de menţionat, de asemenea, realizările unor actrițe ca Madeleine Nedeianu (Lady Brack- 
nell), Florica Nicolescu (Miss Prism) și altele. Acestora li se adaugă pleiada de tineri, 
mai vechi și mai noi în teatrul craiovean, dintre care nu mă pot opri să nu amintesc 
sensibilitatea și inteligența scenică deosebită a Silviei Popovici, mobilitatea jucăușă a 
Sandei Toma, romantismul stăpînit al lui Gh. Cozorici, statura eroică a lui Amza Pelea, 
stîngaci în hainele lui Jack Worthing (rol pe care l-a pregătit în grabă, pentru a-l dubla 
pe V. Rebenciuc), dar la largul său în uniforma de licean a lui Dodoloi, ca și în aceea 
de ofiţer devotat patriei ruseşti ; talentul, ca o forță primară, greu strunită, al lui C. 
Rauţchi, sau vigoarea aproape sălbatică, capabilă de mlădieri lirice, a lui Ion Marinescu 
(Alexei) ; debitul rapid şi sprinteneala scenică a lui Dem. Rucăreanu, sau mişcările line 
şi sfioase ale lui V. Niţulescu... 

Șirul actorilor buni ai Teatrului Naţional din Craiova este mult mai lung, dar 
intenţia mea n-a fost decit să dau cîteva exemple, pentru a dovedi că teatrul craiovean 


Scenă din „,Gilcevile din Chioggia“ de Carlo Goldoni 

Scenă din „,Sfirșitul pămîntului“ de Victor Eftimiu 


își poate permite încercări oricît de îndrăzneţe, cu colectivul său de azi. Dar cu cel de 
mîine ? 

Aceasta e întrebarea. Mai bine zis, una din întrebările pe care acest sfirşit de 
stagiune le ridică în fața colectivului din capitala Olteniei. Cîţi dintre cei care au con- 
tribuit la ultimele succese ale teatrului vor fi prezenţi la anul la consolidarea treptelor 
atinse şi la urcarea altora ? 

Colectivul craiovean a izbutit în ultima vreme să realizeze o seamă de spectacole 
valoroase. E încă departe de a fi atins perfecțiunea, dar a dovedit că are posibilitatea 
să se apropie de ea. Numai că, pentru aceasta, este nevoie de eforturi și mai ales de 
unitate în aceste eforturi. Puţinul timp petrecut în cadrul teatrului mi-a revelat — și cred 
că nu mă înșel — lipsa unei coeziuni între diferiţii membri ai colectivului. Dar indife- 
rent de cauzele și de natura acestei coeziuni deficitare, socot că ele nu pot precumpăni 
faţă de interesul comun al tuturor elementelor care compun 'ansamblul artistic al Naţiona- 
lului din Craiova : menţinerea și creşterea valorii și prestigiului pe care teatrul lor, prin 
ei, le-a dobîndit. 

Citeva spectacole bune nu sînt suficiente pentru definirea și statornicirea profilului 
unui teatru. Sînt necesare o viaţă de colectiv şi un spirit solidar de muncă, cu preocu- 
pări şi eforturi comune, cu dezbateri principiale și constructive asupra celor înfăptuite, 
asupra problemelor încă nerezolvate. Începutul, pentru ridicarea Teatrului Naţional din 
Craiova la înălțimea tradiției sale și a exigenţelor contemporane, a fost realizat. Pentru 
consolidare și dezvoltare. se cere însă timp şi perseverenţă. 

Cu Al. Kirițescu despre... 70... 


m rr eee eee 


Al. Kirițescu a împlinit la 28 martie 70 de ami. 
Odată asiguraţi că nu se va supăra de publicitatea 
indiscrețiilor noastre biografice, am solicitat cunoscu- 
tului „părinte“ al „Gaiţelor“ o întilnire pe teme „dra- 
matice“. E firesc ca la această aniversare să fi încercat 
o excursie biografică în cea mai caldă tovărăşie : 
aceea a posesorului ei. 

Articolele omagiale au relevat la timpul lor va- 
loarea dramaturgului. i-au încrustat personalitatea în 
configurația literaturii noastre. Modestele rînduri de 
mai jos se vor o contribuţie la o viitoare istorie a lite- 
“raturii şi teatrului ; să-i dăm deci cuvintul autorului : 


— Pare curios, dar mi-am început activitatea literară de-a dreptul cu o piesă de 
teatru, Învinșii. Data premierei: 18 ianuarie 1914. Aveam 26 de ani şi eram inspector 
la Teatrul Naţional din Bucureşti, angajat fiind de profesorul meu de franceză de la 
Universitate, directorul Pompiliu Eliade (am studiat filozofia ca obiect principal, fran- 
ceza secundar). Eram atît de legat de teatru, încît locuiam chiar în incinta Naţionalului, 
într-o cămăruţă modestă. 

Spectacolul s-a jucat numai de patru ori, deşi avea în distribuţie pe Al. Demetriade, 
Tony Bulandra, I. Livescu, I. Iancovescu, Al. Mihalesco, Lucia Sturdza Bulandra, Mă- 
rioara Zimniceanu. 

Explicaţia eşecului poate fi găsită în atmosfera zilei în care a avut loc premiera: 
erau alegerile pentru. Colegiul I la Cameră. Bucureștiul avea aerul unui oraș părăsit, 
cu bătăuşi circulind gălăgioși pe străzi, cu casele zăvorîte şi storurile trase, cu localurile 
goale și, bineînţeles, şi cu sala Teatrului Naţional... goală. 

Reţin totuşi de la această amară primă întîlnire cu spectatorii, cronica lui P. Lo- 
custeanu, care, cred eu, seziza linia artistică pe care aveam să o urmez consecvent toată 
viața în creaţia mea. Citez: „A căutat să se apropie cît mai mult de izvorul realităţii, 
şi-a aplecat urechea pe inima omenească și numai după ce a fost pătruns de clocotul 
vieţii complexe, după ce şi-a simţit auzul şi vederea îmbibate de zvon și privelişti prinse 
din observaţia directă a lumii, numai atunci s-a şternut pe lucru“. 

Eşecul, poate, m-a făcut să renunţ la teatru aproape patru ani. 

„Vreme în care am făcut gazetărie. Intens, variat, scriind cronici, recenzii, ins- 
«antanee umoristice la „Rampa“ (semnind acolo „Negustorul de figurine“, Kiral etc.) ; 
apoi, la chemarea lui E. Fagure, la „Adevărul“ (în urma unui articol-şarjă la adresa 
piesei lui Bataille : Maman Colibri), unde am început seria incrustațiilor din rubrica „Balta 
cu broaște“, semnate Cadet Russel. Ca gazetar de teatru, poate paradoxal, scriam despre 
sală, despre staluri, balcoane şi galerii cu public, dar despre scenă, spectacol... nu! 
Este perioada în care am scris şi o serie lungă de pamflete politice în „Cuvintul“ la 
adresa unor politicieni ca I. G. Duca, Maniu, Boilă, etc., stîrnind dușmănii ce aveau să 
se răsfrîngă asupra activității mele literare. 


E 


Da, Gaiţele am scris-o la Craiova, în 1930. Eroii i-am cunoscut bine, prea bine, 
mi-au fost poate chiar prea... familiari... Piesa am scris-o pe nerăsuflate: în trei 
săptămîni. 

S-a jucat, apoi, imediat la teatrul condus de soții Bulandra, în regia lui Soare 
Z. Soare, cu Lucia Sturdza Bulandra, Tony Bulandra şi Mania Antonova în rolurile prin- 
<ipale. Piesa s-a jucat cu titlul Cuib de viespi şi, în locul actualului act III, avea doar 
un tablou final: plecarea lui Mircea la parastasul soţiei sale. 

Apoi, piesa s-a reluat la Teatrul Naţional în anul 1933, în regia inspirată a lui 
V. Enescu, făcînd „serie“. 

Critica a fost defavorabilă piesei, adesea insultătoare; se ridicase un adevărat 
xor, care mă acuza că am dramatizat „monstruos“, că n-am putut stăpîni „pamfletarul“ 
„din mine. că am calomniat marea boierime craioveană. Şi totuși, piesa s-a jucat de 
70 de ori. 


A urmat după aceea piesa Florentina, o comedie cu tente de dramă, jucată la Na- 
tional de Maria Filotti, Ion Sîrbu, George Demetru, Elvira Godeanu. Cu implicaţii so- 
ciale, piesa nu a avut succes de public, aşa cum nu a avut deloc Lăcustele, următoarea 
mea lucrare (jucată de Sonia Cluceru, N. Soreanu, Elvira Godeanu, Pop Marțian, Ma- 
rietta Sadova), o satiră la adresa boierimii decăzute care trăia din expediente. Se nota 
în cronici că teatrul meu a izbit prin noutate și agresivitate. De fapt, căutam de pe 
atunci să descopăr omul, omul simplu, generator de drame şi comedii. 

Un fapt: cunoscusem o prințesă Ghica ce s-a invitat la premiera piesei mele Flo- 
ventina. De la prima scenă în care apare o servitoare, prințesa s-a întors cu spatele în 
fotoliul ei de orchestră, pentru a-mi șopti apoi în franțuzește la pauză: 

„— Ce oroare! Oameni, mojici. După nume, credeam că e o bucată care se 
petrece la Florenţa“. 


- 


— Apoi încă un eşec: Borgia la Teatrul Naţional, cu Romald Bulfinski, G. Cal- 
boreanu, A. Pop Marțian, Maria Ventura (în travesti). A şocat în această piesă imagi- 
mea unui papă, altfel decît cel zugrăvit în fresce, fără tiară şi litieră, un papă om de 
rînd, care a surprins poate neplăcut; nu a avut succes nici Ventura în travesti. 

În epoca războiului, piesa Intermezzo spaniol mi-a adus de-a dreptul neplăceri. A 
“fost suspendată după a treia reprezentaţie, la cererea guvernului și a ambasadei franchiste, 
pentru „insulte la adresa falangei, pentru profanarea războiului sfint“. Consecința : con- 
«centrat, am fost trimis undeva în surghiun. 

În ultimele luni ale războiului, am scris la Predeal Dictatorul, satiră la adresa 
«licii antonesciene din anii războiului. 

Piesa s-a jucat imediat după 23 August în spectacolul de „ora 5** la Opera 
Romiînă. 


În ajunul lui 23 August mă consideram un autor sfîrşit. Critica mă considerase mai 
de mult un dramaturg lichidat. Cred că s-au înşelat. Datorită structuralei întineriri a 
societății noastre, chemărilor la muncă adresate scriitorilor tineri și maturi, am început 
să scriu din nou, mai mult, mai curajos, Astfel încît, dacă pînă la 23 August, cu toate 
piesele mele, eram totuși considerat un permanent debutant, după această dată am de- 
venit un muncitor pătimaș şi consecvent. Acestei epoci îi datoresc marile mele succese: 
Nunta din Peruggia şi Michel Angelo. Ceea ce nu m-a împiedicat ca, întorcîndu-mă 
spre actualitate, să scriu 14 piese (într-un act, două sau trei), tratînd, și rezolvînd cred 
artistic, probleme dintre cele mai actuale: înfrăţirea dintre naţionalităţile conlocuitoare, 
înjghebarea gospodăriilor agricole de stat, înființarea cooperativelor etc. 


— Angajat în opera de tălmăcire în limba noastră a capodoperelor literaturii ruse 
şi sovietice, m-am străduit să redau într-o cît mai corespunzătoare limbă artistică romi- 
nească, operele de teatru ale lui Gorki, Lev Tolstoi, A. Tolstoi, precum şi numeroase 
alte piese sovietice. În aceeași perioadă am scris Marseilleza, o frescă a revoluţiei din 
1789, dornic să restabilesc în adevăratul lor rol politic, istoric și social, portretul și 
faptele celor doi mari „nedreptăţiţi“ de istoria burgheză: Marat şi Robespierre. Poate, e 
interesant să mai notez că, în aceeași perioadă, am scris și o nouă versiune dramatică a 
Damei cu camelii. Aceasta, pentru că am socotit că esența tematică a piesei lui Dumas 
nu e depășită de vreme şi că doar expresia ei se cerea împrospătată... 


— Am fost de multe ori întrebat de măsura în care anii petrecuţi în Italia s-au 
făcut resimţiţi în piesele mele din ciclul numit al „Renașterii“. De fapt, șederea mea in 
Italia a fost mai mult o confruntare pentru ceea ce simţisem dramatic de mult. 

N-am să uit niciodată impresia pe care am simţit-o, pătrunzînd în apartamentul 
Borgia din Vatican, pe ai cărui pereţi mai sclipeau încă frescele lui Pinturicchio, repre- 
zentînd între altele şi pe Lucrezzia Borgia, care, departe de a fi fioroasa otrăvitoare din 
piesa lui Hugo, era o fetiţă cu păr de aur, surizătoare și timidă. 

Aşa am conceput şi eu personajul în piesa mea şi critica mi l-a imputat aspru. 


— altă lucrare care m-a preocupat multă vreme a fost Moș Teacă, imaginea sce- 
nică a celebrului erou al lui Bacalbașa. Consider încă utilă reprezentarea dramatică a 
acestui erou și aştept teatrul care îi va da viaţă... Cred că Giugaru ar face o frumoasă 
creaţie interpretîndu-l. 


— „Piesele mici“ și stilizările mi-au cerut ani de muncă, pînă cînd am reușit 
să dau viaţă unui gînd care mă urmărea din adolescență: Ruxandra și Timotei. Idila de 
dragoste despre care luasem cunoștință încă în clasa a VI-a de liceu, mă obseda. A-i 
da veşmintul unei poezii dramatice devenise pentru mine o necesitate vitală în cariera 
mea creatoare. M-am „eliberat“ de obsesie odată cu terminarea poemului. Ştiu că mulţi 
au fost surprinși văzînd că poemul e scris în versuri; mă încumet să socotesc surpriza 


40 


WwWwW.cimec.ro 


lor neîntemeiată. Eu am fost stăpînit de fior poetic şi de „muzică“ interioară și îm 
Michel Angelo, Nunta din Peruggia... 


— Piesa într-un act poate și trebuie să fie realizată artistic, deoarece într-un spațiu 
de timp foarte redus, trebuie să pună probleme, dar să le şi rezolve. E nevoie de un 
spirit creator de sinteză, cu care cred că studiile mele filozofice m-au familiarizat. 

Cusurul multor autori tineri — l-am avut și eu — este că servesc spectatorului, care 
crede că drama s-a încheiat, încă și încă o prelungire care alterează interesul dramatic. 


— Pină la 23 August nu am fost tipărit (cu excepţia Intermezzo-ului, confiscat 
însă de la editură). 


Dintre marile mele bucurii fac parte şi volumele tipărite la E.S.P.L.A. — volumul 
de teatru şi Gaiţele, Ruxandra şi Timotei. 
Sper — și, fireşte, doresc — ca încă anul acesta să văd ieşind din tiparniţă şi al 


doilea volum de teatru. 


— Am fost întrebat adesea care e „gaița“ mea preferată: Aneta Duduleanu, în 
interpretarea regretatei Sonia Cluceru. Totuşi, o impresie plăcută mi-au făcut şi inter- 
pretele din spectacolele de la Orașul Stalin, Galaţi, laşi, Craiova. 

Ca orice piesă mult jucată, s-a format o „tradiţie“ cu privire la interpretarea. 
rolurilor : Mircea, Wanda, Margareta. 

Aş vrea să menţionez reușitul spectacol cu Gaiţele al secţiei maghiare din Oradea. 
De altfel, Gaiţele a împlinit la Bucureşti 599 de spectacole. Păcat că tocmai în ajunul 
celui de al 600-lea s-au ivit nu ştiu ce deficienţe tehnice... Sper că se vor rezolva !... 


— Am încredere în viitorul dramaturgiei noastre şi voi lupta din toate puterile 
pentru a-mi „dezice“ calendarul. Sint partizanul cunoașterii adinci a realităţii, nu din 
birou, ci în mijlocul vieţii. Regret din suflet că sănătatea (şi, din păcate, anii) nu-mi 
permit să părăsesc odaia mea de lucru. O asemenea claustrare în odaie mi se pare însă 
condamnabilă la scriitorii sub... 70 de ani. Renăscut ca scriitor, după 23 August, păşesc, 
cu conștiința unei misiuni ce se vrea încă împlinită, pragul celui de al optulea deceniu. 
Mă stimulează o tinereţe pentru care sînt recunoscător partidului, oamenilor muncii, 
spectatorilor mei dragi. 

AL. P. 

MARCEL BRESLAȘU 


Bucuroşi de oaspeţi 


FESTIVALUI Îndătinata ospeţie a poporului nostru are tot mai des și în 
INTERNATIONAL AY chipuri tot mai deosebite prilejul să se vădească an de an şi lună 
i A f de lună: de la eliberare încoace am găzduit congrese și conferințe 


internaţionale, un festival al tineretului şi studenților, turnee tea- 
trale şi muzicale, expoziții de tot soiul, întîlniri între oameni de 
ştiinţă, de artă şi de cultură. Bucureştiul nostru „aici la porțile 
Orientului, unde totul este luat cu uşurătate“ — cum spunea pe vre- 
muri un politician franțuz — își cucereşte locul său de centru cul- 
tural în configurația vieții intelectuale contemporane. Aportul tinerei 
şi avîntatei noastre culturi socialiste se dovedeşte mereu mai sub- 
stanțial, mai eficient în contextul epocii acesteia, atît de însemnată 
prin confruntările şi prefacerile ei, în aceeaşi măsură pe planul struc- 
turii, ca şi pe acela al gîndirii și sensibilităţii, al concepţiilor și formelor de expresie 
artistică. Valorificînd şi ridicînd pe o nouă treaptă bogăţiile artei noastre populare, ca 
şi tradiţiile progresiste ale artei culte, am dobindit prețuirea și dragostea musafirilor 
care se perindă şi zăbovesc în mijlocul nostru, depăşind de mult peiorativa apreciere de 
„pitoresc“ şi de „exotic“ pentru a fi socotiți că pășim la rînd cu lumea şi nu arareori 
în primele ei rînduri. 

Deplasările pe care le fac artiştii noştri — personalităţi sau ansambluri, la multiple 
concursuri internaţionale — ne-au adus şi ne aduc. mereu confirmarea valorii acestor 
exponenţi ai culturii noastre, manifestările lor însumîndu-se într-un răsunet tot mai mă- 
gulitor pentru ţara întreagă, într-un prestigiu și o autoritate care se răsfring asupra 
tuturor strădaniilor noastre. 

S-ar părea că teatrul — nu mă refer la dramaturgie, la piesele traduse și jucate 
în limba localnicilor, ci la cele înfățișate în romîneşte pe scenele străine — ar implica 
greutăți mult mai mari pentru a „transmite“ mesajul său artistic, decît plastica, muzica 
ori. coregrafia, cu care străinii iau un contact nemijlocit. Și totuși, în mod aproape pa- 
radoxal, unzle dintre cele mai strălucite victorii le-am repurtat tocmai în acest sector, 
la Paris, la Veneţia și — si parva licet componere magnis — cu „„Ţăndărică“ al nostru 
care a colindat o sumedenie de ţări, obţinînd nu numai aplauzele (de-a valma, ale co- 
piilor şi părinţilor) dar și stima oamenilor de breaslă cu o mai îndelungată experienţă 
în acest domeniu decît a noastră. În treacăt fie spus, foarte tînărul „„Ţăndărică” (sub 
forma lui oficială de teatru de stat) are înaintași autohtoni, a căror spiţă se pierde în 
negura vremii. Ca și pentru el, rădăcini robuste în solul natal s-au găsit în anii din urmă 
şi pentru alte colective: la Cluj, la Craiova, la Tirgu Mureş, la Iași, la Oradea, fără a mai 
vorbi de marele număr de înjghebări amatoare în alte localităţi sau centre muncitoreşti. 

== Deci, nu fără îindreptăţire vom avea cinstea să găzduim în primăvara aceasta și 
„Festivalul internaţional al teatrelor de păpuși şi marionete“. Mai este oare nevoie să 
subliniem că arta păpuşarilor este o artă majoră, că, înlăuntrul genului ei, ea poate ti 
comparată cu realizările celui mai solemn teatru de tragedie, ale celui mai subtil teatru 
de satiră? Cu mijloacele proprii ea poate atinge desăvirşirea... aşa cum, vai, preopi- 
nentele amintite pot rămîne împotmolite în mediocritate. 


42 


www.cimec.ro 


Al cincilea „Congres al Uniunii Internaţionale a Păpușarilor“ s-a ținut nu de mult, 
la Praga. Printre cele 16 ţări ai căror reprezentanți au luat parte la dezbateri, s-a nu- 
mărat şi Republica Populară Romină. Rapoartele prezentate au făcut să reiasă dina- 
mismul acestei îndeletniciri străvechi şi veşnic tinere, locul tot mai proeminent pe care 
îl ocupă în ţările respective, în ansamblul manifestărilor teatrale. Un fenomen care pare 
a se generaliza (atît în ţările socialismului, cît şi în Occident) este acela al trecerii 
accentului principal în activitatea teatrelor de păpuși şi marionete, de la spectacolele 
pentru copii la cele pentru adulţi, acestea din urmă precumpănind, aproape pretutindeni, 
atît în numărul reprezentaţiilor cît şi în acela al pieselor care alcătuiesc repertoriul. 
„Condiţia umană“ a artiştilor-păpuşari în lumea capitalistă este și mai precară decit 
aceea a altor muncitori din teatru — actori, regizori, scenografi — întrucit, cu extrem 
de rare excepţii, statul se dezinteresează de aceste formaţii artistice, ele întreţinindu-se 
cu mijloace proprii, dispărînd după o activitate sporadică, ruinînd buzunarele şi iluziile 
entuziaștilor care s-au aventurat pe fermecătorul dar nesigurul lor tărim. Aceasta era 
de altfel şi soarta primelor noastre încercări de a realiza un teatru de păpuşi, din ini- 
ţiativă privată, cu cîteva decenii în urmă: mijloace improvizate, o trupă nestabilă şi 
deci necalificată, şi — în ciuda preţurilor mari ale biletelor de intrare — la capătul 
multor jertfe, falimentul și risipirea păpușarilor. 

„Văndărică“ el singur dă acum 600 de spectacole în fiecare an, la care asistă 
în medie o sută cincizeci de mii de spectatori, mici și mari. Nu vreau să trec cu vederea 
faptul că la reprezentanţiile destinate copiilor, spectacolul este dublu! Cel de pe scenă 
— şi cel din sală: participarea pasionată (și nu mai puţin zgomotoasă) a celor mărunți 
la peripeţiile eroilor, comentariile și apostrofările cu care sînt asaltate personajele feeriei 
sau ale piesei „realiste“ — constituind o sursă inepuizabilă de haz şi de înduioșare pentru 
oamenii în toată firea, aflaţi în mijlocul lor... 

Aşadar, între 15 mai şi 1 iunie, se vor întilni şi se vor întrece în Capitala noastră, 
păpuşari veniţi din toate colţurile lumii. Dacă la Praga a fost vorba de un congres, de 
dezbaterea unor probleme teoretice, artistice şi economice, la București festivalul va 
însemna înainte de toate un schimb de experienţă, o confruntare pe concret a diferitelor 
tehnici, metode de lucru, „tradiţii şi inovaţii” ale animatorilor de marionete de pretutindeni. 

Vor juca în fața publicului, colective sau artiști individuali, în cadrul unui con- 
curs în care vor alterna piesele de teatru și recitalurile. Un juriu internaţional, compus 
din personalităţi artistice bine cunoscute, va decerna premii pentru fiecare compartiment 
din complexa artă a păpuşarilor: premii individuale pentru regie, interpretare, muzică, 
plastică, pentru originalitate şi fantezie... Un mare premiu este destinat acelui spectacol 
în care aceste deosebite realizări vor apărea mai perfect îmbinate, mai omogen şi mai 
armonios contopite în lucrarea înfăţişată. 

Dar festivalul va prilejui şi alte forme de contact, de cunoaştere şi preţuire reci- 
procă a păpușarilor (ca şi, de altfel, de informare a publicului): expoziţii cuprinzind 
documente, fotografii, machete, grafice, păpuşi, afişe, programe; vor rula filme cu 
păpuși şi marionete. 

Şi-au anunţat participarea zeci de formaţii, zilnic sosesc noi adeziuni, nu ne mai 
desparte decît puţină vreme de sosirea celor dintîi. Tuturor le dorim bun-venit în ţara 
noastră bucuroasă de oaspeţi și-i aşteptăm cu dragoste și curiozitate, să-i vedem la treabă... 

Tot din programul desfăşurării festivalului spicuim şi unele teme în jurul cărora 
se vor purta discuţii la consfătuirile prietenești dintre participanţi: locul teatrelor de 
păpuşi şi marionete în complexul artei teatrale contemporane; elemente specifice în 
regia și scenografia teatrelor de păpuşi; perspectivele teatrului de păpuși şi problemele 
dezvoltării sale. 

„„__lertaţi-mi însă — la capătul acestei cumpătate enumerări — o clipă de efuziune 
lirică !... Vor fi acolo, în sala festivalului, şi umbrele, străbunele umbre ale păpuşilor 
de acum, năstrușnicul Karaghioz, veselul Petruşka şi... bătrinul Vasilache, acela care colinda 
iarmaroacele noastre în trecute vremi, batiocorindu-i pe boieri, înfierînd — sub vălul glumei 
— nedreptatea, samavolnicia, dezmăţul şi jaful, ținînd întotdeauna partea celor obidiţi... 

Şi vor mai fi acolo şi truditorii începuturilor teatrului nostru de păpuși „în sală”... 
Umbra lui Victor lon Popa — şi aceea a distinsei doamne Lucia Calomeri, pe care o 
revăd în ampla ei rochie de atlaz galbăn, în sala cinematografului din subsolul Ateneu- 
lui — Jucîndu-mi cu marionetele ei pe minuscula scenă din care se revărsau parcă fal- 
durile fustei rotate, întiia mea fabulă. Era în 1920. Aveam 17 ani. 

CUVINTE PENTRU FESTIVAL 


Max lacob. 


Preşedinte al UNIMEE 


Arta păpuşărească — cu multiplele ei forme — este astăzi un bun al tuturor popoa- 
relor. Păpușarii întîmpină îndeobşte sprijin şi înțelegere din partea guvernelor respective. 
Arta spectacolelor de păpuși contribuie şi ea la sprijinirea eforturilor și năzuințelor de 


pace şi înţelegere între popoare. NN 3 


A. M. Julien 


directorul Teatrului Naţiunilor — Paris 


Sint fericit că se organizează la Bucureşti un Festival Internaţional al Teatrelor de 
Păpuşi şi îi doresc tot succesul pe -care îl merită. 


A. Zajotti 


directorul Bienalei din Veneţia. 


Urmăresc dintotdeauna cu interes activitatea teatrelor de păpuși și de marionete: 
le apăr cu un entuziasm deosebit şi consider că ele reprezintă o formă de artă încîntătoare 
în domeniul spectacologiei. Bravo, de o mie de ori bravo !... 


tp 08 


Dr. H. R. Puschke 


Frankfurt am Main 


Pot să afirm că păpușarii din Republica Federală Germană manifestă un interes 
excepţional pentru Festivalul de la Bucureşti și e mai mult ca sigură participarea unui 
mare număr dintre ei la această întrecere internaţională a păpușarilor. Căci nu încape 
îndoială că întîlnirea de la Bucureşti va însemna, pentru păpușarii din lumea întreagă, 

un eveniment foarte important, poate chiar dătător de orientare: o grandioasă paradă 
a celor mai izbutite realizări din acest domeniu. De asemenea, nu încape îndoială că 
oraşul București şi guvernul romîn au meritul unei acţiuni culturale ale cărei proporţii şi 
perspective pentru această ramură a artei dramatice nici nu pot fi încă apreciate pe deplin. 


D ATA Bekte 


J. Villafane 


directorul Teatrului de Păpuşi cin Argentina 


Mi-a prilejuit o deosebită satisfacție și bucurie faptul că am fost desemnat membru 
în juriul internațional al Festivalului. Consider aceasta ca un moment culminant în vasta 
mea activitate de păpuşar. Profesiunea noastră are, în afară de importanță artistică, o 
funcţie socială, căreia se cuvine ca toți oamenii de artă să-i dea atenție. 


ea » 
Eul ta jar 


Maria Signorelli 


Roma 


Socot că organizarea unui Festival internaţional al marionetiştilor va fi de mare im- 
portanță pentru perfecţionarea tuturor celor care iubesc arta marionetelor. Sper, de ase- 


menea, să particip la Festival cu compania mea. 


WwWW.cimec.ro 


C. C. GHENEA 


Din trecutul teatrului nostru de păpuşi 


Evoluţia teatrului de păpuşi din țara noastră poate fi urmărită în două mari pe- 
rioade : prima datînd pînă în secolul XIX, iar a doua, din mijlocul veacului trecut şi 
pînă în prezent. 

Din prima perioadă, ştirile care ne-au parvenit sînt cu totul întimplătoare şi fără 
continuitate. Totuşi, dificultatea de a urmări dezvoltarea teatrului de păpuşi de-a lungul 
veacurilor nu ne poate permite să-i negăm cu desăvirşire existența sau să afirmăm că 
zorile sale apar de-abia în secolul XIX. 

Mihail Kogălniceanu afirma încă din 1864 că riscăm să pierdem cunoaşterea acestui 
obicei străvechi, din cauză că nimeni nu s-a preocupat să-i culeagă textele. Lipsa datelor 

se datorește în mare măsură dezinteresului 


Figurine dacice de lut cu utilizare rituală arătat vreme îndelungată pentru acest gen, 
(Muzeul de Arheologie al Academiei socotit. cu stăruinţă și pe nedrept, minor. 
R.P.R.) 


Dificultatea periodizării istoriei teatru- 
lui de păpuși constă și în faptul că dezvol- 
tarea teatrului popular de păpuși, la un mo- 
ment dat, se suprapune așa-ziselor începuturi 
ale teatrului de păpuşi „cult“. Teatrul popu- 
lar, după o îndelungată practică, începe să 
evolueze către profesionism, în sensul că pă- 
pușarii, întîlniți doar pe la şezători, devin 
profesioniști prin tîrguri. Totodată, artişti 
străini încep să aducă în ţară spectacole de 
păpuşi din Apus, născindu-se astfel un soi 
de „competiţie“. Teatrul popular îşi dovedeşte 
însă viabilitatea, devenind, la un moment 
dat, în mijlocul veacului trecut, o adevărată 
sursă de educare artistică a maselor, de sa- 
tiră socială deschisă, împotriva căreia cîrmui- 
torii vremii au luât măsuri restrictive dim 
cele mai drastice. 


P 
“ 


Descoperirile arheologice, tradiţia dim 
aproape toate ţările lumii au dovedit vechi- 
mea milenară a teatrului de păpuşi. 

La muzeul de Arheologie al Academiei R.P.R., în 
sala dacică, se află într-o urnă un număr de păpuşi din 
lut, de o construcţie foarte primitivă și în majoritate de 
sex masculin. Se consideră că aceste păpuși ar fi fost 
folosite în scopuri magice. 

Ca o formă magică fosilizată se cunoaşte şi Caloianul, 
păstrat pînă în zilele noastre, Paparudele, care joacă ți- 
nînd în mînă o păpuşă din cîrpe sau lut, ele fiind de 
fapt și un element de trecere de la păpuşa idol, la „pă- 
pușa dramatică“. 

Dintre acestea, în ţara noastră, cea mai frecventă 
este păpuşa corespunzătoare capului de capră sau barză, 
denumită în mod generic Brezaia, Capra sau Țurca, deo- 
sebită prin aceea că ea nu e o mască de îmbrăcat pe faţă, 
adică un obraz, ci o reprezentare a întregului animal. 

Masca arhaică a demonului fertilităţii devine în ţara 
noastră prima formă de păpuşă zoomorfă îmbrăcată pe 
cap, mai mult chiar, păpușă cu mimică (pentru că are 
mandibula mobilă). 


ze 
>i 


Influența turcilor în Moldova şi Muntenia face ca 
poporul nostru să cunoască două personaje-păpuşi iubite Caloian, figurină de lut pen- 
în Anatolia: Karagöz şi Pehlevan-köse, care aveau să tru ritualuri de fecunditate (Mu- 
. 4 à zeul de Artă Populară) 
joace un rol preponderent în dezvoltarea teatrului nostru 
de păpuşi. s 

Șăineanu, vorbind despre Karagöz sau Karaghioz, afirmă că este originar din 
China, iar „drumul“ său pină la meleagurile noastre trece prin toată Asia; Pehlevan îşi 
are originea în Persia și preluarea lui de către popoarele turcice nu e o simplă întimplare. 

Teatrul lui Karaghioz, Karagăz-Perde cunoaşte două forme de reprezentare: cu 
umbre pe pînză şi cu păpuși pe mînă, în timp ce, Pehlevan se joacă numai wayang!. 
În literatura noastră, Karaghiozul apare pomenit mai întîi în Istoria îeroglifică a lui 
Dimitrie Cantemir, denumit în text mascara cu ochi negri şi întruchipîndu-l pe stolnicul 
Constantin Cantacuzino. În glosarul întocmit de savantul domnitor, la locul explicaţiei 
e pus: Caraghioz — păpuşa de mascara vestită. 

Cantemir, care-și începuse educaţia la Constantinopol, publică această carte în 1705, 
în limba romînă. Stînd în capitala sultanilor vreme îndelungată, desigur el îl cunoscuse 
acolo pe Karagăz, dar faptul că-l citează pe popularul erou oriental în scrierea sa ne 
face să credem că acesta era cunoscut și ìn cetatea Iaşilor. 

Dat fiind că în unele documente, paşalele din raialele Giurgiului, Brăila. etc. 
cereau domnitorilor romîni să le trimită în timpul ramazanului giumbușlucari şi pehli- 
vani, se poate presupune că aceştia jucau şi Karagăz-perd€. 

În Karagăz-perde, comediile lui „Ochi Negri“, apar cam aceleaşi personaje ca şi 
în jocul lui Vasilache, adică oameni de toate zilele și străini, de obicei satirizaţi. In- 
fluența lui Karagöz este de netăgăduit. 

Amintirile bătrinilor bucureşteni mai păstrează încă vie, existența unei păpuşi 
imense făcută din paie, numită giamala. Giamalaua era, cum spune Papazoglu, un fel de 
momiie, înfăţişind o femeie, înaltă de vreo şase metri, construită din paie şi îmbrăcată 


! Păpuşi miînuite cu bețe. 

<u iie, fote etc. Figură cu două feţe, ca şi Janus, giamalaua avea mîinile împreunate pe 
piept, ţinînd un buchet de flori, dar avea miini şi la spate. 

Uriaşa de paie era condusă de către un om ascuns în interiorul ei și care juca în 
ritmul cerut de lăutari, răspundea glumelor etc., la deschiderea Tirgului Moşilor. Măr- 
turiile cu privire la apariţia acestui personaj sînt contradictorii. I se spunea „Giamalaua 
lui Caragea“, fiind socotită că ar fi apărut între 1812—1818, la Tirgul Moşilor. 

Obiceiul apărut în veacul trecut la noi, mai ales în București, este de provenienţă 
turcească, derivat din gemal oyunu, un fel de joc de deghizare, transformist, o farsă în 
care se îmbrăcau haine și măști umane enorme. 

Trebuie amintit şi Hagi-vat, spectacol jucat în cafenelele Bucureştiului la începutul 
secolului XIX, acum dispărut cu desăvîrșire şi în care apăreau aceleași păpuşi ca şi în 
Karagoz-perd€. Ca exponent al acestui joc, este menţionat un oarecare „lancu artistu“. 

În Ardeal, jocul păpuşilor apare sub influența Apusului, a vechilor tradiţii ale 
teatrului popular german, mai ales, și a misterelor religioase: Maria-di-Legno. Multă 
vreme, biserica catolică nu a îngăduit reprezentații laice, și astfel misterele religioase 
oferă subiectele lor şi păpuşilor, jucate mai ales de clerul inferior şi de copiii din cor. 
De-abia către sfîrşitul primei jumătăţi a secolului XVII, Locsei Pál, un păpușar maghiar, 
îndrăzneşte să rupă tradiţia, introducind în spectacolul religios și fragmente laice. Atiît 
în Ungaria cît și mai departe, în Ardeal, de 
la acest păpușar și pînă către finele seco- 
lului XIX, nu sînt cunoscute alte forme de 
teatru de păpuşi în afara celui religios. 

La Sibiu se produc, la începutul veacu- 
lui trecut, spectacole de păpuși germane. Prin 
intermediul artiștilor ambulanți nemți, veniţi 
pe la bilciuri, se cunoaște în Oltenia, destul 
de tirziu, jocul perechii de păpuși axate pe 
un singur fir de aţă: drama populară Oltea- 
nul şi Olteanca. 

Cele două personaje, petrecute pe un fir 
de aţă, erau jucate de un singur om, care, 
acompaniindu-se de fluier sau cimpoi, minuia 
un capăt al sforii, celălalt fiind fixat, fie 
de mînerul unui cuțit (mai obișnuit), fie de 
alt punct fix. Textul era debitat în pauzele 
cîntecului. (Acest mod de mînuire a perechii 
de păpuşi își făcuse apariţia cu mai multă 
frecvenţă la sfîrşitul secolului XVIII în 
Franţa şi Germania.) 


2 


x 


Se consideră că Vicleimul apare în 
veacul XIX, pentru că nici Antonio del 
eee: e eat de Chiaro, Dimitrie Cantemir, Sulzer și nici 
alţii nu vorbesc despre el mai înainte. 
Cunoscut azi doar din puţinele mate- 
riale ce au fost culese, jocul păpușilor formează cel de-al treilea moment al dramei 
populare a Irozilor. 
Jocul păpuşilor se practica numai în timpul sărbătorilor din cursul iernii, de la 
Crăciun şi pînă la Bobotează, iar personajele variau de la o regiune la alta, de la o 
echipă la alta. 

Venit în ţară ca profesor al lui Neculai Mavrocordat, Antonio del Chiaro asistă 
Ma o reprezentaţie dată de trupa de păpuşari de pe lîngă curtea domnească. Piesa, ca să 
fi fost pe gustul „evgheniţilor“, probabil că era deosebit de „fără perdea“, căci del Chiaro 
«o califică drept „mascherata troppo scandalosa“ (prea scandaloasă). 

Din mărturia profesorului reținem ca deosebit de important faptul că personajul 
principal era Cloanţă, nume care-i definește perfect caracterul, un predecesor al lui Va- 
silache, și că mai exista și 'Uncheșul, în care recunoaştem pe Moş Ioniță sau Moşul. 

Franz Sulzer, în volumul II al lucrării sale Geschichte des Transalpinischen Da- 
sciens (p. 402—403), pomeneşte de încă o trupă de păpușari de la curtea domnească, for- 
mată din şase ciauși îmbrăcaţi cu ciacșiri albi sau roşii, cu toiege ferecate cu argint și 
«căculi foarte înalte, care deschid spectacolul dat de siluete de pinză, mînuite de cîte un 
‘m, ale cărui cuvinte par „ca și cum ar fi fost rostite de păpuşi“. Monologul era spus 
grecește, romineşte şi turcește. 

Sulzer își scrie lucrarea la 1786, iar cu 20 de ani mai tirziu, la Iași, Costachi Co- 
nachi, Nicolai Dumachi şi Dumitrachi Beldiman, „ne fiind teatru“, pun în scenă primele 
piese culte ale teatrului romînesc, folosind ca actori, păpuşile. Una din ele e inspirată 
din viaţa de toate zilele (personajul principal e un zgîrcit), o a doua e o imitație după 
Aristofan. 

Prima e Comedia banului Constantin Canta, ce-i zic şi Căbujan şi Cavalier Cucoj, 
scrisă în patru perdele (adică acte), cu ur- 
mătoarele personaje: Cavalier Cucoș, Jompa, p 
vizeteul şi ministrul său, şi Stati Bacalul, 
prietenul lui Cucoş. 

A doua e Judecata fimeilor, cu perso- 
naje din mitologia grecească, în două fapte: 
primul cu două perdele, iar al doilea cu trei 
perdele. 

În toate aceste reprezentații se resimt 
legăturile străvechi dintre Moldova, Ucraina 
şi Moscova ce au adus fără îndoială în ţara 
Vertepul ucrainean și pe Petruşca. Vertepul 
apăruse în Rusia încă la mijlocul secolului 
XVI și se compunea dintr-o reprezentaţie 
religioasă, urmată de o reprezentaţie laică al 
<ărei caracter era profund satiric. Zilele de 
joc ale Vertepului coincideau cu cele în care 
se joacă păpușile Vicleimului (de altfel, 
toată reprezentarea Irozilor se aseamănă 
mult cu reprezentarea Vertepului). 

O dovadă certă a originii comune este 
şi numele lăzii cu păpuşi: la noi hirzob, cel 
slav vărzop şi vertep — ucrainean (aceeași 
origine etimologică). Păpușă de tip Karagöz (Colecţie parti- 

Caracteristica textelor debitate de Pe- culară) 
trușca o constituie satira socială, caracteris- 
tică pe care o găsim și la Vasilache, cu aceleaşi tendinţe îndreptate net contra ocirmuirii. 

Interrelaţiile dintre teatrul de păpuşi ucrainean şi cel moldovean se mai dovedesc 


şi la începutul veacului trecut, cînd, la ambele, apare un personaj comun: Napoleon 
Bonaparte. Acest personaj, intrat în distribuţia păpuşărească a tirgurilor moldovene, se 
datorește exclusiv influenței celui ucrainean. Dacă influenţa ar fi fost recentă sau dacă 

Vicleimul ar fi apărut de-abia în secolul XIX, păpușarilor noștri nu le-ar fi venit chiar 
atita de ușor să-şi aproprie un personaj nou şi fără contingenţă directă cu ţările noastre. 

Amploarea luată de jocul păpușarilor cu ocazia Vicleimului, la mijlocul secolului 
trecut, depăşeşte marginile unor simple manifestări cu caracter popular. Ca și în multe 
alte forme folclorice, textul îmbracă un puternic caracter de satiră socială, fiind uneori 
un atac direct la persoanele de la conducere, fie locală, fie chiar de la guvern. La Iași 
se dă o interdicţie totală în 1864, interdicţie care durează pînă în 1879, cînd Ion Han- 
ganu, păpuşar vestit, marele povestitor Ion Creangă şi încă mulţi alţii intervin pentru 
ridicarea ei. Mai apar apoi în Moldova şi alte interdicții pe scurte perioade, cărora le 
pune capăt intervenţia lui T. T. Burada. 

Cu un an mai tîrziu, în 1865, la Bucureşti, atitudinea organelor locale, în speţă a: 
comisariatelor de culoare şi a prefecturii, este identică celor de la Iaşi. 

La petiția înregistrată la 10.X11.1865 de către Gheorghe Pandele la Comisariatul 
de negru, se răspunde cu următorul „Reglement pentru Vicleime“, înregistrat la nr. 
19.205 din 14 decembrie 1865: 

„Se autoriză a purta păpuşile de la 25 decembrie pînă la 12 ianuarie, toată ziua: 
numai pînă la orele 12 din noapte, cu condiţiile: 

1. Păpuşile nu vor purta haine militare, sau nu vor fi asemănătoare unei persoane, 
ci obișnuite, şi nici nu vor întrebuința vorbe murdare sau atinse de guvern (sublinierea 
ne aparţine) ori de vreo persoană. 

2. Vor cînta cîntece bisericeşti şi de lume nu cu vorbe murdare. 

3. Preumblarea le va fi pe marginea stradelor, iar nu prin mijlocul drumului. 

4. Imediat ce se vor găsi abătuţi, la vreuna din expusele îndatoriri, se vor popri 
de a mai se preumbla şi posesorii lor (ai păpuşilor — n.n.) vor fi dojeniţi după felut 
abaterilor“. 

Încetul cu încetul, echipele de Vicleim încep să fie exploatate, se transformă în 
trupe conduse de antreprenori. 

Se cunosc două antreprize de Vicleim din Bucureşti (ceea ce nu înseamnă că nu aw 
existat încă multe altele): pe cea lui Anton sin Ghiorghe şi Ilie Cavafu din maha- 
laua Slobozia şi pe cea a lui Petre Ioniță din mahalaua Flămînda, ambele între 1857 
şi 1865. 

Din schiţa lui I. L. Caragiale: Art. 214 mai aflăm şi de Tache-Hengheru, cu an- 
trepriză de flașnete în Popa Tatu și „iarna Vicleim cu olteni“. Poate că Tache-Hengheruw 
n-a existat cu acest nume, dar un fapt este cert: în București, ca și în alte oraşe ma: 
mari, această formă de teatru popular devenise o afacere desigur bănoasă. 

„Biletele de Vicleim* conţineau condiţii de care era legată funcţionarea trupei. 
În primul rînd, Vicleimul trebuia să fie „însoţit de d. Antreprenor“ (Billet de Vicleime 
15.877.X11.1864), iar trupa să aibă ca acompaniament muzical numai „clanareta sau o 
flaută și o tipsie“ ca să nu facă zgomot (autorizaţia 9.662-8.12.1857, ambele, Comisia 
de roşu). 

În Principate încep să apară trupe străine: germane, italiene și franceze. În 1810 
vine la lași o trupă germană, care dă un spectacol cu siluete — umbre pe pînză -—— 
şi, concomitent, la distanţă de numai cîteva luni, apare păpuşarul francez Valéry, tatăk 
actriţei de mai tîrziu, Nini Valery-Găneasca, interpretă în piesele lui Alecsandri. Tru- 
pele străine de păpuși joacă la început la epoci nedefinite, numai în „sezoană“, dar, su- 
prapunindu-se trupelor de teatru și mai tirziu de operă, își dau spectacolele numai în 
timpul sărbătorilor Crăciunului și al Carnavalului. 

În Principate încep să apară trupe străine: germane, italiene și franceze. În 1810 
diferite circuri. Alteori, spectacolele date de ventrilogi (care jucau două păpuşi pe ge- 


50 


WwWwW.cimec.ro 


nunchi), de dresori de animale mici, cîini și maimuțe, alternează cu cele ale păpușilor. 
Erau cunoscuţi ca fiind mai statornici: Eduard Braun și Joseph Mangiroth. 

Tot către sfîrşitul secolului trecut, la 1873, vine la București teatrul lui Charles 
Rougemont de Lugon, care dă reprezentații cu păpuşi automate. Caracterul pronunțat 
de mister religios catolic al reprezentaţiei sale a nemulţumit, se vede, publicul, căci 
Rougemont de Lugon a stat foarte puţin timp în capitala ţării. 

Treptat, treptat, între 1895 și 1915, interesul pentru teatrul de păpuși scade. Tru- 
pele străine apar numai sporadic şi pentru timp foarte scurt, în timp ce spectacolele 
romînești devin din ce în ce mai rare. Abia dacă se ivesc, ici şi colo, trupe de păpușari 
răzleţi, care-și jucau „actorii“ din lemn şi cîrpe pe scenele şcolilor primare şi secundare. 

Dar păpușarii, ca adevăraţi purtători de cuvînt ai poporului, apar în bilciurile cu 
date fixe şi la marele tirg al Moşilor din timpul Paștelui, lăsînd de această dată de o 
parte scenarizarea unor teme religioase sau includerea jocului păpuşilor în vreo altă 
reprezentare cu caracter religios. Cuvintul lor satiric, căci „păpuşile reprezintă tipuri şi 
biciuiesc viţiuri din societatea fiecărei epoci“ (G. Dem. Teodorescu), este tot mai pu- 
ternic şi restricţiile nu mai pot fi operante. 

Personajele epocii, „cuconiţa franţuzită“, „boiernașul plin de ifose“, „negustorul 
hapsîn“, se găsesc reprezentate în dosul perdelei de pînză. De data aceasta nu era vorba 
de o persoană anumită, ci de societatea secolului al XIX şi XX. Textul se adaptează și se 
transformă în permanenţă. În 1933—34 apar, de pildă, texte în care se vorbește de 
scumpirea vieţii, adevărate cuplete revuistice. 

După primul război mondial, încercările profesoarei Lucia Calomeri Armășescu, 
care a studiat la școala vestiţilor păpuşari cehi cu Jan Malik, nu găsesc înțelegerea 


Țăranul şi Turcoaica — marionete (Casa Creaţiei Populare a Capitalei) 

cuvenită. Este cazul să arătăm că această artistă modestă, care a încercat în nenumă- 
rate rînduri să demonstreze necesitatea acestui gen teatral, nu a fost ajutată niciodată. 
În afară de Lucia Calomeri, mai trebuie relevată figura Ioanei Basarab — care avea 
un teatru de păpuși și marionete încă din 1931 și care aborda un repertoriu naţional — 
apoi pictorul Lâwendal, profesorul Năstase, actorii A. Ferrat, Roland de Jassy şi Vic- 
tor Ion Popa. 

Lucia Calomeri încearcă — înainte de război — prin propriile-i puteri, să dez- 
volte arta teatrului cu actori de lemn şi cîrpă şi, în nenumărate rînduri, este nevoită 
să-și vîndă sau să-şi amaneteze lucrurile pentru a face faţă cheltuielilor. 

În 1949, Teatrul „Țăndărică“ devine teatru de stat, primul din cele 20 cite func- 
ționează acum. 

Azi, amploarea luată de teatrele de păpuşi profesioniste, cît și crearea echipelor de 
păpușari amatori, pentru care există şi o şcoală la Casa Creaţiei Populare a Capitalei, 


dovedesc din plin înţelegerea și sprijinul acordate acestui gen dramatic de mi- 
lenară tradiţie 

HORIA DELEANU 


5S chimbul de azi 


Am poposit de curind la Craiova. N-am zăbovit decit un firicel de vreme. Aşa că 
n-am apucat să-mi preumblu, în pas de romanţă, cuvenita melancolie prin poeticul parc 
Bibescu. N-am găsit nici răgazul să cutreier cu priviri învăluitoare pictura murală a lui 
Stoenescu, găzduită în umbra solitară a bisericii. Aveam o adresă desemnată cu precizie : 
Teatrul Naţional ; şi un obiectiv prea bine definit: examenul de stat al absolventului 
facultăţii de regie, Dinu Cernescu. 

Intuiam emoția aceluia care oficia ceremonialul spectacolului, aruncînd pentru prima 
dată mănuşa, în calitate de regizor... plin, publicului. Bănuiam reacțiile sensibile ale 
foștilor mei studenţi, pe care îi tineam minte din urmă cu un an, citeodată prea zglobii 
în băncile amfiteatrului, şi care astăzi, prin intermediul Gilcevilor din Chioggia, tre- 
buiau să fie niște actori serioşi, distribuiţi într-o comedie. Frunzăream programul, în care 
numele studentului proaspăt absolvent era cules cu verzale în dreptul capitolului regie 
artistică, alături de fermecătoarele nume anonime transferate din catalogul de clasă, 
familiar mie, în impunătoarea distribuție a lucrării goldoniene. Mă gindeam, în vremea 
aceasta, la consacrata formulă a schimbului de miine, în care se cerea, respectind obiş- 
nuința, inclusă şi pomenita echipă de tineri slujitori ai Thaliei. Şi îmi cronometram 
nerăbdarea, confruntată cu o cortină opacă, deținătoare de mari taine şi dorite surprize. 

N-am mai consultat ceasul în cele două ore de desfăşurare febrilă a spectacolului. 
Văzusem o seamă de reprezentații goldoniene de sursă diferită la Festivalul găzduit în 
cetatea lagunelor ; mă înscrisesem, la timpul oportun, în rindul fervenţilor admiratori ai 
Bădăranilor, care ne-au adus o mult rivnită faimă europeană; cunoşteam, aproape pe 
dinafară, textele autorului Hangiţei și variatele lor interpretări. Era parcă firesc, în 
această situație, să-mi amestec marea simpatie, dacă nu chiar slăbiciune, pentru adoles- 
cenții întru ale teatrului — eventualul schimb de miine —, cu un dram de scepticism. 
Dar m-am lăsat foarte curind înfrînt şi am abandonat — mărturisesc că n-am înregistrat 
momentul convertirii — demnitatea scepticismului. M-am surprins sedus de autenticitatea 
populară a vervei chioggiote, care contagiase scena şi sala. Am intrat, ca un spectator cît 
se poate de conştiincios, în țesătura intrigii strălucitoare, aşteptînd, cu sufletul la gură, 
ca Tita-Nane să se împace cu Lucietta și Beppe cu Orseta. Urmăream cu o curiozitate 
naivă schimbarea la scenă deschisă a decorurilor împletite în ochiuri de năvoade. (Sceno- 
grafia era semnată şi ea de un june necunoscut : I. Popescu-Udrişte. Spectacolul se trans- 

forma, în această conjunctură, într-un adevărat complot al deloc consacraților. Hotărit 
lucru: cînd tinerii — actori, regizor, pictor — se încăpăținează să aibă talent, îşi pierd 
buna cuviință, devin insolenți şi întră într-o competiție de la egal la egal cu posesorii 
certificatelor de maturitate artistică !) 

După milenarul ritual, s-a tras şi cortina finală. Impresia de ansamblu a rămas 
încîntătoare. Mi se cădea, însă, cumulind calitatea de profesor care examinează cu 
obiectivitate severă un student, cu aceea de critic căruia nu-i e îngăduită licența senti- 
mentalismului, să fac şi nişte reflecţii „la rece“. Era limpede că nu asistasem la un spec- 
tacol epocal. Era sigur că regizorul nu va ajunge poimiine să figureze alături de Ohlopkov 
și Brecht. Era neîndoielnic că Sanda Toma nu poate fi confundată cu Eleonora Duse şi 
Amza Pellea cu Alexander Moissi. 

Dar, într-o perspectivă măsurată a lucrurilor, ceea ce se întîmpla la Craiova era 
foarte important. Important pentru un Teatru Naţional, care are datoria să-şi respecte, 
şi îşi respectă acum, tradiția mai mult decit onorabilă. Important şi simptomatic — o spun 
cu toată convingerea şi cu spirit de răspundere — pentru întreaga mişcare teatrală ro- 
minească, ce beneficiază (şi experiența craioveană o confirmă) de resurse şi latenţe excep- 
tionale, mult mai valoroase decit ne-am învățat să credem. 

Și aici ne întoarcem la schimbul de mîine. An de an. de pe băncile Institutului își 
iau zborul în teatru tineri talentaţi, mijesc mari nădejdi și se aşteaptă, prin intermediul 
lor, revirimente în diverse formaţii răspindite generos pe întreg cuprinsul țării. Unele 
nădejdi se materializează alături de maeştrii vîrstnici ai scenei noastre, altele se pulve- 
rizează din pricina condiţiilor... atmosferice. (Climatul nu e numai un dat de ordin g2o- 
grafic, meteorologic, ci — oricît ar părea de bizar — şi unul de natură teatrală.) Din 
păcate, irosirea talentelor nu e un delict pedepsit de codul penal. Poate că și de aceea, 
îngăduitoarea prejudecată a schimbului de mîine, înțeles cum e mai nefiresc, alimentează 
spiritul rutinier al unor oameni de teatru, convinşi că tinerii au timp să aştepte pînă... 
miine. Nu cred că C. Rauţchi — care numărind 23 de ani îşi permite să facă cu dezinvol- 
tură o (nu pot să zic genială, chiar dacă lui îi place termenul) admirabilă compoziție co- 
mică în jupin Fortunato din piesa goldoniană şi o tulburătoare prezență tragică din Ma- 
rinarul răguşit al lui Uişnevski (Tragedia optimistă) — are timp să aștepte pină... miine. 
Nu accept ideea că neobişnuita sensibilitate asociată cu inteligența dramatică a Silvici 
Popovici şi mlădioasa forță scenică a lui Gh. Cozorici trebuie conservate cu mijloace teh- 
nice desăvirşite, iarăşi pină... miine. Tot așa cum mi se pare absurd ca talentul încontes- 
tabil, atit de bogat manifestat în Institut, al Lilianei Tomescu să se lase cheltuit în minorele 
şi melodramaticele tonuri ale Umbrei baroanei, în așteptarea acelui miine plin de făgă- 
duinte. Și altele de un gen mai mult sau mai puţin apropiat, în legătură cu Gh. Urinceanu 
şi Elena Sereda, Ileana Predescu și Constantin Codrescu etc. 

Ureau să fac o propunere cu implicații filologice: să înlocuim, în teatru, expresia 
schimbul de miine cu una la fel de simplă — schimbul de azi. Nu recomand părăsirea 
grijii pentru viitorul teatrului rominesc. Dimpotrivă! Cred însă că trebuie părăsită 
cochetăria exclusivă cu viitorul, care îşi permite, într-o acrobatică elegantă, să igno- 
reze prezentul. 

Experiența craioveană (ca altă dată la Galaţi, sau ca acum încă la Satu Mare) cu 
o echipă tînără a dat rezultate incomparabil mai bune decît cele oblinute prin infiltră- 
zile mecanice — care fac abstracție de stil, personalitate artistică, gen — ale cite unui 
tînăr într-un colectiv perfect configurat. Nu ştiu dacă e soluția ideală. Dar mă bate gin- 

«lul, amintindu-mi de unde au început citeva mari mişcări teatrale (Stanislavski, Copeau, 
Reinhardt ş.a.), că poate n-ar fi rău să reflectăm la un studio experimental, în care tine- 
retul talentat să justifice propunerea noastră filologică, schimbind, în faţa publicului su- 
veran, pe miine în azi. Amatorii, îndrăgostiții de filologie şi teatru au cuvintul ! 


P.S. Dacă vă interesează problema tinerilor actori, dacă-i iubiţi şi stimaţi, dacă 
vedeți efectiv în ei începuturile unui schimb de azi al teatrului romînesc, fiți indiscreți şi 
«citiți-le gîndurile rostite cu pasiune în numărul din iunie al revistei noastre. 


De mai multe ori pilduitor pentru mine 
a fost spectacolul A 12-a noapte şi faptul 
că l-am urmărit încă dinaintea premierei, 
a avut darul să-mi înlesnească aprofundarea 
atit a piesei, cît și a spectacolului în sine 
şi să mă conducă la concluzii în care abia 
aş vrea să ridic unele probleme. 

Departe de mine gindul de a căuta să 
fac parte dintre aceia care țin să nu apuce 
virsta de 40 de ani fără să fi emis vreo 
părere în privinţa lui Shakespeare. De ase- 
menea, în limitele cronicii şi ale atributelor 
-de cronicar, imi voi îngădui constatări fără 
nici- o intenție de a oferi contrasoluţii la 
punerea în scenă a operei shakespeareene 
la noi. În definitiv, pe acest tărim nu ne 
putem mîndri, din păcate, cu o adevărată 
tradiţie, cu tot numărul mare de piese puse 
-Pînă azi, iar paşii ce se fac acum au, dacă 
nu alte merite, cel puțin pe cele ce țin de 
o nobilă cutezanţă. 

Nu cred că voi supăra pe cineva acordind 
prioritate relatării unui episod care mi-a 
stirnit prima întrebare asupra montării celei 
de A 12-a nopți. Totul s-a petrecut într-o 
„dimineaţă, la vizionarea dinaintea premierei 
de la Municipal. Soarta a avut să încerce 
dacă spectacolul de azi ar putea rivaliza în 
“durabilitate cu cel pe care l-a îngrijit 
Shakespeare în fața contemporanilor lui, 
“cu veacuri în urmă. O întrerupere prelun- 
gită a curentului electric l-a determinat pe 
maestrul Şahighian să recurgă la poeticele 
lanterne de care se folosea uneori și scena 
«elisabetană atunci cind nu juca, așa cum 
se intimpla de obicei, la lumina zilei, tava- 
nul sălii Globus fiind, de altfel, cerul 
nesfirşit. Ei bine, pe fundalul scenei Muni- 


Seară shakespeareană 


Teatrul Municipal: A 12-a noapte de W. Shakespeare 


cipalului, abia atins de pilpiirea slabă a 
luminii lanternelor și sfeșnicului cu lumi- 
nări de ceară, profilurile de azi ale eroilor 
din A 12-a noapte au fost, mai toate, niste 
umbre incerte, vagi (măcar că Sir Toby 
şi-a folosit din plin, drept argument princi- 
pal, volumul lui de adevărat cavaler Fal- 
staff), prinse intr-o oarecare mișcare, cu 
epicentrul nu undeva la rampă ori în 
miezul scenei, ci în arlechin. M-am întrebat 
atunci, ce le lipsește celor ce grăiesc același 
text de acum citeva veacuri, ca să ne în- 
fioreze, să ne transporte sau să ne facă să 
ridem cu poftă pe noi cei din sală. S-ar fi 
cerut mai intii, am constatat eu, să putem 
înțelege tot ceea ce se spune acolo pe scenă. 
pentru ca apoi să ridicăm exigenţe și asupra 
felului cum se spune. Căci să nu uităm că 
lipsa de aparatură şi decor, mai ales lipsa 
luminii (cu ajutorul căreia se realizează azi 
rafinate jocuri de clar-obscur, și în primul 
rind se creează în sală acea atmosferă de 
receptivitate, cufundind publicul în ficțiune 
de îndată ce cortina și spotul de lumină 
intră în acţiune pe scenă) era substituită la 
Shakespeare prin poezie. 

Poetul de la Stratford nu a avut decît 
acest element la îndemină şi cu el a izbutit 
să  stirnească imaginația contemporanilor 
lui, să creeze ficțiunea, să-și poarte spec: 
tatorii de pe un tărim de lume pe altul, 
să dea măreție de piscuri unor acareturi de 
scindură de pe scenă. Şi pentru ca atit 
poezia cit şi pasiunea să poată căpăta aripi, 
iar simțirea elevare, Shakespeare și-a îm- 
brăcat textul în vestmintul versului alb. 
Or, mulţi dintre actorii noştri nu cunose 
taina rostirii versului, meșteșugul valorifi- 

cării lui. Am reținut (şi mă refer la Mircea 
Albulescu — Antonio, la Mihail Marsellos 
— Valentin, la Dan Damian — Sir Andrew, 
pe care-i citez nu în exclusivitate) am reţi- 
nut, zic, că aceștia obișnuiesc să meargă, 
pe cit posibil în viteză, pe melodia frazei 
dar neconform cu ideea ce stă îndărătul ei. 
Și apoi, actorii de care e vorba (căci bine- 
înțeles nu am de gind să fac generalizări) 
au de multe ori o vorbire defectuoasă pentru 
că nu ştiu să respire. Să se gindească 
Mircea: Albulescu de cite ori, respirind gre- 
şit, a tăiat ideea întocmai cum în scris ai 
pune virgula între subiect şi predicat. 

Dar spectacolul de gală s-a bucurat de 
lumina generoasă a reflectoarelor care a 
dezvăluit ochilor noștri cadrul poetic sugerat 
de decorurile lui Mircea Marosin. Şi mă voi 
opri puţin asupra lor pentru că de aici 
pornește o altă problemă a spectacolului 
(a doua, de fapt). Scenograful Marosin a 
realizat un cadru de o autentică frumuseţe 
picturală, a dat liniei stilizate expresia cea 
mai nobilă, asociată unei gindiri asupra 
textului, care a făcut ca decorul să capete 
şi funcţional valoarea ce trebuia s-o aibă. 
Dar chintesența izbutită de el a pus în 
evidență intenţia de discreţie și subtilitate, 
în așa măsură, încit cred că ea a prevalat 
asupra acțiunii, creîndu-ne aproape dubla 
senzație a unui spectacol de decor, pe de 
o parte, și a unui spectacol de actori, pe 
de alta; iar atunci cînd aceste două ten- 
dințe au căutat să se întilnească, nu arare- 
ori decorul a dominat spectacolul. 

Îl voi lăuda totuși fără rezerve pe 
Marosin pentru măiestria lui, căci sper ca 
gradul înalt de artă pe care ni-l oferă el, 
să oblige la emulaţie. Dar nu-l voi lăuda 
în cea de A 12-a noapte pentru costume 
(pe care le semnează alături de Elvira 
Postolache), în primul rînd pentru inconsec- 
vența de care dă dovadă, căci în decorul de 
o stilizare sugestivă a introdus o minuţie 
și o încărcare barocă a costuniului, ajun- 
gînd la o reconstituire istoricistă. 

Scenograful a înțeles să ofere acestei 
piese un cadru care să favorizeze climatul 
commediei dell'arte, și bine a făcut, căci 
piesa este, după cum ne informează un ce- 
lebru biograf al lui Shakespeare, Sir Sidney 
Lee, rezultată din prelucrarea a două piese 
italienești din secolul al XVI-lea: 
Gl'Inganni și Gl'Ingannati, bazate la rindul 
lor pe o nuvelă din 1538 a lui Bandello. 

„Dar după toate probabilitățile — ne mad 
spune tot Sidney Lee — el și-a extras: 
subiectul din istoria lui Apolonius şi: 
Silla... Shakespeare însă, a neutralizat tonut 
tristeții prin siluetele vesele pe care le-a 
conturat lui Malvolio, lui Sir Toby, Sir- 
Andrew, Fabian, bufonul lui Feste și Mariei, 
care sint creații ale lui“ (subl. n.). 

Şi aci ajungem la a treia problemă a 
spectacolului, și cea mai importantă: con- 
cepția regizorală. 

Sint sigur că atunci cînd n-a vrut s 
conformeze spectacolul intenției de com- 
media dell'arte sugerată de decor, maestrul 
Şahighian a avut de gînd să dea contururi 
mai complexe personajelor pornind de la 
faptul că Shakespeare, introducînd în cadrul 
pieselor italienești din care s-a inspirat, 
personaje aduse de el, a făcut-o în scopul 
de a da publicului din vremea lui o notă 
din actualitate. În felul acesta, el a vrut cu 
siguranță să-și facă cunoscut punctul său 
de vedere asupra unor stări de fapt şi 
moravuri din societatea contemporani lui. 
Şi cred (cutez totuși să emit o părere des- 
pre Shakespeare) că şi-a rezervat pentru: 
sine rolul bufonului, care are aci în piesă 
greutatea specifică a  rezonerului. „,...Ah- 
doamne, — spune bufonul în actul III, 
tabloul 1 — ce secol pentru un om cu 
spirit! Fraza e ca o mănușe de piele de- 
căprioară : repede o poți întoarce cind pe o: 
parte, cind pe alta,“ sau, în actul IV, tot 
el: „ar fi bine să fiu eu primul care se- 
deghizează sub sutană...“ 

Bufonul Feste punctează pe parcursu? 
piesei păreri şi constatări despre societatea 
vremii lui Shakespeare, față de care autorul 
ia atitudine prin gura personajelor sale, 
lăsîndu-ne imaginea ei morală. Sir Andrew: 
exprimă crezul de viață al unei categorii 
sociale parazitare atunci cînd spune: „După- 
părerea mea, însă, (viaţa) e alcătuită din 
două: mîncare și băutură“, la care se- 
asociază printr-un cîntec Sir Toby, acest- 
întîrziat în lumea Renașterii, cavaler al 
evului mediu, nespălat și golan: „Adio, 
puică, plec acum la drum“ și melancolic 
cu candoare, divulgînd lipsa de sens în 
viață a acestui fel de oameni, bufonul com- 
pletează melodia cu o constatare amară: 
„Se risipește viața ca un fum“ pentru ca 
mai departe, părerea lui să sune ca un 
avertisment „„...căci orice plăcere se plătește» 
odată şi odată“. 

Moment din tabloul 9 


Dar unde duhul lui Shakespeare devine 
corosiv şi irezistibil este atunci cînd, prin 
ridiculul în care îl îmbracă pe Malvolio, 
satirizează de fapt o altă categorie socială 
a vremii, pe acei sine nobilitate, snobi, par- 
veniți în ascensiune. 

Digresiunea pe care am făcut-o în textul 
shakespearean nu urmărește să arate decit 
că, dincolo de „o piesă de dragoste sau cu 
dragoste“ cum pare să fie considerată și 
preferată de către unii, piesa este în același 
timp purtătoare a unui mesaj cu mult 
tilc la adresa unor stări sociale. Structurile 
atit de diferite ale personajelor, aduse de 
Shakespeare în piesă și cele preluate de el 
din piesa italienească, au dăinuit pînă azi 
într-o disjungere, pe două planuri, a piesei 
însăşi. Cred că regizorul ar fi trebuit de 
aceea să urmărească mai stăruitor valorifi- 
carea acelui element care este: critica 
socială. Aceasta ar fi aşezat pe buton pe o 
treaptă de preponderență, în măsură să-l 
facă a domina prin toate manifestările lui 
întreaga acţiune; exuberanța i-ar fi fost 
în chip firesc o comportare de suprafață 
care va fi învăluit în accentele ei o tristețe 
gravă și o observație profundă a vieţii, căci 
„nebunia“ bufonului era doar prilej de plă- 
cere și veselie pentru cei pe care ii slujea. 


Cred că aici ar fi fost de mare ajutor 
ritmul drăcesc pe care-l oferă commedia 
dell'arte. Pe de altă parte, constatările grave 
ale lui Feste ar fi trebuit să capete acel 
ecou adinc, invăluitor şi stăruitor, care să 
te facă să te gindești mereu la ele. Ceea 
ce insă Fory Etterle nu ne-a dăruit, prefe- 
rind în schimb să ne incinte auzul cu fer- 
mecătoare melodii, acompaniindu-se singur 
la ghitară (lucru răsplătit prin aplauze 
copioase şi meritate). Mai cred că elemen- 
tului de grotesc (şi elun mod desatirizare) 
i-ar fi convenit de asemenea o valorificare 
scenică în spiritul commediei dell'arte, după 
cum fericită ar fi fost și mișcarea în scenă 
pe puncte de joc (specifică acestui gen de 
teatru) pe care, de altfel, scenograful 
Marosin le-a creat. Căci voi semnala o 
neconcordanță între regie şi decor, ceea ce 
formează obiectul a încă unei probleme ridi- 
cate de spectacol. În actul II, scena (im- 
părțită  scenografic în două planuri prin 
acea secționare : carouri alb-roșu de o parte 
şi negru-roșu de alta) ne infățişează in 
stinga, o poartă Baukasten — menită să 
marcheze, bineințeles, intrarea unui fel de 
Capitano din commedia dell'arte, aci in 
piesă a lui Sir Andrew; iar în dreapta, se 
proiectează un copac de o stilizare de tipul 

Salvador Dali, fixind de bună seamă locul 
nebunului în scenă. Pe poartă a intrat însă 
nebunul ; Viola a intrat şi ea pe aceeași 
poartă, Sir Andrew... pe lingă poartă, iar 
Olivia îşi face intrarea dinspre partea în 
care se înalță copacul de care vorbeam. 
Simplă  neconcordanţă, desigur, dar care 
ilastrează o stare de fapt sub semnul căreia 
s-a lucrat, cred, tot spectacolul : insuficienta 
cdlaborare între regie și scenografie. 

Dar să dăm Cezarului... și să recunoaș- 
tem că maestrul Şahighian a înzestrat spec- 
tacolul său cu un suflu larg și o vioiciune 
care îi asigură succesul de public. Să mai 
recunoaștem că l-a lăsat pe Jules Cazaban 
să facă pe tema lui Malvolio o demonstraţie 


de virtuozitate actoricească de mare come- | 


dian, gustată de public, că i-a oferit Ancăi 
Vereşti prilejul de a-și aduce la rampă 


frumuseţea, de asemenea spre marea desfă- 
tare a ochilor noștri (Anca Vereşti mai are 
o calitate pe care nu vreau să i-o trec sub 
tăcere: dicțiunea) ; că Puiu Hulubei (care 
şi el are o bună dicțiune şi mai ales ştie 
să spună versul) a putut, în rolul lui 
Sebastian, să evolueze cu multă dezinvoltură 
şi cu eleganța epocii. Ni se pare însă sur- 
prinzător că a lăsat-o pe Gina Petrini (în 
Olivia) să treacă pe lingă atit de îmbie- 
toarele atribute de feminitate ale acestui rol, 
că i-a îngăduit lui Carabin să fie el însuși 
şi doar atit, iar Mariettei Rareș (insoţi- 
toarea Oliviei) să muncească pină la exte- 
nuare. L-am lăsat la urmă pe lon Manta 
pentru că lui regia i-a încredințat misiunea 
de a duce bețişorul cu flamura commediei 
dell'arte. Şi Manta și-a împlinit cu zel 
misiunea, 

Mircea ALEXANDRESCU 


De Filippo e totuşi autor de comedie! 


Teatrul „/C. Nottara” şi Teatrul de Stat din Turda: Filumena Marturano de Eduardo De Filippo 


Neorealismul, cunoscut nouă mai întii ca 
un mesaj înnoitor al cinematografiei italiene, 
îşi are în dramaturgie un sol iubit de teatru 
şi public : Eduardo De Filippo. 

Actorul-autor, profilat, crescut în peisajul 
napolitan, şi-a cristalizat cu fiecare nouă 
piesă o concepţie despre teatru, o estetică 
teatrală, un mod propriu de a-și transmite 
mesajul artistic, o viziune personală despre 
lume. Spectatorii şi-l reamintesc pe De 
Filippo, interpretul unui modest feroviar în 
Fetele din Piaţa Spaniei, privind universul 
cu un rictus amar, totuși ca un fel de zim- 
bet care luminează neomogen o față pe 
care fiecare rid are săpată o poveste a sa... 

Italia fără Baedecker, Italia fără Cicerone, 
Italia văzută pe scara de serviciu, e sur- 
prinsă în „studiile dramatice“ ale napoli- 
tanului care a găsit în limbajul dialectal 
cheia unei înțelegeri universale. 

Actorul nu s-a putut separa indestructibil 
de autorul dramatic, și asta nici nu era 
necesar. Hazardată poate, comparaţia ni-l 
alătură de G. Ciprian, cel mai actor dintre 
autorii noștri dramatici. 

Teatrul lui De Filippo, atita cît îl cunoaș- 
tem noi, e un mozaic dens de reminiscenţe 

ale teatrului contemporan, în care fiecare 
pietricică e solid cimentată. În acest mozaic, 
dramaturgul și-a încrustat viziunea sa dulce- 
amară despre lume, oameni și mai ales 
despre Napoli. 

Neorealismul italian, plantat în anii des- 
compunerii capitaliste, oferă aparent ima- 
ginea unei portocale din care se va păstra 
doar gustul cojii amărui. Neorealismul, de 
fapt, accepţia modernă, poate, a realismului 
critic, rămine același amar protest artistic 
faţă de o societate cătușă și jug. Tipicitatea 
caracterelor, grefată pe situaţii pline de în- 
cleștări dramatice, sugerează negativul unei 
imagini revelatorii, adesea și mobilizatoare 
prin incizia adincă pe care o operează. S-a 
vorbit mereu de lipsa unor soluţii, de nodu- 
rile gordiene cu care sînt legaţi eroii realis- 
mului critic, nod simplu de tăiat, dar încleș- 
tat de limitele celor care l-au legat strins. 

De Filippo, actorul, a asortat finaluril= 
pieselor sale cu un aparent optimism, o 
glazură translucidă care încearcă numai să 
tonifice o expunere amară. 

Filumena Marturano e un itinerar napo- 
litan. Filumena sau Rozalia (bătrina ser- 
vantă), parazitul Amoroso (ecou al comediei 

Scenă din actul II (Teatrul „C. Nottara“) 


antice) sugerează periferiile napolitane în- 
cinse de soare și duhnind de murdărie, în 
care mandolinele nu pot acoperi răni adinci 
şi suferința. 

Filumena va lupta să-și cîştige o poziţie 
matrimonială, să dea un nume celor trei 
fii, aduși pe lume fără o stare civilă clară. 
Dorinţa Filumenei e mai mult un fel de 
tiflă dată prejudecăţii, o frondă la adresa 
conformismului, dar e şi un ecou al ances- 
tralului simț matern egoist. Băieţii se des- 
curcau destul de bine și fără noua lor stare 
civilă ; Filumena, de asemenea. Dincolo de 
aparenta pasiune meschină a „insoțirii le- 
gale“, Filumena vrea să intre în rind cu 
lumea, sfidind-o şi demonstrindu-i că o fostă 
prostituată poate fi oricind la fel de onora- 
bilă ca orice doamnă care și-a căpătat un 
nume oficializat de notar și preot. „Copii: 
sînt copii” e mesajul final al Filumenei. 
trădind unele concesii făcute prejudecăților 
catolicismului. 

Mai puțin spirituală decit Blestematele 
jantome, mai puţin dramatică decit Napoli 
oraşul milionarilor sau Minciuna are pi- 
cioare lungi, Filumena Marturano e mai ales 
o suită de momente actoricești. Actorul 
Filippo a creat viitorilor săi interpreți mo- 
mente diverse : monologul biografic patetic, 
scena explicației, un ușor quiproquo, urmat 
«de o mică scenă melodramatică etc, 


Observaţi, în teatrul său nici un erou 
nu e dezavantajat, fiecare are „menu'-ul 
său complet, chiar dacă e o simplă subretă 
sau primul chelner. 

De acesa, teatrul lui Filippo cere proemi- 
nențe actoricești, care să valorifice indi- 
cațiile date de autor în context. Altminteri, 
piesa poate uşor fi acuzată de banalitate și 
clișeu, mai ales că, spre deosebire de lucră- 
rile franceze ale genului, umorul de situație 
şi replică nu abundă, dimpotrivă. 

Două teatre au prezentat aproape simultan 
in premieră comedia lui De Filippo: Tea- 
trul „C. Nottara“ și Teatrul de Stat din 
Turda. Există intre aceste două colective 
un paralelism cu privire la modul în care 
textul dramatic a fost abordat. În ambele 
viziuni scenice, povestea Filumenei a fost 
privită ca o dramă umană puternică, s-a 
căutat a se face un simbol din suferința 
fostei prostituate care acum aprinde lumi- 
nări Madonei cu trandafiri. Spectacolele 
surprind oarecum prin decalajul dintre text 
şi realizare. Pozitiv e insă faptul că, în 
ambele spectacole, s-a incercat o linie sim- 
plă, fără complicații şi rezolvări spectacu- 
loase. 

Regia lui Marius Popescu — la Teatrul 
„C. Nottara“ — a încercat să aducă și un 
ritm potrivit cu bătaia rapidă a replicilor. 

La Teatrul „C. Nottara”, ca şi la Tea- 
trul de Stat din Turda, decorul nu a spri- 
jinit suficient spectacolul (gustul îndoielnic 
al casei lui Soriano şi-a găsit, din păcate, 
o expresie scenografică de un gust tot în- 
doielnic în viziunea lui Nemeș Mihai, la 
Turda, şi a Margăi Ene, la București. Pri- 
mul a făcut ca scena să fie dominată de 
o statuie de gips a lui Soriano-tatăl, sce- 
nografa de la Bucureşti s-a oprit la un 
amestec de desen incert și decor de ope- 
retă). Ana Barcan a creat în scenă o Fi- 
lumenă tragică, energică, îndărătnică și 
voluntară, care ştie să dea valoare cuvin- 
tului. A convins în scenele patetice, com- 
puse cu discreție și fără emfază, dar s-a 
ferit oarecum de umorul picant al napoli- 
tanei, care ar fi dat mai multă coloratură 
textului. Imaginea finală, a  Filumenei 
care-și regăsește lacrima, a emoționat, în 
timp ce aceeași interpretă a estompat, de 
pildă, „apart€“-ul comic din actul I, în 
care Filumena asistă la confesiunile Dianei ; 
dar personajul a fost creat! 

Diferit ca stil, Aurel Munteanu, condus 
parcă de alt regizor, a compus un Domenico 
autentic, infuzie de plictis și patimă moc- 
nită, servind poanta dezinvolt, cu o manieră 
care-i este proprie. Aurel Munteanu a fost 
mesajerul comediei lui De Filippo într-un 


ritm care a urcat act cu act, încununat de 
un final în care a știut să evite aproape 
inevitabilul : melodrama. 

Am urmărit la un spectacol compoziţia 
realizată de  Neamţu-Ottonel. Ei bine, 
Alfredo Amoroso a jucat întreaga piesă, a 
jucat cu fiecare personaj, cu o discreție și 
o fineţe a amănuntului ce presupun nu 
numai o bogată tehnică ci şi o conştiin- 
ciozitate profesională rar întilnită. Amoroso, 
unul din puţinele personaje care nu-și face 
autobiografia verbal, şi-a „scris-o“ pe fun- 
dalul spectacolului, simplu dar elocvent, 
„acoperind“ ca un adevărat veteran o miş- 
care scenică uneori stingace. 

La Turda, Elena Cenariu a compus o 
Filumenă care a accentuat tragismul pină 


"la silueta unei drame schilleriene. Regia 


(Nella  Comloșan) a folosit sensibilitatea 
acută a interpretei, linia ei de feminitate, 
dar a ratat scenele de explicaţii și violență, 
în care Filumena e definită plastic. Elena 
Cenariu va trebui să dea mai multă greu- 
tate personajului, să-i impună mai acut pre- 
zența scenică, prezență pe care a invăluit-o 
într-o nejustificată distincție, făcind ca 
Filumena să ne apară doar ca o schiță 
dramatică. Aceeaşi distincție, uneori exce- 
sivă, a arborat-o și Ion Lupu (interpretul 
lui Domenico), care a știut totuși să se 


Scenă din actul III (Teatrul de Stat din Turda) 

împună, dar uneori pe cont propriu. Preg- 
nantă siluetă, C. Miron (Alfreddo) a fost 
adesea principalul ferment al comicului. O 
gindită compoziţie, gradată şi cu un fin 
înțeles al „subtextului“, a realizat Rodica 
Radu (Rozalia), refuzind ostentaţia, spre 
deosebire de interpreta de la Bucureşti — 
Dona Carozzi — care a îngroșat, a exa- 
gerat, a caricaturizat personajul, 

La Turda, a avut haz și grupul celor 
trei băieți, care au adus în scenă o undă 
tonică de bună dispoziţie. Bine distribuiţi, 
N. Ciocoiu (nonșalant şi infatuat), Ionel 
Banu (un personaj luminos), luliu Grigoriu 
(cu un aer trist de mic intelectual) au servit 
spectacolul mai mult decit colegii lor bucu- 
reșteni : Gh. Crişmaru şi M. Badiu (teatral 
entuziaști). Doar C. Lipovan a avut sa- 
voare, bonomie, legată direct de o fiziono- 
mie adecvată. 

Elocvent pentru inconsecvenţa stilului în- 
tregului spectacol e faptul că tînărul actor 


Nicu Iacob (avocatul Nocella) și-a compus 
un cap de carton, cu un nas de carnaval, 
mizînd pe efecte facile, în timp ce la Turda, 
VI. Eggert a schițat un reușit personaj, ce 
amintea de „avocaţii“ lui Vittorio de Sica. 
Neconvingătoare a fost schița creionată 
de Valeria Cios (ostentativă, dublura ei, 
Viorica Verbiţchi), în timp ce la Turda, 
Viorica Faina a sugerat bine ipocrizia sub 
o mască de candidă. Roluri mici, dar bine 
servite: N. Ifrim (la „Nottara“), A. Besoiu, 
Kitti Moisiu-Mantu (la Turda). 
Inegalitatea valorică a rolurilor, sublinie- 
rea unui personaj în detrimentul altuia pot 
fi explicabile și prin tinerețea profesională 
a celor doi regizori (Nella Comloșan din 
Turda e debutantă), dar și prin căutarea 
unor hiperprofunzimi inexistente în piesa 
lui De Filippo, la care eroii și personajele 
sînt limpezi, clare. 
Al. POPOVICI 


Depăşirea tradiției 


Teatrul Naţional din laşi : Deszot Vodă de V. Alecsandri 


La aproape 80 de ani de la prima re- 
prezentaţie (9 octombrie 1879), Despot 
Vodă oferă oamenilor noștri de teatru un 
text .ce se poate acorda tonalității și exi- 
genţelor moderne ale scenei, datorită unei 
limbi cu rezonanţe proaspete şi cu valori 
poetice expresive, precum şi unei construc- 
ţii dramatice îndeajuns de solide. Dar pro- 
blema esențială nu rezidă în mijloace şi 
procedee, ci în concepție. 

Întreaga critică, literară şi dramatică, 
tradițională consideră Despot Vodă ca 
produs romantic şi acesta e adevărul. Spi- 
ritul, mărturisit, în care Alecsandri şi-a 
conceput și elaborat piesa, e de răspicată 
amprentă romantică, iar modelul e hugo- 
lian. Dar dacă acest spirit a dat aripi 
inspiraţiei lui Alecsandri, tot el i-a deter- 
minat și limitele. Căci, în definirea perso- 
nalității Eraclidului, poetul a oscilat între 
rigoarea adevărului (istoric) întrezărit „pe 
cărările abia indicate de cronicari“ şi 
postulatul romantic al fantaziei, al inter- 
venției libere întru urmărirea şi contura- 
rea romanțioasă, plină de neprevăzut, a 


eroului. Figura lui Despot ne apare, astăzi, 
ambiguă și derutantă: fascinează pe de o 
parte, irită și respinge pe de alta. Este 
Despot un erou generos, simpatic (eram 
gata să scriu : pozitiv), așa cum îl vedea 
critica vremii, victimă aproape inocentă a 
ambiţiei și a  fatalității (a fatalității cu 
care personajul se disculpă în final) ? Sau, 
dimpotrivă, e un aventurier abject, lipsit 
de scrupule, gata să se vindă și să vindă 
pe alții, un popor întreg, pentru un crîm- 
pei de putere? lată o dilemă, astăzi de 
loc romantică, pe care sintem chemaţi s-o 
rezolvăm, 

Mulţi exegeţi ai operei lui Alecsandri 
s-au extaziat în fața „brizei de Renaștere 
apuseană” adusă de Eraclid „peste înce- 
țoşatele tărimuri de la poalele Carpaţilor”, 
şi s-au întemeiat pe înseși —  realele, 
într-adevăr — afirmații ale poetului, ca 
şi pe text (mai ales pe tiradele lirice ale 
eroului central). N-aș vrea să fac impie- 
tatea de a-l învinui pe Alecsandri de 
inconsecvență sau de contradicții, care sînt 
ale concepției romantice înseși. Dar pot 

Scenă din actul I 


afirma cu toată certitudinea că acelaşi 
text al lui Despot Vodă oferă argumente 
unei interpretări cu totul opuse, argumente 
ce reies din fibra realistă a dramei, din 
bunul simț al poetului, care arată la 
fiecare pas contrapagina acţiunilor şi re- 
toricii lui Despot. E adevărat, de la înce- 
putul dramei, de cind. „descalecă“ la 
porţile Moldovei și pină în final, Eraclidul 
vorbeşte, vorbește frumos, cu viziuni gran- 
dioase, promite, uimește, derutează, încîntă, 
aprinde imaginaţia — dar tot ce spune și 
tot ce face sună, pe undeva, fals, răzdogit. 
Şi toată febrilitatea ambițioasă a eroului, 
uneori sublimă dacă vreţi, se consumă, 
se consumă mereu, arde, progresează, se 
face vilvătăi pină cînd deodată se fringe, 
se precipită în -golul din -care s-a iscat, 
trece. Aici văd semnificația fundamentală 
a piesei lui Alecsandri, ca și a istoriei lui 
Despot: peste Moldova a trecut -un vint 
de nebunie, fie și grandomană, dar vintul 
acesta nu poate deveni statornic. Moldovei 
i s-a jucat o sinistră farsă, plătită scump 
cu singe și cu vlagă omenească. (Cu totul 
altceva decît o „briză de Renaștere“ !) 
De aceea, Moldovei i 'se impunea redre- 
sarea, scuturarea din această halucinantă 


aventură, revenirea la măsura reală a 
lucrurilor, descoperirea adevăratei fețe a 
lor. Nu „fatalitatea“ l-a doborit pe Despot, 
ci voința conștientă a Moldovei, simțul 
ei de conservare. Şi, bineînțeles, înseși 
limitele morale și umane ale acestui escroc, 
care pină la urmă nu dovedește „clasă 
înaltă“ decît în elocință și în amăgi- 
toare strălucire exterioară. 

Raţiunile acestea se pot desprinde, toate, 
din text. Moldova— reprezentată cînd prin 
Tomşa, cînd prin cuplul Limbă Dulce- 
Jumătate, prin masele > țărănești, prim 
Spancioc — e mereu în gardă, mereu di- 
fidentă în fața aventurii spre care va fi 
aruncată, acționind apoi cu hotărire. La 
propunerea lui Moţoc, Tomşa răspunde 
tăios : 


Unde-am ajuns, o, Doamne? Ce ţi-am 
greşit noi ţie? 
Ca un boier al ţării, un  Moldovean, 


să vie 

Cu-un  svinturat de mină, să ni-l 
arunce-aici 

Ca Domn, cum se aruncă pomana la 
calici ! 


Ruşine, făr-de-lege, batjocură, trădare ! 

Asemenea reacții, care comentează per- 
manent faptele lui Despot, sînt nenumă- 
rate în drama lui Alecsandri. Nu le pot 
face loc tuturor, oricît de tentante ar fi 
pentru argumentarea de faţă. Ajunge să 
mai adaug că însăși replica finală, a lui 
Tomşa : 

„„Moţoace, așa vrea Dumnezeu ! 

Acel ce-și vinde ţara își pierde neamul 

său, 
cade grea ca o morală implacabilă, pecet- 
luind cu sensuri clare întreaga acţiune a 
dramei. 

Despot Vodă, înainte de a fi concepută 
în spirit romantic, e o operă de pasionat 
patriotism. Prin ea, Alecsandri afirmă vir- 
tuțile poporului în fața  aventurierilor 
care au încercat să-l îngenunche și exploa- 
teze.  (Reprezentată în 1879, drama lui 
Alecsandri nu constituie oare, dacă nu o 
polemică făţișă, măcar un avertisment dat 
dinastiei lui Carol, „venetic” şi el ca 
Despot ? !) Despot Vodă rămine, astfel, 
ilustrarea unei aventuri trecătoare, a unei 
drame totuşi, care a zguduit o clipă Mol- 
dova și dacă e într-adevăr un joc, atunci 
nu e cituși de puţin „al ambiţiei și al 
fatalității”, ci al efemerului, al farsei 
riscate, față de valorile pemanenţei, ale 
trăiniciei unui popor. 


Dan Nasta, în dubla lui calitate d2 
regizor şi de interpret principal, a găsit 
acelaşi înțeles şi același rost dramei lui 
Alecsandri. El a adoptat tot timpul o 
poziţie critică faţă de erou și faţă de 
ramificaţiile textului, fiind mereu atent să nu 
prindă rădăcini  echivocul sau o falsă 
recepționare a mesajului. A inceput prin 
a reciti dialogul și prin a constata anu- 
mite prisosuri de exprimare, procedind la 
o utilă şi, în general, judicioasă cristali- 
zare a textului (cu excepția prea marii 
amputări a rolului Anei). Eliberată de 
unele lungimi şi de unele excese lirice, 
drama a răsunat mai clar, semnificaţiile 
ei ciîștigind în evidență. Analizind în 
special figura lui Despot, Dan Nasta i-a 
fixat supratema tocmai în farsa de care 
aminteam şi în  caducitatea ambițiilor 
deşarte față de rezistența poporului. Con- 
trastul dintre aceste două forțe opuse a 
fost exprimat de Nasta cu deosebită finețe. 
Dind lui Despot o plastică trupească 
aproape desăvirșită, o anumită eleganță a 
mișcării şi a gestului, o mlădiere a vocii 
pe registre variate — ca înseși procedeele 
de captare ale Eraclidului —, interpretul 
n-a făcut decit să sublinieze marele va- 
cuum moral şi uman al aventurierului, 
care din apus și din Renaștere aducea, de 

fapt, doar semne exterioare, gesturi mi- 
metice. Şi a mai introdus Nasta un ele- 
ment foarte prețios, care-i aparține aproa- 
pe exclusiv: un sens de neputinţă, de 
limitare a conștiinței, ceea ce a făcut şi 
mai limpede faptul că Despot va sucomba, 
în primul rind, datorită propriului, fun- 
ciarului său gol sufletesc. Interpretul de 
la lași s-a mișcat cu o distincție scenică 
nu prea des întilnită la un actor romin 
contemporan şi s-a străduit, de cele mai 
multe ori cu succes, să asigure replicilor 
lui Despot un registru cît mai larg, de la 
pianissimo-urile din scena închisorii la 
acutele monologului din actul II, .„E vis... 
sint Domn, eu, Despot?“ sau ale intrării 
din scena a 3-a (actul V), „Învins!... in- 
vins de Tomşa!“ În genere, mijloacele 
de care dispune actorul — mijloace mai 
mult de subtilitate decît de forță — s-au 
potrivit bine exigențelor şi limitelor perso- 
najului. Poate că, totuși (fascinat prea 
mult de jocul lui Olivier în filmul Hamlet), 
Nasta şi-a stilizat pe alocuri excesiv miş- 
carea, pină la a-i pierde funcția firească 
și dramatică, pină la estetism pur (pre- 
lingerea pe jilțul din scena închisorii, 
moartea din final). Această încălcare a 
naturaletii a fost însă din plin compensată 
de plastica funcțională și expresivă din 
intreg actul conspirației de la Moţoc şi 
de intrarea uluitoare în scena judecății, 
cu mantie, coroană, sceptru și bulă (care 
mi-a amintit de statura lui Cerkasov în 
Alexandr Nevski sau Ivan cel Groaznic). 
Versurile au fost rostite cu echilibru și cu 
mult gust pentru nuanţe; ideile principale 
au fost pregnant scoase în relief şi sin- 
gurul reproş l-aş putea aduce precipitării 
pasajelor descriptive sau de tranziţie (să 
le zicem, recitativelor) — păcat de care 
s-au făcut însă vinovaţi toți interpreții, 
ceea ce demonstrează că e vorba de o 
anumită concepție a declamării, după mine 
greșită. (Firescul căutat prin acest proce- 
deu nu se realizează, iar precipitarea n-are 
decit defectul de a compromite claritatea 
dicțiunii.) 

"Ceea ce mi-a plăcut, de asemenea, la 
Nasta — atit ca regizor, cît și ca Despot 
— a fost ritmul ascendent imprimat spec- 
tacolului și rolului principal. Actul I 
incepe destul de lent — poate prea lent 
— dar de la actul II și îndeosebi de la 


scena conspirației, jocul e în continuă 

creştere de intensitate dramatică. Păcat că 
scenele de masă din actul ultim sînt cam 
frivole,  mănunchiul de figuranți mişcîn- 
du-se anarhic şi acţionind, mai ales verbal, 
cam alandala. Regizorul Nasta, fiind an- 
gajat în jocul actoricesc, n-a putut con- 
trola şi filtra suficient imaginea scenică, 
iar coregizorul Emil Reus are încă un 
ochi destul de inexpert în materie, ca să 
poată evita pauza calității artistice. 


Concepţia lui Nasta s-a răsfrint favorabil 
şi asupra celorlalţi interpreţi. Sandu Mor- 
covescu-Teleajen în Moţoc n-a constituit 
doar o apariţie îmbucurătoare pentru virsta 
venerabilă a actorului şi pentru unicul lui 
timbru de bas, ci și pentru felul inteligent 
cu care a nuanţțat trecerea de la un boier 
ambițios şi viclean, la părintele jignit şi 
îndurerat, la căința pentru o faptă vino- 
vată. Ridicolul înțelept și şugubăț al lui 
Ciubăr Vodă a avut în Nicolae Şubă un 
interpret plin de umor și de pitoresc; în 
schimb, resursele lui Şubă nu s-au mai 
modelat, cu același succes, pe fanatismul 
neofitului din final. Aici, actorului i-au 
lipsit vigoarea și minia justițiară ce se 
impuneau. În schimb, forța fizică și 
vocală nu i-au lipsit lui Constantin Sava 
(Tomşa), dar cu toate acestea interpre- 
tarea nu m-a satisfăcut: cred că a fost 
prea elementară, prea „dintr-o bucată“ 
(schematică), în timp ce aș fi preferat-o 
mai complexă, mai plină de nuanțele sub- 
textelor, Ca totdeauna, luminoasă — şi, 
de data aceasta, foarte potrivit luminoasă 
— fața lui Gheorghe -Vrînceanu (Span- 
cioc), care a jucat cu generozitate și 
mult elan un rol de nobilă atitudine mo- 
rală. Interesantă, deși m-aș fi așteptat la 
mai multă mobilitate expresivă, interpre- 
tarea lui Ion Lascăr (Laski). Din restul 
distribuției nimic demn de semnalat. 

Scenografia lui Mircea Marosin, ca în 
toate  montările lui istorice, luxuriantă 
(chiar și cînd e simplă) şi strălucită. Pla- 
nul care repeta, la dimensiuni gigantice, 
motivele frescelor cu domnitori din minăs- 
tirile Moldovei în spectacolul Despot Vodă 
de la Teatrul Armatei, la lași a devenit 
circular, schimbindu-și şi culorile, cu pre- 
dominare de albastru. În general, Marosin 
a fost preocupat să creeze cît mai mult 
spațiu de joc, obţinînd aceasta atit la 
curtea lui Lăpușneanu (ingenioasă ideea 
stranelor de lemn, cu modificarea perspec- 

tivei de la un tablou la altul), cît şi in 
casa lui Moţoc, dar mai ales în ultimul 
act, tronul lui Despot, unde scenografia 
a creat iluzia unei transparențe mirifice, 
profilind  colonade zvelte pe un imens 
circular de pluş auriu, peste care jocul 
de lumini a produs efecte de mare sub- 
tilitate. Marosin a făcut un sensibil pro- 
gres în „uşurarea“ decorului, în sensul 
că l-a realizat mai aerian şi mai aerat, 
şi totodată mai funcțional.  Scenograful 
a încercat o permanentă urmărire a jocului 
actoricesc prin decor, căruia i-a imprimat 
o evolufie şi un ritm bine marcate. În 
sensul acesta, Marosin a intenţionat şi o 
metaforizare : planul circular cu fresce 
voevodale se zdrențuieş'e şi se micşorează 
pe măsură ce înaintează acţiunea. Gindul 
decoratorului a fost, desigur, să simboli- 
zeze destrămarea nebuneşștii domnii a lui 
“Despot.  Consecvent împlinită din punct 
de vedere plastic și tehnic, metafora mi 
se pare fundamental greşită: de ce să 
marchezi evoluţia descendentă a unei triste 
aventuri, trecerea de care vorbeam la 
început, tocmai prin cel mai important 
element al permanenţei moldoveneşti — 
zidul cu fresce, care a supravieţuit, istoric, 
nu numai Eraclidului, ci tuturor domniilor, 
pînă în zilele noastre ? Cred că Marosin 
şi-a fixat impropriu obiectul  metaforei 
sale scenografice ; ideea de a ilustra trep- 
tat descompunerea curții lui Despot era 
excelentă, dar materializarea ei, după opi- 


nia mea, s-a făcut pe o linie necorespun- 
zătoare. În ce priveşte costumele, desenate 
tot de Mircea Marosin, ele au fost stilizate 
cu foarte mult bun gust în linie și culori. 
În ansamblu, scenografia și costumele pot 
fi socotite strălucite, de măreață montare, 
cu excepția greșitei metafore de care am 
vorbit. 

Faţă de linia fundamentală a regiei și 
a decorului, muzica de scenă (Lucian 
Ionescu) a fost neinspirat „aranjată“ și 
defectuos înregistrată pe bandă de magne- 
tofon (mă mir că ea a eludat bunul gust 
al lui Nasta). E neapărat nevoie, pentru 
purificarea spectacolului, ca ilustrarea mu- 
zicală să fie substanțial redusă, dacă nu 
de-a dreptul eliminată. (Nu se poate 
comenta muzical aventura lui Despot, cu 
partituri simfonice  postbeethoveeniene in 
grotesc amestec cu zgomote și bubuituri din 
filme contemporane de război!) 

Mi-ar părea rău ca aceste notații de 
sfirşit să lase o greșită impresie asupra 
lui Despot Vodă de la Iași. Fiindcă, pen- 
tru onoarea adevărului, spectacolul e de 
foarte bună calitate sub raport regizoral, 
scenografic și, în mare măsură, actoricesc. 
Am asistat la o izbutită încercare de a 
apropia judecății și sensibilităţii noastre 
textul lui Alecsandri, a cărui imagine sce- 
nică a reliefat semnificații și străluciri 
poate neintilnite pină acum. 


Repertoriu rominesc la Brăila 


Teatrul de Stat Brăila : V:fcrul de B. Delavrancea; Tre! generații de Lucia Demetrius; Nota zero la 


„ Făcut de oameni pentru oameni, teatrul 
e supus şi el, ca orice instituție socială, 
unor anumite legi şi condiții de creștere, 
de evoluție organică. Mai ales un teatru 
tînăr, fără tradiție şi fără public suficient 
format, un teatru care abia își caută con- 
figurația, matca artistică. Evoluţia nu tre- 
buie să-i fie nici pripită, nici prea. înceată, 
ci. continuă şi ascendentă de la un specta- 
col la altul, de la o stagiune la cea urmă: 


5 — Teatrul nr. 5 


purtare de V. Stoenescu și O, Sava 


toare. Nu sînt posibile -salturile, nici coti- 
turile bruște, forțatel: organicitatea . jocu- 


1 Mai mult şi mai des decit actoricească, 

„cotitura” e 'o ambiţie a directorilor. Am cu- 
noscut un director din vestul ţării, care la 
abia două luni de la numire difuza ideea de- 
cisivei  „cotiturt*  (termenu! îi aparţine) în 
ținuta artistică a  colectivuiui. Era, absolut, 
prea devreme, ca o intrare pripită a trimbi- 
telor într-o simfonie. La drept vorbind, tea- 
trul din Timişoara a înregistrat un progres 
sensibil, dar abia după o stagiune, aşa cum 
era şi firesc. 

lui colectiv, omogenitatea lui, fixarea unui 
gust distinctiv, dobindirea unui stil, deli- 
nierea profilului, toate acestea se ciștigă 
treptat, după experimente și tatonări, cu 
succese într-o direcție, cu greșeli și even- 
tuale căderi în alta. 

Factorul decisiv în aceste frămîntări tec- 
tonice ale unui teatru e, fără îndoială, re- 
pertoriul. Factura pieselor reţinute pentru 
scenă îi poate aduna pe actori şi pe re- 
gizori într-un mănunchi compact, după 
cum poate să-i și înstrăineze, să-i deruteze, 
să-i facă să nu-şi găsească locul. Consider 
că un teatru tînăr — așa cum e majori- 
tatea teatrelor din regiuni — trebuie să 
treacă printr-o primă fază de „„măsură- 
toare“. La capătul cîtorva stagiuni se vor 
putea măsura, cel puţin cu aproximaţie, 
capacitatea și tendința de orientare a co- 
lectivului. 

În actuala stagiune, după opinia mea, 
Teatrul de Stat din Brăila a depășit această 
primă fază, făcînd un pas înainte, cu pru- 
dență şi cu luare de conștiință a propriei 
structuri și puteri. Teatrul brăilean se a- 
vintase, nu de mult, în montarea cîtorva 
clasici universali (Schiller, Molière, Scribe) 
cu rezultate puțin încurajatoare: de fapt, 


colectivul nu dispune deocamdată de sufi- 
ciente resurse (mai ales, actoricești) care 
să-l facă apt pentru marea dramaturgie 
universală. Nici Intrigă şi iubire, nici 
Georges Dandin, nici ultimul Pahar cu apă: 
n-au fost spectacole de prestigiu, ci mai 
mult exemple de nepotrivire a unor piese: 
cu echipa de actori ce le-a jucat. 

A urmat, astfel, o binevenită orientare 
spre dramaturgia rominească. Spun hine- 
venită, deși nimic și nimeni n-a obligat 
teatrul din Brăila să nu monteze piese 
străine, clasice sau contemporane. Asistăm, 
în stagiunea actuală, la o adevărată cas- 
cadă de piese rominești, clasice și contem- 
porane : Viforul, Trei generaţii, Reţeta fe- 
vicirii, Tache, Ianke şi Cadir, Domnişoara: 
Nastasia, fără să mai menţionăm reluările 
Înşir-te mărgărite, Nota zero la purtare şi 
nici noua piesă originală încă nefixată. 
Pentru restul repertoriului din stagiune au 
rămas doar două locuri: Sfirșitul escadrei 
şi Maria Stuart. 

Departe de a reproșa această alcătuire, 
consider că orientarea conducerii artistice: 
a teatrului e potrivită. Dramaturgia autoh- 
tonă, clasică și contemporană, e mult mai 
familiară actorilor de care dispune teatrul, 


Decor de Mihail Gavrilov pentru actul I la „,Vitorul“ 

aduce o lume cunoscută și mai accesibilă 
ca studiu şi ca posibilitate de exprimare, 
într-un cuvînt, poate fi tradusă cu mai 
multă eficiență în imagini scenice. Acest 
fapt l-am putut constata și în spectacolele 
văzute, despre care voi aminti mai jos. 

Consider că, structurindu-şi astfel reper- 
toriul, teatrul brăilean e pe calea cea bună, 
depășind faza căutărilor eclectice și situîn- 
du-se pe o poziţie de apreciere conștientă 
a propriei capacităţi. Ne aflăm într-o a 
doua. etapă de evoluţie, în care teatrul îşi 
va găsi desigur cîteva puncte ferme de re- 
per, echivalate de tot atitea spectacole de 
ținută. 

Şi spun aceasta cu încredințarea că brăi- 
lenii nu au uitat că unul din cei mai ta- 
lentaţi autori dintre cele două războaie, 
Mihail Sebastian, s-a născut și şi-a luat 
zborul chiar din Brăila, şi că o asemenea 
condiţie, să-i zicem de baştină, ar fi şi ea 
un argument pentru a stimula teatrul din 
Brăila să-l joace și pe Mihail Sebastian 
(după cîte ştiu nu sa montat decit Ultima 
oră, mai de mult) ; mi s-ar părea firesc ca 
acest interesant dramaturg să găsească în 
orașul său natal pe lingă o susținută aten- 


ție şi o îmbrăţișare mai distinctivă. Așa 
cum teatrul din Birlad se numeşte „Victor 
Ion Popa“, de ce nu i s-ar spune teatru- 
lui din Brăila „Mihail Sebastian“ ? Ar fi 
un omagiu binemeritat adus scriitorului și 
o întărită obligaţie pentru instituția de 
teatru. 

Am asistat la o succesiune oarecum pro- 
gresivă de spectacole : de la comedia Nota 
zero la purtare la piesa Luciei Demetrius 
Trei generaţii şi-apoi la Viforul, pe care 
l-am vizionat în premieră. (După un inter- 
mezzo feeric, Înşir-te mărgărite, despre care 
am vorbit într-un caiet anterior al revistei.) 
Aceste spectacole au angajat aproape tot 
colectivul actoricesc și, desigur, pe amindoi 
regizorii teatrului, Gabriel Negri şi Du- 
mitru Dinulescu. Cel dintii a regizat Vifo- 
rul și Înşir-te mărgărite, cel de al doilea 
Nota zero la purtare şi Trei generaţii. În 
ciuda diferenţei de vîrstă și de experiență, 
s-ar putea spune că, într-un fel, cei doi 
directori de scenă se completează, ținind 
bineînțeles seama de faptul că Gabriel 
Negri e un regizor matur, în timp ce 
Dinulescu a absolvit clasa de regie abia 
acum cîțiva ani. În linii foarte mari, Negri 


Scenă din „Trei generaţii“ 

e un bun dirijor al mişcării scenice, cu 
ochiul exersat şi pentru culori şi volume, 
cu alte cuvinte, un interesant plastician al 
spectacolului. Costumele concepute de Ga- 
briel Negri pentru Viforul şi pentru În- 
şir-te mârgărite dovedesc atenţie față de 
diferențele stilistice, un gust sigur al cu- 
lorii şi armonizării ei, şi încă ceva: acordă 
libertate de mișcare actorului, tăietura lor 
fiind simplă şi elegantă, iar modelul isto- 
ric (Viforul) — păstrat în liniile lui esen- 
țiale. De asemenea, mişcarea personajelor 
e condusă cu multă pregnanţă, fie că e 
vorba de graţie (Înşir-te mărgărite), fie de 
vigoare şi chiar violenţă (Viforul) : intră- 
rile şi ieșirile din scenă, mersul persona- 
jelor, ţinuta corpului în dialog, compunerea 
şi desfacerea grupurilor, echilibrul volume- 
lor — toate acestea sint atent studiate de 
Gabriel Negri şi traduse în practica scenei, 
pe măsura maleabilităţii actorilor. Calita- 
tea de bază a lui Negri rămîne plastica 
spectacolului, ca a unui regizor care mai 
mult vede, decit aude. 

Nefiind dublat de coregraf şi de pictor, 
Dumitru Dinulescu se concentrează, cum e 
şi firesc, mai mult pe acţiunile verbale și 
pe tensiunea sau atmosfera create de ele. 
În sensul acesta, Dinulescu a realizat unul 
din cele mai bune, dacă nu cel mai bun, 
act III al celor Trei generaţii din cite am 
văzut (și am văzut multe). Liniile de evo- 
luţie ale personajelor sint urmărite cu fi- 
delitate, caracterizarea eroilor e făcută pe 
datele textului, manifestindu-se grijă pen- 
tru rostirea replicii, grijă care rămine, to- 
tuși, mai mult teoretică. În schimb, Dinu- 
lescu nu are încă siguranță în orientarea 
mișcării, indicațiile lui  neacoperind tot- 
deauna exact dinamica dialogului. (Dar au 
fost și soluţii bune: “mascarea lui Vardia 
şi a lui Barbarossa în spatele catedrei (ac- 
tul II din Nota zero la purtare) sau fina- 
lul actului TIF din Trei generaţii prin diri- 
jarea, în special, a protagonistei). O părere 
cu totul edificatoare despre calităţile lui 
Dinulescu nu poate fi, însă, exprimată din 
cite am văzut: -nu atit„pentru că regizorul 
e tînăr, cit mai ales pentru că montarea 
celor două piese (Treigeneraţii şi Nota 
zero la purtare) se. bucură, de» acum;-de o 
„tradiţie“, ele fiind jucate pe foarte: multe 
scene din ţară, Dinulescu n-a ‘adus, totuși, 
nimic nou faţă ;de ,montările pe alte scene. 
Departe de mine gindul de a considera 


contribuţia lui Dinulescu ca o simplă imi- 
tare sau copiere. Această contribuție e fără 
îndoială onestă, rezultat al unui efort per- 
sonal, dar nu se distinge in mod deosebit 
în raport cu „tradiția“ de care vorbeam. 

Toate spectacolele văzute la Brăila se 
situează pe un plan de seriozitate artistică + 
în nici unul n-am observat vreo tendință 
de renunțare la ținută, de ostentaţie regi- 
zorală sau actoricească. Viforul, de pildă, 
ar putea fi socotit chiar un spectacol de 
prestigiu, de oarecare omogenitate stilistică. 
Dacă nu pot vorbi, totuși, de excelență, de 
stil atins şi susţinut, e pentru că teatrul 
brăilean nu dispune de prea numeroase şi 
variate talente actoricești, ci mai degrabă 
de o mare majoritate de elemente, așa-zis 
utile, care pot face față cu demnitate unui 
repertoriu, fără să strălucească însă. Cu 
toate acestea, mi-au atras atenția în mod 
deosebit ciţiva tineri. În primul rind Nae 
Nicolae, pe care l-am văzut în trei roluri 
cu totul diferite ca structură: Ilie (Trei 
generaţii), Păcală (Înşir-te mărgărite) şi 
Moghilă (Viforul). Actorul le-a rezolvat pe 
toate cu multă știință scenică, dozindu-și 
cumpănit resursele, dar mai ales cu impe- 
cabilă seriozitate profesională. Nae Nicolae 
confirmă adevărul că talentul face tot- 
deauna casă mai bună cu modestia și cu 
conștiinciozitatea, decit cu bravada exteri- 
oară, cu exhibiția facilă. O surpriză de- 
osebit de agreabilă mi-a produs jocul tină- 
rului Eugen Popescu în Ștefăniță (Viforul). 
Actorul are un temperament foarte adecvat 
rolurilor de nerv, aduce o prezență fizică 
plăcută şi expresivă, dispunind de o bună 
intuiție scenică. Partitura destul de com- 
plexă şi de mare întindere a lui Ştefăniță 
a fost susținută cu bărbăție, pină la capăt, 
de Eugen Popescu. Actorul și-a exploatat 
cu judiciozitate tinereţea, imprimind perso- 
najului nu numai violența și singeroasele 
impulsuri cu: care ne-a obișnuit tradiţia, 
ci și o anumită ingenuitate, o anumită a- 
vintare . juvenilă. nu lipsită de generozitate. 
În această privinţă e .de. felicitat și. regi- 
zorul Negri, care s-a ferit să vadă în Şte- 
făniță numai un caz patologic, de frenezis 
sanguinică, ci o personalitate integrală, cu 
o umanitate complexă. 

Cele trei etape parcurse de Ruxandra 
(Trei - generații) au pus în evidenţă calită- 
ţile și .limitele unei actrițe înzestrate: An- 
gela. Macri-Iliescu. Ea _s-a.. distins . începind 

Scenă din „Nota zero la purtare“ 


cu actul II, pentru a excela — am cintărit 
bine aprecierea — în actul III. Rezultatul 
acesta mă face să înclin a crede că Angela 
Macri-lliescu poate deveni o bună actriță 
de compoziţie. Cu condiţia, însă, de a face 
un sporit efort de adincire a personajelor, 
pe care îi place, deocamdată, să le desci- 
freze mai mult în datele exterioare, adică 
analizindu-le şi  întruchipindu-le dinafară 
înăuntru şi nu invers, cum ar fi mai 
creator. 

Din restul interpretărilor se cuvin men- 
ționate bunele momente de căldură ome- 
nească ale lui Paul Varduca în Luca Ar- 
bore (finalul actului II şi în actul IV din 
Viforul), ţinuta sobră şi viguroasă a lui 
Tony Dimitrescu (Carabăţ, Viforul), ca şi 
linia de  venalitate şi neputinţă umană 
aleasă de Radu Anghelescu pentru avocatui 
Alexandru (Trei generaţii). Pe tinărul Du- 
mitru Pislaru  (Vardia din Nota zero la 
purtare) îl găsesc prea „cuminte“, prea 
mulțumit cu o linie mijlocie: l-aş dori mai 
cu nerv, mai avintat, date fiind posibilită- 
țile lui fizice. În comedie, Gheorghe Laza- 
rovici (Barbarossa, Nota zero la purtare) 
mi s-a părut interesant, dar întrucitva su- 
periicial, prea sigur de-acum pe efectele 
scontate. Cam atita ar fi de reliefat in 

domeniul actoricesc. La care s-ar adăuga 
semnalarea, în distribuția Viforului, a ac- 
triței Lily Carandino (Doamna Tana), in- 
vitată în spectacol, care a dat rolului o 
ținută de mare demnitate, o creștere pro- 
gresivă pină în final, căruia i s-a imprimat 
intensitate dramatică și vibraţie umană. 

Asigurat de o bună indrumare a dina- 
micii şi plasticii scenice, colectivul brăilean 
va trebui să se concentreze tot mai activ 
pe problemele de dicțiune și frazare. Nu se 
vorbește frumos pe scena Brăilei, nu se 
caută și nu se respectă totdeauna nuanțele, 
subtextul replicilor e deseori neglijat, mer- 
gindu-se pe sensurile imediate, considerate 
grosso modo. Unii actori precipită (Sereda 
Sorbul-Varduca), alții nu-și controlează 
stridențele (Viorel Brinzaș), alții sint prea 
aspri, nu-și modelează cu fineţe glasul 
(Victoria Dinu) ș.a.m.d. E o constatare 
generală, aceasta, un fel de simptom chiar. 
Nu vreau să spun că problemele de vorbire 
prezintă deficiențe excesive, care să degra- 
deze un spectacol, în schimb sint de natură 
să nu-l ducă la strălucire, la o calitate 
superioară. 

Activitatea de scenograf a lui Mihail 
Gavrilov dă rezultate satisfăcătoare (in 
special reușit decorul la Înşir-te mărgărite), 

"př care o socotesc pu numai compatibilă 
cu stadiul „actuat al colectivului şi chiar 


fructuods dar sgi un semn că; in viitorul 
apropiati aj atrul “din Brăila,- „dacă va in- 
sista per'd turgia „originală actuală, va 


PPE 


putea face nð paşi: înainte. Cel care me- 
rità, iny pitnul; rind, acest! progres, este 
publicul “brăilean —* viu, generos, atent, 
disciplinat ` — care umple sala pină la ul- 
timiul loc," în: fiecare seară. 


Florian POTRA 


. 


Institutul de Artă Teatrală şi Cinzmatogeafică : Unchia! Vania de Cehov 


Cind destule teatre din capitală și pro- 
epuiza, într-o singură cronică, nici măcar 
cehoviană, tocmai din pricina problemelor 
dificile de interpretare pe care le pune, o 
mină de studenţi îndrumați de un bun pe- 
dagog (clasa prof. Irina Răchiţeanu) au 
avut curajul demn de toată lauda de a 
pune în lucru un text clasic, in care o 
stridență oricit de mică vuieşte alarmant şi 
grav, spărgînd rotunjimea operei de artă. 

Drama celor două personalităţi, Voiniţki 
şi Astrov, în care se iroseşte zadarnic o 
frumusețe umană de cea mai prețioasă cali- 
tate, a sunat autentic pe scena experimen- 
talului. 

Spectacolul studenților are omogenitate, 
tonalitate autentic rusească, nivel artistic. 

Aproape nici un rol de compoziţie nu se 
trădează.  Acorzi credit și lui Astrov — 
interpretat de Gheorghe Motoi — și Unchiu- 
lui Vania — Mihai Dogaru — și mai ales 
lui Teleghin, jucat de Ion Teodorescu (care 
are o aparență mai curînd de personaj 
ostrovskian, dar știe să-și valorifice tăce- 
rile impuse de text, printr-o interesantă 
participare mimișă, trădind din nou ințele- 


gerea adincă a personajului stupid care 


crede că fericirea rezidă intr-un calm aparent 
și că pot fi calmate contradicţiile dacă gla- 
surile și-au pierdat din violență și toți şed 
cuminţi în jurul samovarului). 

Virgil Marsellos in Serebreakov atrage 
atenția nu prin masca pe care și-a com- 
pus-o, ci prin frazarea extrem de prețioasă 
şi afectată, care se potriveşte ca o mănușă 
unui supraestet de cafenea, maestru in ros- 
tirea emfatică de idei furate și teorii în care 
nu crede. Este, de asemenea, bine prins 
ritmul cadențat al scenei de incriminări 
între el și soţia sa. Tocmai aceste momente- 
cheie au fost mai bine și mai subtil reali- 
zate, Virgil Marsellos răminind insă debitorul 
nostru pentru scena ultimului act cind le 
cere tuturor să muncească. 

Pentru rolul femeii frumoase, fără vlagă 
și curaj, sălbătăcite de viață alături de un 
mare și iremediabil egoist, a fost aleasă 
Vera Lazăr, care arată pe scenă într-adevăr 
ca o „pinză a apelor“ (deziderat cehovian 
menționat în text). Execuţia costumelor a 
ținut seama de tot ce o poate ajuta, și 
Vera Lazăr este o apariţie cu adevărat tulbu- 
rătoare, care justifică acțiunile unchiului 
Vania și ale lui Astrov, 

Pe obrazul, frumos şi trist al Elenei, per- 
sonajul cel mai apatic din piesă, care îi 
“dinamizează, printr-un paradox, pe toţi din 
jurul ei, se vor aşterne treptat, în momentul 
«dorit, doar reflexele unor trăiri. Este de 
multe ori surprinzătoare linia uniformă pe 
care se menţine interpreta. De aceea socot 
«excelentă scena intre ea și Sonia, cind 
fericirea modestă a Soniei îi dă, pentru 
intiiaşi dată, măsura prepriei sale nefericiri. 
Deşi în ea s-a trezit invidia față de-o bucu- 
mie pe care n-o cunoaște, Vera Lazăr caută 
să-și înăbuşe acest moment de umanizare. 
Spaima în fața impetuozităţii lui Astrov este 
«de asemenea impregnată de lene. Ripostele 
ei vin parcă îiltrate printr-o cortină de 
-placiditate şi resemnare. Unicul ei gest par- 
ticipativ (sărutarea din ultimul act), după 
ce a acceptat iremediabil să ducă pină la 
'sfirşitul vieții aceeaşi existență morbidă alā- 
turi de Herr Profesor, are la Vera Lazăr 
o tresărire de deznădejde și sfişiere foarte 
bine găsită. 

Dinamismul liric şi modest al Soniei a 
aflat o interpretă foarte înzestrată în per- 
soana Luciei Mureșan. Tinăra actriță se 
mişcă puţin, caută să fie cit mai cenușie, 
«cit mai banală, dar izbuteşte să farmece şi 
să atragă atenţia. Într-un rol, care-i cere 
să fie o fată urită, îndepărtată de la ospățul 
fericirii, Lucia Mureşan e plină de graţie, 
interesantă și strălucitoare, fiindcă împrăş- 
tie în jurul ei devotament și dovedește că 
are o mare capacitate de a iubi. Sint direct 
"emoționante momentele în care are posibili- 
tatea de vorbi despre calitatea umană a lui 
Astrov. Tonul, frazarea, sinceritatea Luciei 
Mureșan dovedesc real talent și inteligenţă. 
Nici o clipă blazată, deși cunoaşte bine 
munca şi viața, dar în același timp proas- 
pătă şi naivă, ea se dă pe mina Elenei 
Andreievna, subliniind delicat şi sensibil 
“optimismul ei și naiva încredere, atit de 
cehoviană, că omul cu rchi de înger nu 
poate avea inima ca o mlaștină. Finalul, în 
interpretarea Luciei Mureşan, conţine acel 
germene stenir de dragoste de viață, carac- 
teristic operei marelui dramaturg, aceea 
speranţă într-o lume mai dreaptă şi mai 
bună, unde nu toate resursele omenești se 
vor cheltui zadarnic. 

Unchiul Vania şi Astrov, apropiaţi carac- 
terologic, trăind o dramă identică, au găsit 
«doi . interpreţi sirguincioşi. Două roluri grele 
«de compoziţie în care nici unul dintre tinerii 


Scenă din actul 1 


actori n-a avut voie să facă uz de calitățile 
lor fireşti, inainte de a le fi trecut prin 
filtrul vîrstei. 

Gheorghe Motoi (Astrov) se află în 
preajma declinului total al tinereții. E im- 
punător fizic, bine machiat, se ţine puţin 
adus din spate, special pentru rol, și are un 
glas cald, profund, de o calitate deosebită. 
A ințeles cu subtilitate tenta de ironie și 
autoironie care il învăluie pe acest om ta- 
lentat şi-l însoțește mereu în piesă. Totuși, 
nu şi-a putut feri personajul de o supără- 
toare inadvertență. Incontestabil că Astrov 
bea, dar formele lui de manifestare în stare 
de ebrietate trebuie să păstreze prestanța 
specifică și să nu împrumute nimic de la 
cetățeanul turmentat. Este supărătoare acea 
clătinare pe care o incearcă Motoi pentru a 
sublinia starea din acel moment a lui Astrov. 
Şi inutilă. Mi-au plăcut la Gh. Motoi 
diferenţierile sensibile de ton-atitudine şi 
atenţie față de cele două partenere Sonia și 
Elena. Seriozitate, respect şi sentimentul că 
se află în fața unui egal al său, cit timp 
este cu Sonia, și o brutalitate bărbătească 
abia camuflată, ironie, dorință, și in același 
timp reprobare chiar, cind se declară vrăjit 

de frumoasa și inconsistenta Elena Andre- 
ievna, 

Unchiul Vania, omul care ar fi putut 
fi om, este înscris în cataloagele Institutului 
de Teatru sub numele lui Mihai Dogaru, 
iar în cronica mea ca un Voiniţki autentic. 
Trezirea tirzie, implicit ridicolă şi dureroasă 
a unui ratat, a cerut din partea tinărului 
actor virtuţi actoricești nu din cele mai 
obișnuite. Povara celor 47 de ani, dragos- 
tea tirzie și explozia inutilă de revoltă, 
autocritica de pe poziția conștientă a inca- 
pacităţii de a repara, nu puteau fi comu- 
nicate la 20 de ani şi ceva (atit cît bă- 
nuiesc că are interpretul), fără calități deo- 
sebite. Remarc cu satisfacţie acea pondere, 
care ascunde aproape ermetic capacitatea de 
violență, acea știință de a comenta detașat 
tot ce se petrece, în dorința de a camufla 
o frămintare neobișnuit de puternică. 

Mihai Dogaru se dezvăluie treptat, cu- 
cerește prin sinceritate, impune prin auten- 
ticitatea trăirii. Nimeni nu ride în sală, 
atunci cînd Mihai Dogaru-Vania strigă că 
ar fi putut ajunge un Dostoevski. Perso- 
najul a fost bine apărat, a fost suficient 
înzestrat de actor cu substanță umană au- 
tentică, pentru ca acest moment ridicol de 
autoapreciere să se transforme într-o acu- 
zare aruncată tuturor  Serebreakovilor și 


liberalilor care scriau broșurele stupide de 
sociologism vulgar și inutil pentru reali- 
tăţile Rusiei -de atunci. Tumultul interior 
al omului sacrificat, inutil, se face simțit 
cu intensitate. Mihai Dogaru comunică din 
primele replici disprețul pe care-l resimte: 
față de idolul căruia i s-a închinat ani în 
şir. Şi disprețul se răsfringe și asupra pro- 
priei sale persoane, fiindcă Mihai Dogaru 
şi-a dotat personajul cu noblețe sufletească 
şi simț al echităţii umane. Mihai Dogaru 
judecă trei culpabili: pe sine însuşi, pe 
profesor și pe Elena Andreievna, care se 
complace într-o pseudoviaţă. 

Cel mai dificil moment pe traiectoria ro- 
lului nu este acela al încercării de omor, 
ci crimpeiele de înfruntare cu Elena Andre- 
ievna. Aici personajul, deși pus într-o pos- 
tură neavantajoasă, nu are voie să pară 
ridicol şi  neindreptăţit în atitudinea sa. 
Mihai Dogaru a izbutit să transmită și să 
impună spectatorului respect față de chinul 
acestei iubiri tirzii, fără şanse de realizare. 

Faţetele multiple ale interpretărilor sem- 
nalate de mine s-au dovedit componentele 
inspirate și variate, absolut necesare pen- 
tru un spectacol vrednic de prețuire al 
Institutului de Artă Teatrală şi Cinemato- 
grafică „I. L. Caragiale”. 

Maria VLAD 


Teatru studenţesc 


Casa de Cultură a Studenţilor „Grigore Preoteasa” a găzduit la mijlocul lunii martie 
o intilnire între studenţi, de astă dată nu pe terenul de sport şi nici la masa de studiu din 
specialitatea fiecăruia din concurenţi, ci pe altarul generos al Thaliei. 

Ajunse să-şi măsoare gradul de măiestrie la care s-au ridicat (proporţiile fiind păstrate), 
echipele de teatru studenţeşti au adus pe scena Casei de Cultură „Grigore Preoteasa“ un aer 


sărbătoresc, alături de un spirit de emulaţie, 


curenților. 


amintit în mod permanent de tinereţea con- 


Desigur, finala va desemna pe cei care s-au dovedit cei mai buni, răsplătindu-le astfel 
strădania. Urmărind însă concursul, noi am consemnat — alături de valoarea sau de proble- 
mele ridicate de unele spectacole — caracterul larg cuprinzător pe care l-a căpătat mișcarea 


teatrală amatoare în rindul studenţimii noastre. 


Vivat Academia... şi teatrul ei! 
Casa de Cultură a Studenţilor „„Grigore Preo= 
teasa”: Afitică Popescu de Camil Petrescu 


De ce nici unul din atitea teatre de stat 
din ţară nu s-a gindit pină acum să în- 
scrie în repertoriul său delicioasa, clasica 

aproape, comedie a lui Camil Petrescu? 


De ce sint atit de puţini actori profesio- 
nişti care să joace cu pofta, cu pasiunea şi 
totodată cu candoarea acestor studenți ama- 
tori ? Ciţi dintre acești studenţi de la di- 
ferite facultăţi n-ar trebui să fie la insti- 
tutul de teatru şi ciţi de la acest institut 

n-ar sta — cine știe? — mai bine la di- 
ferite alte facultăți ? La ce teatru am mai 
auzit frazarea corectă şi în același timp 
stilistic expresivă, comparabilă cu cea de la 
acest spectacol al studenţilor ? Se știe în 
lumea artei din București, și mai ales in 
instituţiile direct interesate, de existenți 
regizorului Virgil  Sacerdoțeanu (Naţional) 
şi a actorului Ştefan Bănică (Tineretului), 
care şi-au dat concursul la spectacolul stu- 
denţesc, ridicindu-l și ridicindu-se pe ei la 
nivelul unei autentice realizări de artă 
etc., etc. ? 

"Asemenea întrebări şi altele încă au a- 
saltat, desigur, pe oricine a văzut Mitică 
Popescu, jucat de studenţii amatori, ajutaţi 
de un regizor şi de un interpret profesio- 
nişti. Excelent spectacol! Spun excelent, 
fără rezerva mintală impusă de obicei de 
arta amatoare.  Interpreţilor, şi nu chiar 
tuturor, le-a lipsit doar experiența scenei, 
rodajul, care să le dea definitivă dezinvol- 
tură şi libertate în mișcări. În schimb, stu- 
denţii, aproape toți, au dovedit fineţe, sub- 
tilitate, inteligență scenică, discreție şi mă- 
sură, naturalețe și candoare, gust pentru 
replică (in totalitatea ei, nu numai pentru 
„poantă“), atenţie faţă de partener, cu un 
cuvint, un deosebit simț al teatralităţii. 

Cu Adrian Grigoriu, de pildă, in com- 
poziţia Subdirectorului, am avut revelaţia 
unui talent complex, capabil să dea expre- 
sie unei omenii integrale: de la tonurile 
de îndărătnicie ardelenească și de umor 
fără voie, din primele scene, pină la par- 
ticiparea caldă, generoasă, conștient amu- 
zată din final. Adrian Grigoriu a înţeles 
perfect rolul și l-a întruchipat aproape per- 
fect. (Cit de rar i-e dat criticului dramatic 
să scrie asemenea cuvinte !) 

În ce priveşte ințelegerea rolurilor, feno- 
menul e general: Fredy Berger i-a impru- 
mutat lui Jean Goldenberg exact tonalitatez 
de umor şi de omenie necesară, făcind — 
cu nasul mereu în vint al unui fals obraz- 
nic și cu hazul contradictoriu al prietenu- 
lui de nădejde — un personaj delicios; la 
fel, Adrian Pella a pus in lumină și aspri- 
mea de aparentă onestitate a lui Buiac, dar 
şi venalitatea din el. Şi cit de cuceritoare 


prin graţie, prin firească drăgălășenie, mai 
ales după ce și-a înfrint rigiditatea (poate 
emoția, tracul) din primul act, Paula Io- 
nescu în Patroana. 

Partea leului a avut-o, firește, Ştefan 
Bănică în Mitică Popescu, dar fiindcă e 
profesionist, mă voi mărgini să spun doar 
atit, şi cred că e destul: il consider unul 
dintre actorii cei mai  inzestrați şi mai 
compleţi pentru acest rol, la ora actuală 
(are de toate: farmec, umor, duioșie, forță, 
resorturi adinc omenești). Leit Mitică Po- 
pescu ! 

Un ultim cuvint despre regia lui Virgil 
Sacerdoțeanu : ințelegerea rolurilor de care 
am pomenit i se datorește in primul rind 
lui. Tot lui ii revine meritul unei bune 
mişcări în scenă, al cadenţei firești a re- 
plicilor, al cursului net ascendent imprimat 
spectacolului, care „creşte“ de la scenă la 
scenă. 

lată un spectacol foarte bun, cu adevă- 
rat foarte bun, in această stagiune bucu- 
reşteană destul de zgircită in asemenea 


Scenă din actul I (, Mitică Popescu“) 

gratificaţii. Un spectacol care i-ar fi plă- 
cut, sint convins, și regretatului creator al 
lui Mitică Popescu. 

FL P. 


În luptă cu melodrama 


Casa de Cultură a Studenților, /Grigore Preoteasa”: 
Acolo departe... de Mircea Ştefănescu 


Piesa lui Mircea Ştefānescu oferă in ge- 
] 


ner prilej de melodramă, şi de această 


tentație nu a scăpat nici Teatrul „Nottara“, 
unde regizorul Mihai Raicu a căutat în 
mod vizibil să estompeze alunecările pe a- 
ceastă gamă. 

Doi regizori — mai precis un regizor, 
Dan Alexandrescu, și un superregizor D. D 
Neleanu — au trebuit să-și unezscă for- 


tele «pre a frina tentația mai mari 


p 


stu- 


denților spre a nu se refugia cu desăvir- 
şire in registrul tremolourilor lacrimogene. 
Şi n-au reuşit decit cu prețul răminerii, 
de cele mai multe ori, la suprafața dramei 
fie din lipsa de capacitate a unor inter- 
preți de a-și trăi pină la incandescență des- 


tinul lor dramatic, fie poate dintr-o preiu- 


Adrian Grigoriu (!ancu) şi N. lonescu-Mălai (Silviu) 


în „Acolo departe...“ 


decată că Acolo departe... ar fi o piesă cu 
o problematică ușoară. Cert este că cei doi 
regizori s-au ocupat doar de trei perso- 
naje: de Silviu (Nicu lonescu-Mălai), de 
tatăl acestuia, Iancu (Adrian Grigoriu) şi 
de prietenul lui Silviu. poetul Pompe: 
(Alin Albei). De aceea, dacă în interpre- 
tările sus-amintite aceste trei personaje au 
putut căpăta un contur (oricite licenţe ar 
fi necesare spre a-l accepta pe Adrian Gri- 
goriu ca pe băâtrinul tată al lui Silviu, cind 
tinereţea din interpret răzbătea și se răz- 
buna pas cu pas de povara bătrineţii im- 
pusă de circumstanţă) ; dacă pe Silviu l-am 
putut situa (in interpretarea lui Nicu Io- 
nescu-Mălai) destul de aproape de tinărul 
frămintat de dorul şi idealul a căror rea- 
lizare, greşit condiționată de plecarea 
undeva departe, se îneacă în durere; și 
dacă în sfirșit am putut să-l acceptăm pină 


la un punct pe Alin Albei 


n rolul poetului 


(fără să cunoaștem însă la el şi evo 
lăuntrică spre  deznodămiîntul tragic care, 
de la un anumit punct, devine previzibil 
totuși), n-am putut însă înţelege deloc de 
ce unele personaje, care in economia piesei 
au fiecare o contribuție de seamă, rămin 
o simplă figuraţie ? 

Într-o oarecare măsură, din inițiativă 
proprie şi cu forțe proprii, s-au realizat 
în funcție de posibilitățile lor, Marcela 
Popovici în Ioana și Gh. Dincă în Le 
Pernod. 

Interpreta Ioanei a adus mult din su- 
flul gingaș și pur al unei dragoste pasio- 
nate și sincere de tinără venită de la ţară, 
din mijlocul naturii, dar în final i-a lipsit 
dramatismul, iar dispariţia ei -tragică de pe 
această lume rămine ca un semn de intre- 
bare pentru spectator. Şi aceasta, datorită 
faptului că este nepregătit de acel zbucium. 
pe care Ioana îl manifestă in mod vădit în 
ultima parte a piesei. 

Gheorghe Dincă este plin de sensibili- 
tate, și înclinațiile lui, precum și accentele 
grave din vocea sa il indică mai degrabă 
pentru dramă decit pentru comedie, cu a- 
jutorul căreia a încercat să-l contureze pe 
Le Pernod. 

Spectacolul studenţilor rezistă totuși, da- 
torită faptului că interpreţii pun mult su- 
flet şi doresc să iînnobileze strădania artis- 


tică amatoare, iar în ultimă instanță, acest 
suflu ni se transmite și nouă, celor din 
sală. ' 

M. Al. 


Pasiunea pentru repertoriul mare 


Casa de Cultură a Studenților din Galaţi : Patima 
roşie de Mihail Sorbul 


Studenţii gălăţeni, sub îndrumarea tină- 
zului regizor Florin Predună, au vădit prin 
aducerea pe scenă a Patimii roşii indrăz- 
meală. E un merit, și ca atare se cuvine 
răsplătit prin laurii unei judecăţi serioase. 

Pentru: tinăra noastră generaţie, respec- 
tiv studenţii, această comedie tragică, scrisă 
în anii primului război mondial, prezintă 
interesul unei lumi necunoscute, în care 
funcţiona atracția nedeslușită a sentimen- 
telor exacerbate, farmecul intrigii violente 
şi cadrul punctat nostalgic al Bucureștiului 
de odinioară, cu studente intelectualizate şi 
purtind etole, ziare cu titluri senzaţionale 
şi feciori de bani-gata cu trăsură la scară. 

Dar Patima roşie, creație singulară in 
epoca respectivă, a depășit de mult condiția 
dramei tari, a construcției iscusite şi chiar 
a piesei de idei remarcabile. Era un act de 
acuzare, la adresa societății, strigat de in- 
telectualii epocii, era o chemare tulbure dar 
sfișietoare către fericire și libertate şi era, 


oricit de ciudat ar părea scriitorilor exis- 
tenţialişti apuseni, o piesă ce prevestea cu- 
rentul devenit la modă 20 de ani mai tirziu 
şi în numele căruia intelectualitatea deza- 
buzaţă, ruinată în haosul valorilor prăbu- 
şite, reclamă gestul categoric, acțiunea care 
să-i dovedească existența, aventura. 

Castriş,  întruchipare a  conformismului 
vieţii burgheze, cu arsenalul respectiv de 
virtuţi plăcute; Rudi, subțirica haimana 
sentimentală ce devenise aventură, dor de 
necunoscut, expresie materială a libertății 
abstracte care  bintuia sufletul Tofanei; 
Șbilţ, interesantul Şbilțt, personaj unic in 
analele dramaturgiei noastre, din aceeași 
familie cu Pirgu, Crai de Curtea Veche, 
intelectual ratat și simbol al degenerării 
valorilor într-o lume lipsită de orizont, 
puţinele personaje ale Patimii roşii pretind 
o pătrunzătoare înțelegere a jocului lor de 
idei şi acţiuni. 

Tinărul colectiv gălățean a reușit să re- 
dea cu onestitate și chiar meșteșug intriga 
ascendentă, a frazat cu corectitudine și e- 
moţie (binevenită) replicile, mișcarea in 
scenă a fost ponderată, lipsită de supără- 
torul haos și abuz de gestică al altor ama- 
tori, dar din păcate n-a dat piesei adinci- 
mea indispensabilă. Desigur, nu o neinte- 
legere a textului a fost cauza. Însăși ale- 
gerea piesei demonstrează pasiunea față de 


Scenă din actul II („Patima roşie“) 

operă, implicit asimilărea ei. Dar un ra- 
port greșit de forțe se dovedește aici greu 
de consecinţe. 

În acest colectiv există numeroase ele- 
mente talentate. Sorin Morariu (Castriș) a 
fost în rare momente Castriș, adică înţele- 
gere generoasă, blindeţe, mediocritate po- 
zitivă, dar tînărul actor amator dispune de 
un timbru bun, de mișcare fizică degajată 
şi un surprinzător registru de emotivitate 
care l-ar putea duce la realizări valoroase. 
Eugen Ionescu (Rudi) a crescut surprinză- 
tor pe scenă de-a lungul celor trei acte, a 
compus o stinghereală autentică și a su- 
portat firesc 'nuanțatele treceri din ultimul 
act. Dacă Mioara Dumitru (Tofana) n-a 
reușit să aducă in scenă mai nimic din da- 
tele temperamentale, ancestrale, sociale și 
spirituale ale eroinei, totuşi ea și-a susținut 
rolul, de la un capăt la celălalt, prin fide- 
litate față de textul nud și acțiunile indi- 
cate. Mai cu seamă s-a ferit de vulgari- 
tate, ceea ce e un mare merit în cazul a- 
cestei voluntare și complexe eroine. În 
schimb, Aristide Butunoiu (Şbilţ), deși a 
recoltat aplauze datorită suculenţei replicii, 
nu și-a înțeles personajul, funciar lucid și 
cerebral, și a minat echilibrul compoziţiei 
prin apariţii de „cetățean turmentat“ cara- 
gialesc şi gesturi de prim amorez, lipsit 
pe deasupra de fizicul necesar rolului. 


Intre posibilitate şi năzuinţă 
Casa de Cultură a Studenţilor din laşi: Tret 
generații de: Lucia Demetrius 


Eterna. problemă a repertoriului capătă 
pe terenul teatrului de amatori accente noi, 
adincind uneori violent disproporţiile şi 
clamînd cu vehemență acordul, concordanța, 
armonia elementară ce trebuie să stea la 
baza oricărui raport între posibilitate și nă- 
zuință. În acest sens, colectivul de teatru 
al studenţilor ieşeni, care și-a ales piesa 
Trei generaţii, nu şi-a analizat cu seriozi- 
tate posibilitățile pentru a le confrunta cu 
cerințele piesei, efectuind o alegere pripită. 
Piesă de atmosferă, care opune obișnuitei 
violenţe a conflictului acuitatea unor sfi- 
șieri sufletești, adincite prin repetarea lor 
obsesivă, contrapunctate dramatic cu meca- 
nismul declanșator al eliberării, spargerii 

ciclului, din ultimul act, piesă cu roluri: 
lungi şi largi de compoziţie și relief, Trei 
generaţii se opune din capul locului încer- 
cărilor actoricești lipsite de experiență, une: 
regii novice, care tatonează nesigură, unei 
scenografii superficiale care nu cunoaște 
valoarea exactă a decorului, costumelor și 
recuzitei. îi 

Deoarece a găsit cu ușurință mesajul 
dramatic şi a descifrat cu mare bucurie 
ideile limpezi ale autoarei, -regia (Val. 
Ionescu) a căutat să. arate tuturor că a 
înţeles exact piesa, că a apreciat just fră- 
mintarea personajelor, și atunci a anunţat 
printr-o voce de crainic imprimată pe bandă 
de magnetofon ce va urma să fie văzut în 
spectacol ; mai mult, s-a străduit să contri- 
buie la fiecare zbucium mut al respectivelor 
eroine, măritate cu de-a sila, de asemenea 
cu ajutorul unor voci, care tot pe bandă de 
magnetofon comentau gindurile nescrise în 
text. 

Intenţiile bune,  lăudabile, ce trădează 
elan şi însuflețire, au apărut transparente, 
dar lipsa unei îndrumări eficiente a dus, 
în locul unei sobrietăți modeste sau al 
unei spontaneități candide, la un spectacol 
grandilocvent cu mult patos muzical, schim- 
bări inutile de decor și efecte indoielnice, 
accentuate în mod stăruitor. 

Desigur, din pricina condiţiilor specifice 
ale acestui teatru, problema interpretării nu 
poate fi pusă aici în înţelesul ei obişnuit, 
care așază faţă în față rolul și înțelegerea 
lui, implicit realizarea ; alegerea insuficient 
gindită s-a oprit tocmai pe rolurile pe care 
amatorii, în genere vorbind, trebuie să le 
evite : cele de lungă respiraţie, care pre- 
supun evoluţii complexe în răstimpul strict 
al celor trei ore, şi ca atare în mod fatal 
au apărut în fața noastră tineri cu bărbi 
şi bastoane, reumatisme şi chelii, și care, 
în ciuda costumaţiei și a vocilor alterate, 
accentuau ridicol tinerețea lor fizică și ar- 
tistică. Totuşi, nu toţi s-au plecat sub 
povara rolurilor, și posibilitățile unora vor 
rezista cu siguranță la o viitoare valorifi- 
care, dacă va exista îndrumarea cuvenită. 
Florentina Grigoraş (Ruxandra) nu are 
gama necesară pentru transformarea une! 
adolescente, 'cu sensibilitatea lovită brutal 
de convențiile epocii, într-o mamă resem- 
nată dar demnă, și apoi într-o bunică cu 
suflet tinăr, receptiv la mari transformări. 

Scenă din actul 1 („Trei generaţii“) 


Dar jocul ei trădează prospețime, discreție 
(deși regia o obligă să hohotească mult in 
fața fotografiei iubitului, să se trintească 
pe jos etc., etc.) și o candoare ingenuă de 
calitate. Riri Miilstock (Eliza) a înțeles în 
linii mari ce personaj negativ reprezintă și 
a adoptat cu dezinvoltură poza vampei cu 
țigaret, jucind ca atare onest, cu oarecare 
echilibru chiar. Echipa masculină a folosit 
pînă la abuz: inocentul refren al amatori- 
lor „hai să jucăm teatru“, aducind pe 
scenă un total dezacord între mască şi per- 
sonaj (Alecu Limona-Chiril), gesturi cău- 
tate şi efecte ieftine (Mircea Pascal-Iliuță), 
sau jena: explicabilă a celui care se in- 
treabă ce caută pe scenă (Iosif Meier- 
Ştefan). 

Privirea îngăduitoare față de teatrul de 
amatori nu trebuie să se substituie exame- 
nului critic, căci năzuința fierbinte și deli- 
berată către artă este o înălțare care im- 
pune exigențe liminare. M. I. 


Falsă tinerețe 


Universitatea „C, I. Parhon“': Roata norocului 
de frații Tut 


Orientindu-se după distribuția piesei, 
care prevede un mare număr de personaje 
tinere, colectivul teatral al Universității 
„C. I. Parhon“ a ales piesa Roata noro 
cului de frații Tur. 


Piesa abordează, printr-o largă desfășu- 
rare dramatică, o problemă de etică; in- 
tr-un cămin studenţesc se consumă o mică 
dramă sentimentală, revelatoare prin urmă- 
rile pe care le produce. Boris Sviridov, 
student în filozofie, se îndrăgostește de u 
colegă-Natașa. Totul ar fi decurs normal, 
dacă Boris n-ar fi tăinuit colegilor săi că 
este căsătorit, o urmare a „unei clipe de 
amețeală“, cum spune el. Minciuna este 
descoperită în imprejurări care amintesc de 
maniera pieselor polițiste ale acelorași au- 
tori (Confruntarea, Casa cu storurile trase 
etc.) : Boris își pierde buletinul de identi- 
tate, care e găsit de un pungaș. La an- 
cheta efectuată de un coleg al lui Boris, 
adevărul iese la iveală. Şi odată consumată 
mica dramă, viața studenților iși continuă 


mersul înainte. 

Un pretext dramatic pentru a surprinde 
citeva caractere, pentru a oglindi unitatea 
morală a tineretului sovietic. Avind o des- 
fășurare mult prea amplă, o expunere uşor 
didactică, în dauna conflictului desfășurat 
„au ralenti“, piesa apelează ades la „unel- 
tele”  melodramei.  Surprinzind aspectele 
complexe ale vieţii noi studenţeşti, frații 
Tur încearcă, şi uneori izbutesc, să relie- 
feze caracterul unui personaj cum e Evla- 
hov (studentul jurist) sau Nataşa, o stu- 
dentă obișnuită. 


N 

Scenă din actul III („Roata norocului“) 


Puțin înspăimintaţi, aşa cum sint de o- 
bicei artiștii amatori cind trebuie să-și in- 
terpreteze propria virstă, interpreţii noştri 
s-au ascuns în spatele caricaturii pe care 
au întins-o ca o manieră aproape generală 
peste spectacol, jucindu-se, zburdind într-un 
stil destul de „făcut“.  Interpreţii nu 
ne-au putut convinge în momentele grave 
dramatice, au amestecat la același unison 
scenele comice cu cele de emoție intensă. 
E poate mai mult vina regizorului (actorul 
Nicu Iacob), care a căutat să plasticizeze, 
deformînd. Marea majoritate a „actorilor“ 
călcind spre șarjă, interpretul principal 
Gicu Antofi (Boris), prin jocul său sim- 
plu, uman, convingător, a reușit fără de 
voie să schimbe axul piesei, atrăgîndu-și 
simpatia spectatorilor prin contrast faţă de 
jocul colegilor săi „pozitivi“. 

A fost suficientă apariţia Irinei-Carmen 
Tudose (soţia părăsită a lui Boris), care 
la rindul ei a dovedit calități remarcabile, 
pondere, pentru a restabili de-abia în final 
un ax răsturnat în cele precedente. Aceasta, 
deși Sanda Berechet a jucat rolul Natașei, 
conștientă de mijloacele personale, mizînd 
pe sinceritatea uneori stîngace dar emoţio- 
nantă, deși Lucia Silion a interpretat cu 


haz rolul „clasicei“ femei de serviciu, deşi 
am sezisat calități reale și la:  Baclagian 
Kricor, Cornel Cristian, I. Predescu şi Oc- 
tavian Buia, 

În general, Colectivul Universităţii „C. I. 
Parhon” s-ar fi cuvenit să abordeze textul 
dramatic folosind sinceritatea propriei sale 
virste și nu caricatura, care a dus de pildă 
la imaginea unui profesor caraghios, ridi- 
col, așa cum l-a jucat. Viorel Costea. 

Piesa are şi ea o întindere mult prea 
mare ? „descoperă“ actorii amatori lipsiţi 
de tehnica scenică, lipsiți de respiraţie, care 
se trezesc sufocați în scenă și care recurg 
în ultimă instanță la şarjă și caricatură. 
Este bine că studenții-artişti amatori în- 
cearcă să abordeze spectacole de mare res- 
pirație, dar ei au nevoie de multiple exer- 
ciții prealabile. Odată dedicați chiar ca 
amatori, acestei activități, studenții trebuie 
să aleagă din mijloacele teatrului modern 
pe cele mai simple, mai firești, mai con- 
vingătoare. Şi paradoxal, interpreții (și mai 
ales regizorul) trebuie să lase liberă tine- 
rețea în scenă, chiar 'cind se interpretează... 


eroi tineri. 
AL P. 

Un prilej nu numai de pioasă 
nieditaţie 


Se implinesc 125 +ani de la înfiinţarea 
Societăţii Filarmonice, societate care, pre- 
luînd programul și principiile politice şi 
culturale de luptă ale intelectualităţii înain- 
tate din anii următori răscoalei lui Tudor 
şi premergători revoluţiei din 1848, preve- 
dea printre altele, ca o necesitate de prim 
ordin, afirmarea culturii și limbii romi- 
nești, „inaintarea literaturii, întinderea mu- 
zicii vocale și instrumentale și spre aceasta, 
formarea unui Teatru Naţional“ în princi- 
patul . Munteniei. 

În octombrie 1833, cinci ani de la stin 
gerea Societăţii literare pe care o înființa- 
seră, printre alți mari cărturari ai vremii, 
Nicolae Văcărescu, Constantin Golescu, Ion 
Cimpineanu etc., același Ion Cimpineanu 
împreună cu Eliade Rădulescu, elevui lui 
Gheorghe Lazăr, şi. Costache Aristia. acto- 
rul-cetățean din vremea răsroalei lui Tudor 
şi elevul strălucit al marelui actor francez 
Joseph Talma, puseră temelia — în cadrul 
Societăţii „Filarmonica“, pe care o înfiin- 
țau şi pe care o susțineau, impreună cu ei, 
o seamă de alţi boieri progresiști — primei 
şcoli de «declamațiune și de muzică, primei 
organizări a învăţămîntului teatral în ţara 
noastră. 

Programul deopotrivă teoretic și analiti: 
al acestei şcoli, ca și prospectul de activi- 
tate al şcolii, au fost citeva luni după 
aceea, publicate în „Curierul Rominesc“ şi 
cuprindeau, printre altele, un argument 
pentru susținerea necesității înființării unui 


teatru național rominesc ca tribună de 
educare socială și culturală a poporului. 
Ele mai cuprindeau primele noţiuni teore- 
tice despre arta actoricească, noţiuni care 
demonstrau aşezarea școlii de declamațiune 
ce se înființa pe lingă societatea „Filarmo- 
nica“, pe temelii profund democrate. În 
sfirșit, ele arătau, printre profesorii acestei 
şcoli, pe Eliade Rădulescu, profesor de lite- 
ratură şi pregătitor cu teoria artei teatrale ; 
pe Costache Aristia, profesor de declama- 
tiune şi de artă a scenei; pe italianul 
Pongianini, profesor de muzică ; pe actorul 
francez Duport, profesor de dans și de 
scrimă, şi pe Winterhalter, profesor de is- 
toria artelor şi secretar-bibliotecar al școlii. 

Un an de studii la școala Filarmonicei 
s-a soldat cu primul spectacol de mare 
succes, dat de elevii şcolii, spectacol în 
care s-a reprezentat tragedia Mahomet sau 
Fanatismul de Voltaire. În acest spectacol, 
spectacol de producţie, s-au făcut remarcați, 
printre alţii, viitori actori de frunte ai 
primei perioade a teatrului rominesc, precum 
Andronescu, Ion Curie, Raliţa Mihăileanu, 
Costache Mihăileanu şi alții. 

Opera de popularizare a marii literaturi 
dramatice universale pe care Societatea „Fi- 
larmonica“ a  inițiat-o, promovind tălmă- 
cirea ei pentru prima oară în limba 
rominească, a dus într-un răstimp foarte 
scurt, de numai doi ani, la punerea 
la îndemină a publicului a peste 90 de 
traduceri din Molière, Goldoni, Voltaire, 
Alfieri etc. Din aceste piese, cită vreme a 
dăinuit Societatea „Filarmonica“, respectiv 
pină în spre 1837, elevii şcolii au jucat, 
printre altele, comedia Amorul doctor de 

Molière, în care s-a remarcat pentru marile 
ei daruri comite Frosa Vlasto, actriță deo- 
potrivă dăruită şi în arta teatrului liric. 
Frosa Vlasto a purtat de altfel peste hotare 
cele învăţate la școala „Filarmonicei* și a 
atins culmile unei glorii nesperate, ea cuce- 
rind pur şi simplu, sub numele Marcolini, 
entuziasmul unanim al publicului teatral 
muzical din Italia şi Franţa. Tirziu îna- 
poiată în ţară, Frosa Vlasto-Marcolini, pur- 
tind de astă dată numele soţului ei, 
Popescu, va cuceri în plină maturitate, 
alături de Matei Millo, şi entuziasmul pu- 
blicului romin. 

În afara Amorului doctor, elevii şcolii 
de teatru a societății „Filarmonica“ au mai 
avut prilejul să joace Vicleniile lui Scapin, 
Doctor fără voie, Preţioasele ridicole, Amfi- 
trion, Căsătoria silită. precum şi o seamă 
de tragedii de Voltaire și de Alfieri. 

Condiţiile politice în care a putut să acti- 
veze şcoala „Filarmonică”. au fost însă prea 
vitrege pentru ca ele să nu ducă la un 
sfirșit trist, anume la inchiderea ei prea 
timpurie, trei ani de la începerea activității 
sale, odată cu lichidarea însăși a Societății. 
Dar sămința aruncată de școala în care a 
învăţat (Costache (Caragiale și Eufrosina 
Popescu nu s-a pierdut. Dimpotrivă, în 
pofida vicisitudinilor pe care ocîrmuiri reac- 
tionare le-au pus în fața încercărilor de a 
regenera și dezvolta firava plantă culturală 
a acestei școli, aceasta a ştiut să reziste, 
să se dezvolte și, prin emulii ei, să ajungă 
cu tot ceea ce este sănătos în moștenirea 
lăsată de ea, să-și trăiască astăzi putinţa 
de a-și sărbători, în regimul nostru popular, 
eroicul ei început și glorioasa ei amintire. 

La 125 ani de la iniţierea primului așe- 
zămint de studii artistice teatrale în ţara 
noastră, profesorii și elevii de teatru ai 
Institutului „I. L. Caragiale“, s-ar cuveni, 
sărbătorind amintirea evenimentului, să gă- 
sească un prilej nu numai de pioasă medi- 
tație, în ambianța popular ziditoare de azi, 
dar și de rodnice ginduri spre mai departe... 

FL T. 


Sara Manu 


Era sub felinare camuflate. Era în timpul 
războiului cind singura siguranță era 
nesiguranța in ziua de miine, care atirna 

deasupra capului ca sabia lui Damocles. 
Şuiere de sirenă, nopți albe în hrubele 
negre ale adăposturilor, lungi şiruri de 
morți pe front, păduri de cruci în cimi- 
tire, mormane de cadavre în gropile co- 
mune ale deportaților... Printre ele, lică- 
rele de speranță, cuvintele aproape magice 
ale păcii şi libertății, răsărite în plină 
noapte pe zidurile caselor. Printre ele, fu- 
rate, clipele de comuniune cu un om ori 
o carte bună, de revelație fugară a unei 
opere de artă sau a unui mare artist... 
Căci dictonul „inter arma silent musae“ e 
numai pe jumătate adevărat. 

În timpul războiului am cunoscut-o pe 
Sara Manu, acea nepăminteană floare care 
a îmbobocit atunci, şi vai! pentru atit de 
scurtă vreme. Juca, la șasesprezece ani, 
propriul ei rol: fata bălaie, diafană ca în- 
gerii, cîntată de „„Cintăreţul tristeții sale”, 
Juca ? N-aş putea spune. Era o prezență 
a graţiei, o absență a oricărei greutăți și, 
mai mult decit o realitate, o aspirație. Te 
mirai, privind-o în cămașa lungă și albă, 
cum de atinge pămintul cu tălpile, cum 
de nu i se văd aripile, cum se pot auzi 
de către urechi omenești sunetele glasului 
ei neomenesc de dulce... 

Aşa am cunoscut-o prima oară pe Sara 
Manu, și așa i-am iubit arta. 

Prietene nu am fost niciodată. Dar între 
noi a existat totdeauna o comuniune ce se 
stabilește dincolo de legătura între specta- 
tor şi un actor favorit, aceea a devoțiunii 
pentru artă și pentru triumful vieţii. Căci 
Sara Manu era printre cei ce, în timpul 
războiului, nu  tinjeau doar după zilele 
păcii, ea le apropia activ. Suavă ca un 
înger și totuși luptătoare pentru viață. 
Aceasta a fost totdeauna Sara Manu. Că 
o vedeam în jucăușa prinţesă din Cum vă 
place, sau în sprințara Marcela din Ciinele 
grădinarului ori în delicata Olea din Luna 
la țară a lui Turgheniev, ea era mereu 
nouă, deși mereu una cu ea însăși, ca 
esențele, ca elementele naturale. Şi dacă 
Romeo şi Julieta e piesa pe care o prefer 
din toată imensa galerie  shakespeareană, 
realitatea Julietei imi e legată de două pre- 
zențe : de a Mariei Botta, cu o inegalabilă 
putere de interiorizare, și de aeriana Sara 
Manu. O întilneam și în afara teatrului. 
Pe stradă, iarna, părea fetița de zăpadă a 
lui Ostrovski, gata să se topească la pri- 
mele raze ale soarelui; la seminarul uni- 

-versităţii serale, atingea ideea, ardea odată 
cu ea şi în ea; la recitalurile de poezie 
pentru pace, vibra în fiecare vers... Nu, 
nu vreau să mi-o amintesc bolnavă, slă- 
bită, așa cum era în ultimul an. Şi nu 
numai pentru că amintirea mă doare. Dar 
pentru că nu e adevărată. Dacă aș crede 
în lumea cerurilor, aş spune că Sara Manu 
s-a întors printre îngeri. În orice caz, ea 
a trecut de pe pămînt în memorie, nu ca 
© „fată tinără pe patul morţii”, ci ca o 
mare artistă care şi-a întrerupt cintecul 
-prea devreme. 

Păcat că jocul actorului e o artă efe- 
mneră,  neputindu-i-se asigura  obiectivarea 
în piatră. Păcat că Sara Manu nu ar fi 
putut spune despre sine (modestia însăși 
“şi tinerețea ar fi oprit-o în orice caz): 
rexegi monumentum, Dar am înainte fotogra- 
‘fiile ei, clipele fugare smulse eternei curgeri, 
şi am în minte portretul, atît de învăluitor 
şi învăluit în același timp de umbra mor- 
şi, pictat de Perahim. Şi port în 
mine mai departe, ca parte din ființa mea 
intimă, amintirea emoției (oricît de contra- 
dictorie ar părea împerecherea acestor cu- 
vinte) la fiecare nouă creație ce a rămas 
legată de numele Sarei Manu. 


Veronica PORUMBACU 


Ce e bine şi ce n-ar fi rău... 


E vorba de activitatea obştească a tea- 
trului nostru, Teatrul „C. Nottara“. Nu 
vreau să plictisesc cititorul cu o înșiruire, 
“totuși trebuie să înșir. Și de aceea cu 
sistemă, 

Supun părerii cititorului părerea mea. 
Un teatru lucrează pentru oamenii dinafară, 
dar şi pentru oamenii săi. Sper că acest 
truism nu va surprinde. 

Deci pentru oameni : 

— Sintem solicitați — şi răspundem — 
„de multe Case de cultură ale sindicatelor, 
instituții, întreprinderi, uzine. E un pal- 
mares care poate fi consultat și verificat la 
secretariatul nostru literar, ca de altfel, tot 
ceea ce pe scurt urmează. 

Am lucrat o bucată de vreme în sala 
„Th. Neculuţă” lingă Gara de Nord. Am 


6 — Teatrul nr. 5 


dat Nota zero la purtare și Cauţiunea și 
îndrăznesc să spun, cu succes. 

A.R.L.U.S. ne-a cerut spectacolul Secre- 
tul tinereții, format din bucăţi ale lui Po- 
leakov, regizat și aranjat de Remus Nastu, 
care promite și n-ar fi rău să fie auzit. 

În regiunea București, în sate şi în Ca- 
pitală, lucrează la căminele culturale cu 
brigăzile de amatori, cu echipele de teatru, 
Dem. Savu, A. Donos, C. Dinescu (cu in- 
tensă activitate la: Casa de Cultură a Sin- 
dicatelor), N. Iacob, Val. Lefescu, I. An- 
ghel, R. Bărbulescu. Rog colegii pe care 
i-am omis să mă ierte. Pentru viitor, toți 
citații și necitații vor continua, verbul a- 
cesta fiind cel mai potrivit cu intențiile 
teatrului nostru. 

Am organizat o întîlnire cu spectatorii 
în legătură cu Nota zero la purtare, făcind 
şi un concurs „Cine ştie cîştigă" — o ma- 
ladie culturală recentă care socot că îmbo- 
gățeşte mintea. Urmează Patriotica romină, 
Filumena Marturano — și celelalte piese, 
pină la tradiţie. 

Mulţi oameni de teatru — din București 
şi provincie — ne solicită textele pe care 
noi le tipărim pentru circulație internă, ca 
de exemplu: Stanislavski: Munca acto- 
rului cu rolul; Redgrave: Căile şi mij- 
loacele de realizare actoricească. Urmează 
extrase din Gordon Craig, caietul de regie 
pentru Othello al lui Stanislavski, și amin- 
tirile lui Charles Dullin. Dar n-o să ne 
oprim. 

Am ţinut și continuăm să ţinem confe- 
rințe cu public — recunosc că mai mult cu 
familiile — privind istoria teatrului. 

Pregătim — de ce nu și noi? — nişte 
seri literare. François Villon, la care își va 
da concursul Romulus Vulpescu, traducă- 
torul. Alte proiecte: poezia de dragoste la 
diverse popoare şi o seară Rabelais. Cam 
atit, deocamdată. 

Să nu uit. Să nu creadă cititorul că lu- 
crurile la noi, în activitatea obștească, merg 
perfect. Dar tind. Poate n-ar fi rău să re- 
luăm practica pieselor într-un act pentru 
deplasări, așa cum am făcut cu piesa S-a 
intimplat la seceriş de A. Donos. Poate 
n-ar fi rău să antrenăm în atari sarcini şi 
actorii care deocamdată nu sînt ocupați, şi 

actorii care deocamdată sint ocupați, Poate 
n-ar fi rău să slujim şi mai intens arta. 
Poate n-ar fi rău... 

Tudorel POPA 


Citeva întrebări după „A 19-a 


Am plecat după A 12-a noapte la „Mu- 
nicipal" (petrecută — recte — într-o sin- 
gură seară) buimac și vrăjit, într-o stare 
de euforie și beatitudine ca, într-adevăr, 
după douăsprezece nopți de cișlegi, de ren- 
ghiuri şi bacchanale, de travestiuri și în- 
curcături carnavaleşti. de ris și fast, de 
năzdrăvănii și zeflemele... Dar în prima 
dimineață după A 12-a noapte m-am trezit... 
nedumerit, simţindu-mă întrucitva un fel 
de Sir Andrew candriu care are nevoie 
mereu să i se explice ceva. 

O, nu eram nedumerit de faptul că deși 
fixată într-o seară de 13 şi într-o zi moho- 
rită şi urită de lapoviţă şi plescăraie, pre- 
miera a avut un succes răsunător, că a 
plouat cu aplauze și s-a încheiat într-o at- 
mosferă radioasă şi strălucitoare. Nu ! Eram 
nedumerit de altele pe care îmi îngădui să 
le rezum în cîteva întrebări. 

De ce, m-am întrebat, Teatrul Municipa! 
care de obicei poate fi dat ca exemplu în 
materie de programe (sub raportul prezen- 
tării şi documentării) n-a fost de data 
aceasta la înălțime ? 

S-ar zice că, neputind să mă leg de 
altele, mă leg de program. Nici o grijă — 
m-oi lega eu şi de altele, dar o iau siste- 
matic, căci primul lucru pe care l-am 
făcut, intrind în sală, a fost să-mi iau un 
program. 

E spirit de șicană în această obiecţie? 
Nu ! Şi iată de ce: 

Am căutat, de pildă, să aflu din program 
(că dacă teatrul e o școală — barem să mă 
instruiesc) de ce piesa se cheamă A 12-a 
noapte sau cum era tradusă pe vremuri: 
Noaptea regilor, cînd nu-i vorba nici de 
noapte, nici de regi ? 

Nici o explicaţie. În schimb, ni se dă 
subiectul pe care oricum il aflu in cursul 
spectacolului 

Am căutat să aflu de ce acțiunea piesei 
e plasată în Illyria și ce caută acolo Sir 

Andrew şi Sir Toby, cind după cite știu, 
Illyria n-a aparţinut niciodată ceroanei bri- 
tanice ? 

N-am aflat nici asta. 

M-am întrebat, apoi, de ce și pe afiș 
şi în program s-a omis subtitlul piesei căci, 
pe cite ştiu, piesa are un subtitlu: What 
you will sau ce vreţi. 

E un amănunt de neglijat ? 

Nu cred. 

Sigur că dacă se pornește de la punctul 
de vedere că „reflectind incă destul de 
palid moravurile și aspectele de viață (sic!) 
ale anilor în care a fost scrisă, A 12-a 
noapte rămine prin excelență (sublinierea 
e a noastră), o piesă de dragoste” — așa 
cum scrie Al. Assan în program —, subtitlul 
poate fi lăsat deoparte. Dar dacă ţinem 
seama că Shakespeare însuși a spus des- 
pre scriitorii de comedii că sînt „reflexul 
şi cronica vremii lor“ și că și în această 
spumoasă comedie a existat din partea 
autorului o intenţie — dacă nu atit de 
satirizare, în tot cazul de consemnare a 
„potin “-urilor care circulau pe vremea aceea 
în Anglia pe seama Elisabetei — „femeia 
fără bărbat” —, atunci, fireşte, subtitlul 
capătă un tilc și îl socotim chiar mai im- 
portant decît titlul care nu arată decit că 
Shakespeare a scris această comedie ca să 
fie jucată în a 12-a noapte, socotită de la 


Crăciun — adică în ajunul Bobotezii, cînd, 
în Anglia ca și în ţările catolice, aveau loc 
petreceri — ca un fel de saturnale. 


Căci „Ce vreți“, capătă în acest caz sem- 
nificaţia  pirandellianului „Cosi è se vi 
pare” : „Dacă vreţi, Olivia e regina noastră. 
Dacă vreţi, secretul că nu se mărită e că 
iubește o femeie... Dacă vreţi, explicația că 
refuză mina atitor pretendenți e că-i căsă- 
torită în taină cu un bărbat care nu-i de 
rangul ei... ce vreţi...“ 

De ce acest „ce vreţi“ (what you will) 
a fost subtilizat ? 

M-am mai întrebat de ce ni se spune 
„cu toată libertatea pe care o îngăduie cer- 
neala“ că A 12-a noapte „se adresează 
înainte de toate inimii“, cînd lirismul în 
această comedie e aproape înecat în persi- 
flări, satiră și înțelepciune concentrată în 
adevărate maxime, cum au și devenit cu 
timpul ? 

Oare nu era cazul — m-am întrebat — 
ca pentru savurarea mai deplină a tuturor 
scinteietoarelor replici din piesă, să ni se 

fi spus undeva un cuvint despre „euphuis- 
mul“ (nume ce se trage de la titlul faimo- 
sului roman al lui John Lyly „„Euphues sau 
anatomia spiritului”) care era atunci la 
modă în Anglia și care consta în preţio- 
zitate în limbaj, în vorbire cu  bibiluri, 
în întrebuințarea de expresii latinești sau 
franțuzești şi pe care Shakespeare îl ia 
aici în zeflemea prin personajul „clownului” 
şi al lui Sir Andrew, în gura cărora pune 
citate latine și fraze importate din Franţa, 
al căror înțeles nu-l cunosc nici ei? 

Și de aceea mi-am pus încă o întrebare. 

Nu trebuie, în general, ca programul să 
ajute marelui public să pătrundă cit mai 
mult în înţelegerea unei piese clasice, pe 
care distanța în timp și în spaţiu o face 
adesea în unele locuri sibilică pentru noi ? 

Dar să trecem şi la întrebări de altă 
natură. 

De ce Florian Nicolau, care s-a îngrijit 
să ne dea o traducere cursivă, nu s-a 
îngrijit în aceeași măsură să ocolească ter- 
menii cu rezonanţă prea contemporană și 
cuvintele introduse în lexic mult după 
Shakespeare ? 

De ce „clown“, tradus prin „nebun“, 
cînd chiar dacă Shakespeare ar fi utilizat 
şi aici, ca de obicei, „fool“, tot nu s-ar fi 
putut traduce, cred, prin „nebun“ care n-are 
în rominește accepțiunea largă a franțuzes- 
cului „fou“, ci corespondentul lui e mai 
mult măscărici ? 

Şi încă citeva întrebări de altă natură: 
de ce în scena beției, luna a fost redusă 
la o prezenţă pasivă și tot acest tablou noc- 
turn a fost scăldat într-o crudă lumină de 
zi ? 

De ce luminările din sfeșnicul lui Mal- 
volio sînt de un alb atit de ostentativ? 
Parcă dacă s-ar fi apropiat mai mult de 
culoarea pe care le aveau pe vremea cind 
nu se cunoşteau nici ceara, nici stearina, ar 
fi fost o reclamă proastă pentru fabricile 
noastre de luminări ? + 

De ce, un stil la costumele care îţi vrăjesc 
privirea prin luxurianța lor şi îți surprind 
mintea prin fantezia care le-a inspirat şi 
alt stil în decor ? 

De ce nici o alternanță în lumini? 

De ce maestrul Şahighian, care a găsit 
atitea rezolvări măiestre, n-a reuşit să gă- 
sească şi soluția de a ne cruța de atitea 
treceri prin întuneric ? 


Și o ultimă intrebare pe care mi-am pus-o 
mie însumi : 

De ce atitea întrebări cind spectacolul e 
frumos și ţi-a plăcut ? 

Vorba lui Hamlet: „I must be cruel“.. 
Iubirea mă silește să fiu crud. 

Am iubit spectacolul şi l-aş fi vrut 
perfect. 

I. FLAVIUS 


La căpătiiul unui mare actor 


De ce, scumpul nostru prieten, de ce?... 

Ştim doar cu toții că există o lege ob- 
ștească a petrecerii noastre din lume și 
totuși nu credem în ea, privind chipul tău 
viu, schimbat dintr-o dată în mască a impa- 
sibilității. Acesta e oare obrazul tău, hără- 
zit la naștere de nu știu ce ursitoare ghi- 
dușă, să poarte în cutele lui tremolurile 
nervoase ale comedianului Ramadan ? Cum 
de-a înghețat deodată acest obraz sub sem- 
nul inefabilului ?  Pină ieri, citeam acolo 
gama sufletului, de la scîncet pină la șăgăl- 
nicie și chiot. De cite ori nu ne-ai vrăiit 
cu sfătoșenia dumitale de unchi sau de 
cumătru mare, cu veselia dumitale învăluită 
uneori în nu știu ce tilc, cu risul pe care 
ni-l confesai uneori la urecfie odată cu 
snoava ca pe o rinchezare lăuntrică, știută 
numai de dumneata! Alteori, în hohotele 
sălii, cu acea „tristețe a comicilor“, ne 
dezvăluiai gravitatea solemnă a sufletului 
dumitale. Era latura ingenuă cu care ai 
pătruns în inima de „mamă“ a lui nenea 
Iancu din Acolo, departe... sau în tinga fi- 
lozofică a lui Ion Sorcovă... Ne-ai arătat 
isteţimea tragic-mucalită a omului din popor 
în Mitrici din Puterea întunericului, ca și 
deșertăciunea  grandorilor cu  chivără și 
mantie, în Ciubăr Vodă... Dar țăranii 
dumitale cu cite un car de minte și cu nici 
un dram de noroc, ca cel din Arendașul 
romin, ca moş Chirilă din Neamul $Şoimă- 
reştilor (...„apoi, cucoane, eu te-oi păli cu 
ghioaga !...*) ? Să fi tăcut oare glasul 
acesta al dumitale — care era atit de-al 
dumitale ! Un glas cu uruiocul aspru uneori, 
alteori ca o cataplasmă călduță pusă pe 
suflet ? Nu, scumpul nostru. El a toecut 
ca un fir de aur, prin mărgăritarele atitor 
personaje ! La sunetul gongului de la Tea- 
trul Naţional din laşi, care ţi-a gidilat 

de-atitea ori coardele inimii. vine întii 
Baba Hirca bătind tamburina și cîntind -> 
„Poftiţi, poftiţi la şcandril....” Vine Herşco- 
vici din Mireasa din Tărăscău... Caporalul 
Cremene din Doi sergenți... Spirache din 


Titanic-Vals... Primarul din Revizorul... 
Scapin... Polonius... Groparul... şi cîți încă 
pe care nu-i ştim — şi cîți încă pe care-i 


duci cu dumneata să-ți țină de urit! Glasul 
celor 40 de ani de slujire artistică n-a 
tăcut. Cind struna se rupe, sunetul mai 
dăinuie. Înțelegem că dacă viața omului de 
pe stradă se numără cu paşii, cu zilele, cu 
anii, viața actorului se numără cu bătăile 
inimii... Oare bătăile inimii dumitale au 
stat cu adevărat? Nu-mi vine să cred, 
maestre Ramadan. Actorul nu-și aparține 
lui, nici familiei. Bătăile inimii lui se 
încrucişesc cu ale neamului care i-a dat 
viață — de aceea ai și fost învestit cu 
onoarea de a fi al lui, al Poporului. Și ce 
bun prieten i-ai fost totdeauna! Cum se 
dărimau stincile de aplauze, ca-n deluviile 
muntoase, în sala de la Iaşi, cînd galeria 
— prietena, dar și vrăjmaşa temută a acto- 
rului — tuna de sus: „Bravo Ramadan ! !“ 
Aveai un fel modest de a mulțumi cu 


mina la vipuşcă, ca soldații. Şi soldat cre- 
dincios şi modest ai rămas poporului și la 
București, învestit cu galoanele atitor ono- 
ruri, cîștigate cu truda celor 40 de ani. 
Cum să credem că nu ești aici ? Prea ne-am 
obișnuit să-ți dăm bineţe pe stradă, la 
repetiţii, la o partidă de şah, la o undiţă, 
la un pahar de sfat, pe platoul de filmare, 
la radio — unde ne așteptai dis-dimine- 
cioară cu veșnicul dumitale ris vătuit în 
cilți : „Ați dormit repede, bre ?...* — Cit 
n-am da să fie şi somnul ăsta al dumitale 
„repede“, nene Costache! Doar nu mai 
departe decit ieri te-am întilnit în Cișmigiu, 
pe-o vreme cu soare și omăt, încotoșmănat 
bine de coana Aneta, ca un copil plecat să 
se joace la grădiniță... Te-a trimis să pipăi 
cu ochii viorelele și floarea paștelui din 
Cișmigiu... Nu știai, scumpul nostru, că-n- 
tiile flori ale acestei primăveri vor înflori 
pentru tine ultima oară... O Parcă geloasă 
de succesele omului ni te-a furat peste 
noapte, şi nouă, și tovarășei dumitale. 
Dar tu, rămii în mintea noastră, nene 
Costache, înnăscut în marea omenie a ta- 
lentului tău, în nebiruită și veşnică tine- 
rețe !... 
Ştefan CIOBOTĂRAȘU 

meridiane 


Teatrul luat... în balon 


Irving Air Chute Company, Lexington, 
S.U.A., este o firmă mai mult sau mai 
puțin onorabilă, specializată in produse 
pe care le asociem, îndeobște, cu inde- 
letniciri războinice : paraşute, baloane cap- 
tive etc. Andersco, New-York, este o altă 
firmă, asupra onorabilității căreia ne ab- 
ținem să enunțăm vreo apreciere, din ne- 
cunoştinţă de cauză, dar despre care știm 
cu certitudine că se ocupă cu producţia 
de spectacole. S-ar părea că nu există 
nici o apropiere între cele două companii; 
totuşi, realitatea e alta: manevrele, inar- 
marea, în perspectivă războaiele, nu sînt 
activităţi... atractive pentru marele pu- 
blic, pentru cei mulți. Cum poate fi con- 
vins omul de pe stradă că produsele lui 
Irving Air... etc. sint cele mai sigure, 
eficace, și așa mai departe ? Folosindu-le, 
desigur. -Uşor de spus, dar mai anevoie 
de obținut, dată fiind natura produselor 
în cauză. Şi atunci, o minte ingenioasă 
de la Publicity Departament a găsit solu- 
ţia : Irving Air... etc. va furniza lui An- 
dersco niște uriaşe baloane pliante, care 
pot fi umflate şi montate in patru ore, 
cu contribuția a numai 4—6 oameni, 
transformîndu-se in... teatre, în incinta 
cărora să fie reprezentate spectacole mu- 


zicale şi de dramă. Capacitatea acestor 
teatre balonate — sau baloane teatrale, 
cum doriți — va fi de 4—5000 de per- 
soane și presiunea aerului nu va fi nici- 
decum supărătoare („Casa Irving vă asi- 
gură condiţii optime“ etc., etc.). Andersco 
s-a învoit, şi în presa amezicană au apă- 
rut ştiri cu privire la apropiata inau- 
gurare a acestor teatre in balon. Se în- 
țelege, baloanele sint solid atașate de sol, 
spectatorii şi corpul artistic nu sint pof- 
tii într-o călătorie in stratosferă; nu le 
rămîne decit să se inalțe pe culmile artei 
in ambianța atit de îmbietoare a presi- 
unii atmosferice condiţionate. 

Firește, toată povestea asta are un as- 
pect ilar. Cu un foarte mic efort de 
imaginație vizuală ne putem închipui 
spectatorii așezați în scaune elastice, sau 
actorii circulind pe o scenă pneumatică, 
intre  practicabile vibratorii și  arlechine 
puhave din pinză de parașută. Dar nu 
despre asta e vorba. Ci, de marea nese- 
riozitate care prezidează asemenea iniția- 
tive, ce nu se sfiesc să bagatelizeze ar- 
tisticul, de dragul publicității. Departe de 
noi intenţia de a desconsidera facilităţile 
pe care le oferă mijloacele tehnice mo- 
derne 5000 de persoane, patru ore, şase 
oameni mină de lucru, in adevăr, sint 


cifre impresionante! Totuşi, inclinăm să 

credem că nu balonul — fie el şi din cea 
mai desăvirşită mătase de parașută şi În- 
deplinind toate condiţiile acustice nece- 
sare — este cadrul ideal pentru un spec- 
tacol de teatru. Poate că e o dovadă de 
insuficient modemism, dar preferăm, în 
speţă, să nu fim... luaţi in balon. 

T. 3. 


Știri din... 
URSS. 


e Revista sovietică „Teatr“ nr. 1/58 pu- 
blică un interesant articol de N. A. Mihailov, 
ministrul Culturii al U.R.S.S., intitulat „Pă- 
şind in anul 1958“. Relevind marile succese 
pe care le-au înregistrat teatrele sovietice 
în cursul anului 1957, autorul articolului 
insistă cu deosebire asupra importanței și 
semnificației Festivalului teatral unional, 
care „a demonstrat nemaiîntilnitul avint 
al activității teatrale“ în Uniunea Sovietică. 
Spectacolele prezentate în cadrul festivalului 
„au dărimat scornirile revizioniste în legă- 
tură cu uniformitatea artei teatrale sovietice, 
demonstrind o autentică varietate de genuri 
teatrale, o diversitate a căutărilor pe planul 
îmbogăţirii repertoriului, ca și în domeniul 
formei scenice, al rezolvărilor regizorale și 
stilurilor interpretative”. Rezultatele festiva- 
lului, precizează N. A. Mihailov, creează 
toate premisele pentru ca arta teatrală so- 
vietică să îndeplinească importantele sarcini 
trasate de Partidul Comunist pe planul 
educaţiei ideologice și estetice a poporului. 
Pentru a duce la bun sfirșit sarcinile pri- 
mite este necesar, în primul rind, ca „tea- 
trul să întărească necontenit legătura sa 
cu viaţa“. În al doilea rind: „Spectacolul 
teatral sovietic trebuie să educe prin puterea 
exemplului pozitiv ; trebuie să fie create 
personaje pe care să dorești a le imita, iar 
pentru asta personajele trebuie să fie în 
primul rînd oameni vii și nu simple sche- 
me ; teatrul trebuie să educe în rindurile 
poporului o neobosită împotrivire față de 
tot ce frinează înaintarea noastră victorioasă 
spre comunism“. Cea mai importantă armă 
de luptă a teatrelor este repertoriul și, în 
special, repertoriul original contemporan. 

„Spectatorul aşteaptă, în primul rind — 
scrie N. A. Mihailov — ca teatrele să-i 
ofere o imagine limpede, creată cu talent, 
asupra zilei de astăzi, asupra lucrurilor ce 
preocupă azi poporul. Un bun spectacol cu 
temă actuală este întotdeauna și un succes 
„de casă“, pentru a folosi o expresie dragă 
administratorilor teatrali“. Pe de altă parte, 
teatrele trebuie să studieze posibilitățile 
existente pentru a lărgi repertoriul cu piese 
aparținind dramaturgiei republicilor unionale 
frățeşti, cit și dramaturgiei ţărilor de de- 
mocrație populară. Totodată, teatrele „tre- 
buie să aleagă mai activ și cele mai bune 
lucrări din dramaturgia progresistă a țărilor 
capitaliste“. 

Un rol important în dezvoltarea artei 
teatrale sovietice revine teatrologilor şi 
criticilor de teatru. 

În încheierea articolului său, N. A. 
Mihailov preconizează citeva din acţiunile 
ce trebuie inițiate pe planul mişcării tea- 
trale în cursul anului 1958. Astfel, vor fi 
organizate citeva festivaluri  „„Primăvara 
teatrală“. Totodată, vor avea loc la Moscova 
decade ale artei republicilor frățești. În 
afara acestor manifestări teatrale, N. A. 
Mihailov sugerează posibilitatea organizării 
unui festival „I. Franko“, a unui festival 
„L. Tolstoi“, cît și a altor manifestări si- 
milare, care ar reuni un număr limitat de 
colective artistice. 

e Un nou Hamlet pe scena sovietică! 
De data aceasta, prezența cunoscutei tragedii 
shakespeareene pe afișul teatral sovietic se 
datorește Teatrului  „„Vahtangov“. Rolul 
prințului este interpretat de M. Astangov, 
artist al poporului din U.R.S.S., în timp ce 
Ofelia este interpretată de o tînără actriță, 
E.  Dobronarova, proaspătă absolventă ù 
Institutului de teatru. Regia spectacolului 
este semnată de B. Zahava și M. Astangov. 

La premieră au fost de față, printre alţii, 
reprezentanţii diplomatici ai Marii Britani 
şi Canadei în U.R.S.S. 

@ Festivalul teatrelor de copii şi tineret, 
organizat la 1 februarie la Moscova, a 
reunit în capitala Uniunii Sovietice 11 co- 
lective artistice, reprezentind aproape toate 
republicile unionale. În cadrul festivalului, 
Teatrul Central pentru Copii din Moscova 
a reprezentat În câutarea fericirii de V. 
Rozov, Sombrero de S. Mihalkov, În numele 
revoluției de M. Şatrov. Teatrul tinărului 
spectator din Kiev a prezentat spectatorilor 

moscoviți În numele revoluţiei de M. Satrov 
şi Poveste despre Ciugaistre de P. Voronko. 
De un deosebit succes s-au bucurat şi spec- 
tacolele Teatrului tinărului spectator din 
Leningrad — unul dintre cele mai vechi 
teatre din Uniunea Sovietică — cu piesele 
O echipă muzicală de D. Delia și În grădi- 
nile liceului, aceasta din urmă închinată tine- 
reţii lui Puşkin. 

e Teatrul „L. Meshișvili“ din orașul 
Kutaisi, unul dintre cele mai vechi teatre 
din R.S.S. Gruzină, a reprezentat de curind 
în premieră piesa Vocea inimii de G. 
Kelbakian. Lucrarea se inspiră din viața 
tinerilor mineri. Repertoriul teatrului mai 
cuprinde printre altele Angelo de Victor 
Hugo, Komola, o dramatizare după un 
roman al lui Rabindranath Tagore, ca şi 
comedia Drept în inimă de S. Dadian. re- 
prezentată pentru prima oară pe scena gru: 
zină cu 25 de ani în urmă. 

e Teatrul de Satiră din Moscova a invi- 
tat-o recent pe Eva Klenova, artistă a Tea- 
trului Naţional din Praga, să susțină rolul 
“Viviei Warren în citeva spectacole cu piesa 
Profesiunea d-nei Warren de Shaw, care se 
reprezintă de mai multă vreme pe scena 
acestui teatru. Eva Klenova a interpretat 
rolul în limba rusă, dovedind o bogată gamă 
de însuşiri interpretative. Presa sovietică 
a elogiat în unanimitate performanţa actri- 
tei pragheze, care, încadrindu-se în stilu! 
şi spiritul spectacolului, a relevat o concep- 
tie personală asupra rolului interpretat. 

© Redacţia revistei de specialitate „Teatr“ 
a convocat recent în sala mare a Casei 
Actorului din Moscova o consfătuire a cri- 
ticilor de teatru. La această consfătuire au 
participat critici teatrali din Moscova, Le- 
ningrad, ca şi cei din republicile unionale. 

În prima zi a consfătuirii, E. D. Surkov 
a prezentat un raport în legătură cu „Si- 
tuația și sarcinile criticii teatrale”. 

@ Creaţia cunoscutei scriitoare ucrainene 
Lesia Ukrainka a intrat de mult în patri- 
moniul cultural al popoarelor sovietice. Ală- 
turi de poeziile și povestirile scriitoarei, se 
bucură de o mare popularitate și piesele ei 
de teatru. Recent, Teatrul Rus din Kiev a 
reprezentat piesa În desiş de Lesia Ukrainka. 
Premiera a dobindit amploarea unui im- 
portant eveniment artistic, deoarece piesa 
nu a fost încă reprezentată în limba rusă. 

Acţiunea se desfășoară în America de 
Nord, în secolul al XVII-lea. Eroul prin- 


cipal, sculptorul Richard Iron, se ridică 
împotriva concepțiilor mistice, a fanatismului 
şi obscurantismului așa-numiţilor puritani. 
Richard Iron este un îndrăgostit de liber- 
tate, care ştie să jertfească pe altarul acestei 
iubiri, bunătatea şi gloria, liniștea şi vii- 
torul său. Singur, neajutat, dar mai ales 
neînțeles de cei mai mulţi, sculptorul iese 
înfrint din această luptă impotriva fățăr- 
niciei sociale. Dar Iron nu pierde increderea 
în dreptatea cauzei sale şi in victoria ei 
finală. 

Spectacolul În desi a fost pus in scenă 
de N. Sokolov. 

@ Anul acesta, la 27 octombrie, Teatrul 
Academic de Artă „M. Gorki“ din Moscova 
va sărbători 60 de ani de activitate. În 
cinstea acestui eveniment, colectivul artistic 
al teatrului pregătește citeva noi spectacole, 
printre care : A treia patetica de N. Pogodin, 
ultima parte a trilogiei închinate lui Vla- 
dimir Ilici Lenin (rolul lui Lenin va fi 
interpretat de B. Smirnov), Livada cu vişini 
de Cehov, într-o nouă montare scenică da- 
torită lui V, Staniţin, Trei surori de Cehov 
intr-o nouă distribuţie. Trebuie menționat 
că în Livada cu vişini va apărea alături de 
A. Tarasova, A. Stepanova, A. Gribov, M. 
Kedrov etc, și o proaspătă absolventă a 
studioului M.H.A.T., L. Koceanova care 
va interpreta rolul Anei Totodată, Teatrul 
Academic va reprezenta piesa dramaturgului 
englez A. Cronin Jupiter se amuză și lu- 
crarea brazilianului G. Figuieredo Vulpea 
şi strugurii, 

Un important eveniment al vieții teatrale 
sovietice îl va constitui, fără îndoială, spec- 
tacolul cu Pădurea rusă, o dramatizare a 
romanului cu aceleași nume de Leonid Leo- 
nov, pe care-l. va pune în scenă N. Gor- 
ciakov. 

Spre sfirşitul anului 1958, Teatrul Aca- 
demic de Artă va sărbători într-un cadru 
solemn aniversarea a 100 de ani de la 
nașterea lui Nemirovici-Dancenko. 

Pe lingă bogata activitate artistică ce o 
va desfăşura pe propria-i scenă, Teatrul 
Academic de Artă va demonstra înalta va- 
loare a artei interpretative ruse și dincolo 
de hotarele Uniunii Sovietice. Astfel la 15 
mai, M.H.A.T-ul va prezenta la Londra, 
în sala „Sadler Walles“, Trei surori, Li 
vada cu vişini, Unchiul Vanea de Cehov si 
Bâtrinețe zbuciumată de L. Rahmanov. A- 
celeaşi spectacole in interpretarea actorilor 

sovietici figurează și pe afișul actualei sta- 
giuni a Teatrului Naţiunilor, colectivul 
M.H.A.T.-ului urmind să poposească la 
Paris, spre sfirșitul lunii iunie. În fine, 
după toate probabilitățile, în luna noiem- 
brie, Teatrul Academic de Artă va între- 
prinde un turneu în Japonia. 


Bel gia 


e Formația „Compagnie des Galeries“ 
a inițiat la începutul acestei stagiuni un 
ciclu de spectacole clasice, menite, în pri- 
mul rînd, să popularizeze lucrările drama- 
tice mai puțin jucate în ultima vreme, 
dintre care recent, au fost reprezentate 
Les folies amoureuses (Nebuniile dragostei) 
de Jean François Regnard și L'Âne et le 
ruisseau (Măgarul și riul) de Musset. 


R. P. Chineză 


e Teatrul Popular de Artă din Pekin a 
reprezentat recent Urma tigrului de Go 
Mo-Jo. Cu acest spectacol, teatrul a de- 
monstrat pe viu că Între arta realistă con- 
temporană sau „drama modernă vorbită“ 
(denumire ce se atribuie în mod curent 
teatrului de tip european) și teatrul tra- 
dițional muzical pot exista trainice punți 
de legătură. Piesa lui Go Mo-Jo narează, 
în modalitățile dramei moderne „vorbite“, 
evenimente aparținînd unei epoci istorice 
cuprinse între anii 403—221 î.e.n. Regi- 
zorul Tzao Tziu-in a transpus scenic textul 
dramatic, folosind și elemente caracteristice 
dramei tradiționale, ca: costume-simbol, 
acompaniament muzical specific, o anume 
plastică a mişcărilor. 

Spectacolul a stîrnit o vie dezbatere în 
coloanele presei, mai ales în jurul folosirii 
modalităților tradiționale în realizarea sce- 
nică a spectacolelor moderne. Unii dintre 
criticii şi oamenii de teatru chinezi s-au 
pronunțat împotriva procedeului. Alții, în 
schimb — şi aceştia au întrunit aproape 
majoritatea — au îmbrățișat cu căldură 
experiența încercată de către Teatrul Popu- 
lar de Artă. 


88 


Iată, spre exemplu, punctul de vedere af 
criticului Cian-Gen : „Spectacolul de teatru: 
modern nu trebuie să se bizuie exclusiv pe: 
drama vorbită, ci el poate cuprinde în a- 
ceeaşi măsură cintece și muzică. Teatrul 
nostru contemporan este încă foarte tinăr. 
De aceea, nu este cu nimic dăunătoare ten- 
dința de a-l îmbogăţi cu modalitățile elabo-- 
rate de-a lungul secolelor de actorii tea-- 
trului tradiţional“. 

lar regizorul principal al Teatrului Mu-— 
zical de Dramă din Pekin, A. Tzia, subli- 
niază în coloanele ziarului „,Jenminjibao“ : 
„Importanța spectacolului Urma  tigrului 
constă, în primul rind, în faptul că a: 
reușit, atit prin interpretarea actoricească, 
prin realizarea scenografică, jocul lumini-- 
lor, cît şi prin acompaniament muzical, să: 
îmbine organic două sisteme teatrale di-- 
ferite“. 

În timpul discuţiilor a fost subliniată: 
ideea că celelalte colective teatrale nu sînt: 
de fel obligate să-și însușească rezultatele- 
dobindite de Teatrul Popular de Artă ; dim- 
potrivă, ele au toată latitudinea să caute: 
singure căile cele mai indicate pentru cre-- 
area unei arte contemporane înaintate. 


Grecie 


e Cu citeva luni în urmă a apărut la 
Atena un volum intitulat „Teatrul 1957“. 
Lucrarea întocmită de Th. Krita și A. Vu-- 
suni reflectă destul de complet principalele 
evenimente teatrale ale anului 1957, in 
Grecia. Astfel, în cuprinsul celor 272 de- 
pagini cîte numără volumul, sint prezen- 
tate aproape 100 de spectacole ale teatrelor 
din Atena, cît și festivalurile de la Epidaur 
și Atena. Totodată, volumul oferă cititori- 
lor, textele complete a opt piese, printre- 
care Pescăruşul de Cehov (reprezentată de 
către Teatrul Naţional), Cercul de cretă 
caucazian de Brecht (Teatrul de Artă) și 
Jurnalul Annei Frank. Un important ca- 
pitol al cărţii, intitulat „În afara culise- 
lor”, relatează aspecte de la congresul in- 
ternațional de teatru (care a avut loc la 
Atena) și manifestările prilejuite de „Ziua 
Veakis“ (consacrată memoriei marelui ac- 
tor). În această zi a fost reprezentat Oedip- 
Rege, cu o distribuţie ce reunea pe toți 

actorii care altădată l-au secondat pe Vea- 
kis în spectacolul respectiv. Rolul titular 
a fost deţinut de un elev al regretatului 
actor. 


R. P. Polonă 


e La Varşovia a luat ființă de curind 
un nou teatru, intitulat „„Cintecul polonez“. 
Noul lăcaş de cultură își va consacra ac- 
tivitatea popularizării cintecului polonez. 
Obiectivele urmărite prin înființarea acestui 
teatru sint, pe de o parte, stimularea crea- 
ției compozitorilor de. muzică ușoară, iar 
pe de alta, combaterea influențelor dăună- 
toare ale muzicii de dubioasă calitate im- 
portate din- Apus, care, prin răspindirea ce 
o capătă, are o înriurire negativă asupra 
esenței vii, sănătoase a cintecului polonez. 

Repertoriul noului teatru va cuprinde 
scenete, bucăți de muzică de dans, balade 
şi cintece satirice. 


F ranța 


O Anul acesta, stagiunea Teatrului Na- 
țiunilor găzduieşte un număr sporit de 
spectacole muzicale. Astfel, R. D. Germană 
este prezentă pe afişul teatral cu Condam- 
narea lui Lucullus, singurul libret de operă 
scris de Brecht, pe care o va reprezerita 
Opera din Leipzig. Muzica acestui speş- 
tacol a fost compusă de Paul Dessau. La 
rindul său, şi Germania Occidentală a pre- 
ferat să trimită anul acesta la Paris cojec- 
tivul Operei din Berlin, al cărei repertoriu 
variat cuprinde printre altele Regele cerb 
de Henze. Iugoslavia, Anglia, Statele Unite 
îşi aduc contribuţia la reușita acestui pro- 
gram muzical. Glyndebourne Festival Opera 
(Anglia) va prezenta Falstaff de Verdi, în 
timp ce „American Ballet Theatre“ din 
New York încheie ciclul muzical printr-un 
spectacol coregrafic. 

Cit privește spectacolele de dramă, ele 
prilejuiesc  reapariția pe scena Teatrului 
Naţiunilor a merituoasei formaţii a Tea- 
trului Marocan într-un spectacol clasic: 
Bolnavul inchipuit de Molière. Mai sem- 
nalăm prezența unor trupe ca: Teatro de 
Buenos Aires, cu un repertoriu în care 
argentineanului Alberto de Zavalia i se 
alătură numele francezului Prosper Méri- 


mée, Kungliga Dramatiska Teatern (Sue- 
dia), compania Morelli-Stopa cu o piesă 
de Diego Fabri, Old Vic cu Henric VIII 
şi Hamlet, Teatrul Național Grec cu un 
repertoriu antic: Medeea de Euripide, An- 
tigona de Sofocle și Adunarea femeilor de: 
Aristofan, și M.H.A.T.-ul. 


Austria 


e Viena trăieşte astăzi pe planul mişcă- 
rii teatrale un fenomen semnificativ și ciu- 
dat, mai ales pentru o ţară cu veche și 
consacrată tradiție teatrală. Este vorba de 
apariţia unor „teatre in beci“  (Keller- 
theater), adică a unor colective teatrale 
reduse ca număr, ce activează în săli ame- 
najate în beciurile cafenelelor. Așadar, viața 
teatrală din „capitala teatrelor în agonie” 
cum a fost caracterizată Viena de un om 
de teatru austriac, părăsește treptat vechile 
edificii teatrale, monumente de artă arhi- 
tectonică — pe care municipalitatea a in- 
ceput să le transforme în garaje, magazine: 
universale, sau pur și simplu să le dărime 
— şi se refugiază în pivnițe neincăpătoare, 
prost aerisite, dar probabil inchiriate pe 
taxe mai accesibile. Noii mecenaţi ai tea- 
trului austriac fiind totuşi, niște cafegii 
interesaţi în primul rind să-şi asigure be- 
neficii cit mai mari, în timpul spectaco- 
lului spectatorilor li se servesc mincăruri 
și băuturi ca în orice cafenea respectabilă. 
Prima formaţie teatrală de acest fel a fost 
„Theater der Courage“ care, deşi a debu- 
tat cu o piesă polițistă de duzină, s-a stră- 
duit, în linii generale, să se menţină pe 
linia unui repertoriu necomercial. Recent 
a luat ființă un al doilea „teatru în beci“, 
teatrul „Die Tribiine“, care a ales drept 
spectacol inaugural Raskolnikov de Dosto- 
ieveki. Într-unul din numerele ziarului ce- 
hoslovac  „Divadelni Noviny“, - Vladimir 
Prochazka descrie astfel scena noului tea- 
tru: „Scena are o deschidere mică, iar 
actorul aproape că atinge tavanul cu capul. 
Interpreţii pot face cel mult trei paşi spre 
fundul scenei și cinci spre ieșirea în cu- 
lise”. 

Şi totuși, pe această scenă-jucărie, Ras- 
kolnikov, prezentat in decoruri reduse la 
minimum, a fost o pildă de artă scenică 
realistă, prilejuind interpreţilor un adevă- 
rat triumf. 

Existenţa „teatrelor în beci“, nevoite să 
oficieze actul artistic în aburul capuţinere- 
lor și al ceaiurilor cu rom, ni se pare a 
fi cel puțin un document dezavantajos pen- 
tru cultura unei ţări. 


alia 


e Recent a fost inaugurat la Universi- 
tatea Internațională de Studii Sociale din 
Roma un curs de segie la televiziune. 
“Conducător al cursului a fost numit regi- 
zorul Daniele D'Anza, care în ultima vreme 
s-a consacrat în întregime spectacolelor 
teatrale televizate. Cursul va insista îndeo- 
sebi pe două probleme esențiale: limbajul 
artistic al televiziunii şi principiile estetice 
caracteristice acestui gen de spectacol. 


RP. Bulgaria 


e Teatrul Tineretului din Sofia a pre- 
zentat în premieră piesa Al nouălea val de 
Nikolai Vapţiarov. Numele dramaturgului 
se leagă strins de istoria mișcării munci- 
toreşti bulgare dintre cele două războaie 
mondiale. Poet, prozator şi dramaturg, Ni- 
kolai Vapţiarov a fost un luptător înflă- 
cărat împotriva asupririi capitaliste, pentru 
triumful cauzei clasei muncitoare. Opera 
sa literară reflectă încrederea scriitorului 
in victoria apropiată a socialismului, in 
viitorul luminos al proletariatului. Nikolai 
Vapţiarov și-a pierdut viața în lupta îm- 
potriva fascismului. 

Piesa Al nouălea val a fost scrisă în 
jurul anului 1930. Dramaturgul a abordat 
în cuprinsul piesei citeva din problemele 
fundamentale ale mișcării muncitorești din 
epoca dată: necesitatea desfășurării unei 
lupte organizate şi a combaterii acțiunilor 
anarhice. 

Premiera s-a bucurat de o primire deo- 
sebit de călduroasă. 


R. D. Germană 


e Volkstheater din Rostock prezintă în 
premieră  dramatizarea lui Piscator după 
Război şi Pace de L. Tolstoi. Rolul Nata- 

şei Rostova este deținut de actrița Karla 
Runkehl. 

e Cu prilejul aniversării a 60 de ani 
de la nașterea lui Bertolt Brecht, Teatrul 
din Karl Marx Stadt a organizat un ma- 
tineu literar și teatral, care s-a bucurat de 
un mare succes. De altfel, aniversarea lui 
Brecht a prilejuit manifestări similare pe 
scenele multor teatre din R.D.G. 


Sudan 


e În Sudan ființează citeva teatre pro- 
fesioniste și semiprofesioniste. Putem cita 
astfel Ansamblul Dramatic și Muzical Su- 
danez, Teatrul Sudanez Contemporan, An- 
samblul Hartuma şi altele. 

Dintre toate aceste formații, cea mai ve- 
che este Ansamblul Dramatic și Muzical, 
înființat în anul 1936. La începutul acti- 
vităţii sale, ansamblul purta denumirea de 
Societate Teatrală şi organiza spectacole 
doar în şcoli. Abia în anul 1940, actorii 
formației au inceput să ofere reprezentații 
şi pentru marele public. Ceva mai tîrziu, 
ansamblul a dobîndit un local propriu în 
oraşul Omdurman, unde a început să lu- 
creze statornic. În anul 1946, formația își 
schimbă numele în Ansamblul Dramatic şi 
Muzical al orașului Omdurman, pentru ca 
în anul 1950 să i se atribuie denumirea 
pe care o păstrează pină astăzi. Între timp, 
ansamblul şi-a construit o nouă sală cu o 
capacitate de 200 de locuri. Trebuie pre- 
cizat că toate sălile de spectacol din Sudan 
sint, de fapt, teatre de vară, spectacolele 
avind loc în aer liber. După dobindirea 
independenţei, guvernul sudanez a inițiat 
construirea unor noi teatre: unul în orașul 
Khartum, cu o capacitate de 800 de locuri, 
şi unul mai mic, la Omdurman. În anul 
1953, Ansamblul a înființat o filială per- 
manentă la Cairo. Pentru desăvirșirea pre- 
gătirii profesionale a actorilor, conducerea 
Ansamblului a trimis o serie de cadre ar- 
tistice să frecventeze cursurile școlilor dra- 
matice din Italia și Egipt. 

Cit privește repertoriul Ansamblului Dra- 
matic, el include cele mai de seamă lucrări 
ale dramaturgiei universale clasice şi con- 
temporane. Formația îşi concentrează in- 
deosebi eforturile înspre lărgirea reperto- 
riului universal şi crearea unui repertoriu 
național. Activitatea Ansamblului Dramatic 

şi Muzical, conjugată cu aceea a numeroși 
muzicieni, publicişti, scriitori sudanezi, con- 
tribuie eficient la dezvoltarea culturii su- 
daneze, care, datorită stăpinirii colonialiste, 
nu s-a putut dezvolta în trecut. 


R. Cehoslovacă 


e Uniunea artiştilor de teatru din R, 
Cehoslovacă a dat publicității planul de as- 
tivitate pe anul 1958. Spicuim citeva din 
acțiunile preconizate : 

Organizarea unei conferințe în legătură 
cu actualul stadiu de dezvoltare al criticii 
teatrale. Întocmirea unui referat privind 
situaţia dramaturgiei din ultimii ani, cit 
şi elaborarea unui raport în legătură cu 
dezvoltarea scenografiei și valoarea reali- 
zărilor scenografice. Pentru întocmirea res- 
pectivelor referate, menite să servească drept 
bază pentru o amplă dezbatere, Uniunea 
a creat două comisii, una formată din se- 
cretarii literari ai citorva teatre, cea de a 
doua  cuprinzind o seamă de pictori sce- 
nografi. 

Uniunea va organiza, în colaborare cu 
Ministerul Învățămîntului şi Culturii, un 
festival al spectacolelor pentru tineret. Fes- 
tivalul se va bucura de participarea tuturor 
teatrelor. 

În cursul lunii iulie se va organiza la 
‘Ceske Krumlou un festival teatral urmat 
de seminarii și discuţii pe marginea pro- 
blemelor de construcţie dramatică şi regie. 


Totodată, Uniunea elaborează in colaborare 
cu: Ministerul Învăţămintului și Culturii 
un proiect de reorganizare a tradiționalu- 
lui festival „Recolta teatrală“. 

e Teatrul de Stat din Ostrava a pre- 
zentat în premieră cehoslovacă poemul dra- 
matic Moartea mamei Jugovici de scriitorul 
iugoslav Ivo Vojnovici. Poemul se inspiră 
din evenimentele istorice ale anului 1389. 


Japonra 


e Două formații teatrale japoneze: 
„Sinkey“ şi „Tingey“ şi-au reunit forțele 
pentru a reprezenta pe scena teatrului 
Hayuh-za, o  dramatizare după romanul 
Munţii liniştiţi de cunoscutul scriitor pro- 
gresist Sunao Tokunaga. 

Munţii liniștiți prezintă aspecte din lupta 
muncitorilor și țăranilor japonezi pentru 
obținerea unor condiții mai umane de lu- 
cru, pentru ciștigarea unor libertăţi şi 
drepturi democratice. 

Presa progresistă japoneză a intimpinat 
cu mult interes spectacolul celor două for- 
maţii, consacrindu-i ample cronici. Astfel, 
ziarul „Kayva fudzin“, după ce subliniază 
că dramatizarea nu trădează romanul, pre- 
cizează : „Deşi  întimplările zugrăvite in 
piesă se petrec în primii ani după război, 
ele trezesc un puternic ecou în rindurile 
spectatorului de azi, care găsește în piesă 
multe lucruri consonante cu realitățile Ja- 
poniei contemporane“. 

Un curs universitar 


Un curs universitar este, firește, o lu- 
crare didactică. Ceea ce nu inseamnă că, 
dincolo de paginile lui, nu trebuie să des- 
luşim personalitatea autorului. Altfel, un 
curs ar fi la fel de bun ca altul, iar o 
colecție de întrebări și răspunsuri, de felul 
celor ce se alcătuiau pe vremuri, spre folo- 
sinţa elevilor care voiau să se pregătească 
pentru bacalaureat cu eforturi minime, şi-ar 
indeplini cu succes menirea, scutindu-i pe 
studenți de frecvență. 

Cu toată osteneala pe care ne-am dat-o 
pentru a reconstitui personalitatea profeso- 
rului Octavian Gheorghiu din paginile pre- 
legerilor sale de istorie a teatrului universal, 
n-am putut deduce, după lectura întregului 
curs, decit că profesorul are cunoștințe te- 
meinice şi variate, mai ales in ceea ce pri- 
vește anumite capitole ale istoriei literare, 
cum ar fi teatrul francez în secolul al 
XIX-lea. 

Se pare că autorul cursului se jenează 
să pronunţe opinii personale, căci, în in- 
troducere, domnia-sa se scuză pentru în- 
drăzneala de a fi încercat să analizeze, 
fără ajutorul bibliografiei sovietice, anu- 
mite fenomene ale dramaturgiei universale. 
(„În multe cazuri n-am avut la îndemină 
material sovietic, care ne-ar fi ușurat 


* Prof. Octavian Gheorghiu, I/storia teatrului 
universal, curs ţinut la Institutul de artă tea- 
trală şi cinematografică „|. L. Caragiale”. 
Litografia şi Tipografia Învățămîntului, 1957. 

munca noastră, şi a fost nevoie să aplicăm 
noi înșine teoriile marxiste, pentru a căuta 
o interpretare justă “.) 

În general, prelegerile acestui curs încep 
cu consideraţii politico-sociale foarte abun- 
dente, extrase de obicei dintr-un autor so- 
vietic de specialitate, cum ar fi Sergheiev 
pentru istoria Greciei, sau Mașchin pentru 
istoria Romei. Urmează o scurtă notiță 
biografică referitoare la autorul studiat, 
apoi analiza pieselor sale, analiză care se 
reduce, de cele mai multe ori, la expune- 
rea subiectului, plus unele consideraţii te- 
matice. Analiza mijloacelor artistice şi, 
fiindcă ne aflăm în domeniul teatrului, a 
mijloacelor scenice, e fóarte redusă, adesea 
inexistentă. Urmează concluzia. 

Cesa ce am reproşa acestei concepții a 
cursului, pe lîngă stereotipia ei, obositoare 
chiar din punct de vedere pedagogic, este 
faptul că duce la o compartimentare a ope- 
rei dramatice, la fărimițarea unităţii artis- 
tice. Odată enunțate considerațiile politico- 
sociale, autorul are conștiința liniştită și 
nu se mai referă decit cu totul accidental 
la ele, în discutarea operei dramatice, Dacă 
socotim că structura economico-socială e ră- 
dăcina oricărui fenomen de suprastructură, 
atunci seva care urcă din rădăcină trebuie 
să hrănească pînă şi ultima frunzuliță din 
virful copacului. Or, profesorul Octavian 
Gheorghiu, achitindu-se iniţial de datoria 
înfățișării împrejurărilor structurale, le ne- 
glijează pe urmă, uitind să mai stabilească 
interdependenţe. 

Cit priveşte analiza pieselor, sistemul 
amintit ni se pare schematizator, cu atit 
mai mult cu cît nararea subiectului se face 
uneori cu riscul unei simplificări neper- 
mise a intenţiilor autorului. De pildă, su- 
biectul poemului dramatic Brand de Ibsen : 
„Într-o operă de un puternic dramatism și 
de o poezie de o grandoare deosebită, Ibsen 
ne arată pe pastorul Brand plecind spre 
înălțimile, care par inaccesibile, ale mun- 
ților, printre stinci și prăpăstii, avind ca 
țintă o biserică ideală, creată de imaginația 
sa şi care se află în împărăția ghețarilor. 
El antrenează după sine o mulțime de cre- 
dincioşi, pe care i-a înflăcărat cu focul 
credinței sale. Unii îl părăsesc, blestemîn- 
du-l, alții cad extenuaţi de sforțările su- 
praomenești, pe care trebuie să le facă, 
dar nu se gindesc să se întoarcă în satul 
lor din vale. Brand continuă singur drumul 
spre culmi și este înghițit de o avalanșă.“ 
Dacă nu ne înșeală memoria, aceasta este 
doar expunerea — și încă inexactă — a 
ultimului act. Unde este problema căutării 
absolutului, unde este groaza de compro- 
mis, care-l caracterizează pe Brand, unde 
este rigorismul lui, care nu ţine seamă de 
oameni ? Doar, Brand își duce credincioșii 
spre templul de gheaţă, simbol al unei cre- 
dințe reci, care ucide. Semnificația drami 
ni se pare trunchiată, concluzia asupra pie- 
sei sunînd așa: „Concluzia finală a aces- 
tei admirabile opere este datoria omului de 
a face acest efort de ridicare, fiindcă nu- 
mai prin riscul pe care l-a primit el se va 
înălța“. Opinia acceptată cu privire la 
piesa Brand era pînă acum că Ibsen își 
condamnă eroul, un idealist, pradă iluziilor 
(vezi Plehanov, vezi Bernard Shaw), dar 
din consideraţiile prof. Octavian Gheorghiu, 
nu se deduce acest lucru. 

Spuneam că analiza este precumpănitor 
tematică. Pină și despre Faust al lui Goe- 
the, poem dramatic a cărui construcție sus- 
cită atitea probleme, autorul nu ne spune 
decit că : „Multe alte episoade dau momente 
de viață care trăiesc cu mare intensitate şi 
impresionează adinc pe spectatori. Ceea ce 
era mai greu și ceea ce face marele merit 
al lui Goethe ca dramaturg este felul 
cum a reușit să dea forță dramatică înalte- 
lor sale idei: preocupările lui Faust, mean- 
drele gindirii sale,  decepțiile și avinturile 
sale, lupta chinuitoare ce se dă în spiritu! 
său, legată in mod natural de momente 


reale de viață ; toate acestea trăiesc, spec- 
tatorul participă pasionat la toate aventu- 
rile spirituale ale eroului și trăiește alături 
de el“. Dar cum, prin ce mijloace artistice 
ne comunică Goethe meandrele gindirii lui 
Faust, nu aflăm. În general, cursul de care 
vorbim e foarte enunciativ și folosește prea 
des, pentru caracterizarea unei opere sau 
a unui autor, epitetele „frumos“, „remar- 
cabil“ și, mai ales, „admirabil“. Se știe 
însă cît de inexpresive și lipsite de valoare 
sint astfel de cuvinte din punct de vedere 
estetic. Se mai știe că stilul adjectival, din 
păcate încă foarte răspindit în presa noas- 
tră literară, nu e recomandabil; și nu e 
educativ să-i învăţăm pe studenți a carac- 
teriza o operă dramatică prin folosirea uncr 
adjective care şi-au tocit de mult orice ex- 
presivitate. . 

Chiar cînd este vorba de caracterizarea 
unui curent, a unei direcţii literare, cum ar 
fi romantismul, autorul cursului se arată 
parcimonios in analizarea aspectelor de 
artă dramatică. Aflăm că drama lui Hugc 
a adus înnoiri tematice, dar despre anti- 
tezele caracterologice, loviturile de teatru, 
pitorescul local și istoric, mlădierea alexan- 
drinului, aproape nimic. 

Unele capitole sint totuși mai abundente 
în această direcție, mai vii, mai colorate, 
mai puțin uscate. Așa socotim capitolul 
despre commedia dell'arte, care are darul 
de a da cititorului (ascultătorului) o re- 
prezentare concretă despre ceea ce a putut 
fi un spectacol de acest gen. Poate pentru 
că, în acest capitol, autorul dă bogate in- 
dicații despre condiția materială a teatrului 
italian în epoca respectivă, vorbește despre 
costume, actori, spectacole, lucru pe care 
nu-l face decit în treacăt în alte capitole. 
O istorie a teatrului universal ar fi tre- 
buit, totuşi, să cuprindă date copioase cu 
privire la arta scenică, probleme de mon- 
tare, regie etc. Aceste date sint, în gene- 
ral, strecurate la finele fiecărui capitol, așa 
încit, după parcurgerea volumului, cititorul 
ignorează momentul cind a apărut regia 
— ca atare — in teatru sau, eventual, 
controversa purtată de oameni de speciali- 
tate în legătură cu apariția regizorului ca 
factor determinant în montarea unui spec- 
tacol. 

În ceea ce privește economia cursului, 
observăm o împuținare a materialului pe 
măsură ce ne apropiem de contemporanei- 

tate. Consideraţiile despre autorii mai apro- 
piaţi în timp — fie ei şi de talia lui Ber- 
nard Shaw — sint evident mai puţin abun- 
dente decit cele sugerate de opere drama- 
tice mai vechi. Explicaţia pe care o oferă 
autorul in introducere vădește aceeași pru- 
dență de care am mai vorbit: „Poziția 
noastră față de această producție drama- 
tică nu s-a cristalizat încă în forma defi- 
nitivă și am voit să evităm pentru studenţi 
dezorientarea care ar fi rezultat din expu- 
nerea unor opinii prea fluctuante“. 

Citatele reproduse în această recenzie vă- 
desc  neglijențe în formulări, neglijențe 
eventual pardonabile in expunerile orale, 
dar care ar fi trebuit înlăturate din cursul 
tipărit. Unele formulări sună schematic şi 
anacronic: „Opera lui [Eschil] este un 
protest împotriva [...] obscurantismului bi- 
sericii“. Definiţia sofiştilor e cam sumară . 
„Sofiştii [erau] oameni foarte multilaterali 
[care] zdruncină prin învățătura lor cre- 
dința religioasă.“ Atit. 

Mai trebuie să remarcăm, în treacăt, 
lipsa totală a problematicii estetice și filo- 
zofice, în paginile acestui curs. Studenţii 
studiază teatrul antic, dar ignorează, pînă 
la sfîrșit, noțiunea de „katarsis“; învață 
despre clasicism şi romantism, dar opiniile 
clasice — reciproce — despre estetica celor 
două curente, ca și opiniile lui Hegel, le 
rămin necunoscute. 

Vera CĂLIN 


Molière definit de el însuşi 


Vreme de ani și ani întregi, erudiţii au 
acumulat date, informaţii, și l-au strivit pe 
Moliere sub teoriile lor. Există un mit Mo- 
lière care trăiește în imaginația populară ; 
un altul rezervat universitarilor: acela al 
unui Molière literat plin de teze filozofice 
şi morale, pictor al caracterelor universale, 
apărătorul unei morale a micii burghezii, 
a cărei imagine a fost impusă generațiilor 
întregi de școlari, de către manualele șco- 
lare. Oamenii de teatru Jacques Copeau, 
Louis Jouvet, Leon Chancerel au fost pri- 
mii care au afirmat că Moliere era înainte 


* Alfred Simon, Molière par lui-mem> (Mo- 
lière văzut de el însuși), colecţia „Ecrivains 
de toujours“, editura Le Seuil, Paris, 1957. 


94 


de toate „un atlet complet al teatrului”. 
Azi, dimpotrivă, există la unii tentația — 
ca o reacţie față de imaginea mai sus-amin- 
tită a lui Molière —, de a se înlătura 
operei lui Molière orice profunzime, spre 
a nu se mai vedea în ea decit reușita teh- 
nică a unui creator prodigios. 

Lui Molière i s-a întimplat de mai 
multe ori să intervină în persoană, sub 
masca personajelor sale. A scris Critica 
Şcolii nevestelor, ca să-și apere prima come- 
die în care depășise rolul său de măscărici 
de bilci. Riposta lui e şi mai violentă cu 
Improvizaţia de la Versailles, unde el își 
joacă propriul său rol, vorbește fără tilmaci 
şi înaintează pe proscenium ca să denunțe 
intrigile adversarilor săi şi să-și pună viața 
lui particulară la adăpost de atacurile lor 
veninoase. În Mizantropul, prin gura lui 
Alceste, el protestează împotriva acelora 
care îi atribuiau responsabilitatea Cărţii 
Abominabile, pamflet scris impotriva lui 
Colbert și a iezuiţilor. În Don Juan, el se 
servește de cel mai periculos personaj al 
său, ca să îndrepte împotriva bigoților acu- 
zaţiile pe care le va relua în prefața defi- 
nitivă a lui Tartuffe. În Femeile savante, 
Clitandre atacă, în numele lui, pe scriitorii, 
invidioși și trindavi, care pe cit sint de 
caraghioși, pe atit sînt de periculoși. 

Acestea sînt răspunsuri pe care Molière 
le dă atacurilor îndirjite ale dușmanilor și 
persecutorilor săi. Ripostind în felul acesta, 
el nu se conforma regulilor jocului, rupea 
convențiile teatrului, făcînd din acesta o 
tribună sau un tribunal. Totuși, adevăratul 
Moliere e în altă parte. Nu în prefețele lui, 
care sint puțin numeroase, și în care el nu 
cade în ispita, ca Racine și Corneille, să-și 
explice, în mod amănunţit, opera. Nici în 
chipul care se desprinde din nenumăratele 
lucrări — răuvoitoare sau amicale — care 
s-au scris despre Molière. Ci în opera lui. 
Căci Moliere și-a întipărit chipul lui în 
masca comediei. 

Făcind să varieze lumina, comparind pu- 
nerile în scenă ale epocii cu cele ale timpu- 
lui nostru, făcînd să defileze sub ochii 
noștri interpretările lui Tartuffe, Don Juan 
şi Alceste, Alfred Simon încearcă și reușe- 
şte în cartea sa bogat ilustrată, Molière par 
lui-même, să facă să apară în faţa noastră 
personajul Jean-Baptiste Poquelin zis şi 
Molière. 

Legătura dintre Molière şi personajele 
sale este determinată de complexul: poet- 
interpret-regizor. Acest comitet trinitar fon- 
dează și administrează o întreprindere în 
care situația lui Molière și aceea a teatrului 
se confundă. Molière a folosit geniul său 
de poet, autoritatea lui de director, presti- 
giul lui de actor, spre a face să prospere o 
trupă care a cunoscut mizeriile „unei vieți 
ambulante. Înainte de toate, el a fost însă 
„actor. Doar grija de a mai ușura viaţa ca- 
marazilor lui de scenă l-a îndemnat să 
scrie, fără nici o pretenţie literară, „acele 
mici divertismente care i-au adus o mică 
reputație în provincii“ (Grimarest). El nu 
şi-a dat osteneală să le compună în între- 
gime, avind încredere în spiritul de impro- 
vizaţie al camarazilor lui de scenă, ca să 
dea viață acelor simple canavale, Prima lui 
piesă tipărită, Preţioasele ridicole, n-a fost 
publicată decit ca o ripostă împotriva proce- 
deelor incorecte ale librăriei Ribou, care 
n-a așteptat autorizația lui Moliere spre a-i 
tipări piesa. În prefața sa, Molière şi-a 
precizat poziţia sa cu umor. „E un lucru 
ciudat să fii tipărit fără voia ta. Nimic nu 
mi se pare mai nedrept și aș ierta mult 
mai uşor orice alt act de violență... Cum 
o mare parte din frumuseţile ce s-au găsit 
(piesei) depind de jocul actorilor și de tonul 
vocii... hotărisem să nu le las să fie văzute 
decit la lumina luminării, spre a na da 
prilej cuiva să spună proverbul, şi nu 
voiam ca ele să sară de la teatrul Bourbon 
în Galeria Palatului“ (unde se aflau libră- 
riile care vindeau cărțile nou apărute). 

Mai tirziu, boala venind odată cu gloria 
şi bogăţia, Boileau stăruind pe lingă el ca 
să renunțe la cariera de histrion şi să se 
consacre celei de scriitor, Molière i-a răs- 
puns cu trufie: „Ah! ce-mi tot spui dum- 
neata ? Pentru mine e o cinste să n-o pă- 
răsesc !" Nu trebuie să vedem în aceste 
cuvinte, mai mult sau mai puțin legendare, 
decit grija de a acorda jocului dramatic o 
justă întiietate, grijă pe care o reîntilnim 
sub forma scurtei, dar profundei și noii 
formule, care prefațează Amorul medic: 
„Piesele nu sînt făcute decit spre a fi jucate“. 

În timp ce-și conduce trupa, Molière 
vede născindu-se personajele sale, și din 
clipa cind ele capătă viaţă, fantoșele acestea 
au înfățișarea nevestei lui, Armanda, sau a 
junelui prim, Lagrange, alta șchiopătura lui 
Joseph Béjart sau risul d-rei Beauval, colegi 


de trupă. Totuși, din lotul acesta de perso- 
naje — care devin apoi roluri — trebuie 
să izolăm cohorta privilegiată a rolurilor 
deținute de însuși autorul. Afară de Tartuffe 
şi Don Juan, toate reprezintă rolurile prin- 
cipale ale comediei lui Moliere. Trebuie să 
deducem de aci — se întreabă Alfred Simon 
— o complicitate mai strinsă între aceste 
personaje şi creatorul lor? Răspunsul e 
afirmativ şi Alfred Simon il sustine, ară- 


tindu-ne — sprijinit pe o bogată docu- 
mentare și o profundă analiză a întregii 
opere a marelui clasic francez — că cele 


24 de personaje pe care le-a interpretat 
„acest bufon prea serios“ (cum l-a numit 
Scarron pe Moliere) au fost martorii crea- 
torului lor,  împrumutindu-i nu numai o 
siluetă asortată cu citeva elemente (alunița 
lui Scaramouche, haina galbenă și verde, 
care nu-i exclusivitatea lui Sganarelle), ci 
și unele dispoziţii profunde. Molière văzut 
chiar de Molière este Moliere dindărătul 
diferitelor măști ale unei singure și unice 
fantome care se plimbă prin toate colțurile 
teatrului. 

După ce l-a urmănsit de-a lungul pergo- 
najelor sale, spre a-l căuta și găsi pe 
Moliere, Alfred Simon oferă cititorului 
curios de a-l vedea pe Molière definit de 
el însuși, fragmente din diferitele lui piese, 
spre a ne demonstra că Molière vorbeşte 
prin gura personajelor lui. Procedeul folosit 
e foarte bun, căci printr-un montaj scenic 
și datorită acțiunii, ajungi să simţi, ca să 
spun așa, în mod material, să înţelegi mai 
adine pe unii oameni și unele poziţii ome- 
nești. Acesta-i și cazul montajului scenic 
pe care ni-l oferă Alfred Simon. Molière 
circulă prin toate piesele lui, prin toate per- 
sonajele pe care le încarnează și fiecare 
personaj este o parte din el insuși. Urmă- 
rindu-l astfel, ajungem să-l înțelegem pe 
creator, să-l admirăm pe actor, să-l iubim 
pe om: acesta era, de fapt, bănuim, și 
scopul urmărit de Alfred Simon, scop ce 
reușește să-l atingă. Căci Moliere par lui- 
meme este o lucrare care contribuie, între 
altele, să aducă celor care il iubesc pe 
Molière, noi argumente de a-l iubi pe cel 
care „ii învață și astăzi pe oameni să 
urască fățărnicia și cupiditatea, să respingă 
tot ceea ce siluiește legile firii, să creadă 
în progresul omenirii și să incurajeze tct 
ceea ce este mai bun în noi“. 

Paul B. MARIAN 

lon C. Bacalbaşa (frate cu Constantin şi Anton) s-a născut la Brăila, 
la 24 iulie 1863. 

De la virsta de 23 ani intră în publicistică, fiind pe rînd redactor 
la ziarul „Lupta“ (unde lucrează, alături de Gh. Panu, și fratele său mai 
mare, Constantin C. Bacalbaşa), apoi la „Ziua“ şi „„Adeverul“, unde scrie 
îndeosebi articole privitoare la artă în general şi, mai ales, dări de seamă 
şi cronici despre reprezentațiile teatrale. În 1910 editează un ziar propriu, 
„Înainte“, şi în 1912 se angajează prim-redactor la ziarul „Minerva“. 

În dramaturgie, lon C. Bacalbaşa a lăsat în urmă-i piesele: De 
focul birului (Mort fără lumînare), dramă socială în trei acte, jucată 
pe scena Naţionalului din Bucureşti, cu I. Brezeanu şi Agatha Birsescu; De la oaste, 
dramă în trei acte; Moşu, comedie într-un act; Assan, dramă istorică în cinci acte, 
scrisă în colaborare cu Mircea C. Dimitriadi ş.a. 

În noiembrie 1911 este numit director general al Teatrului Naţional din Bucureşti, 
cînd, părăsind ziaristica, se devotează noii îndeletniciri, pe care o închină ridicării ma- 
teriale şi morale a colectivului şi promovării literaturii dramatice originale în reperto- 
riul primei noastre scene. 

Directoratul său n-a dăinuit mult timp: pînă în octombrie 1912. Roadele acestui 
faecon iea consemnat în „Darea de seamă despre stagiunea Teatrului Naţional 
1911—1912“. 

Ion C. Bacalbaşa moare la 28 mai 1918. 


Uasile Enescu, director de scenă al Teatrului Național din Bucu- 
reşti (născut în Bucureşti, la 27 septembrie 1882). a crescut la şcoala 
regizorală a lui Alexandru Davila şi Paul Gusty. 

După ce îndeplineşte o seamă de funcții mărunte în teatru, este 
numit regizor de culise în ziua de 1 decembrie 1912, iar la 1 aprilie 
1915, avansat director de scenă. Vasile Enescu a început prin a pune 
în scenă lucrările scriitorilor noştri dramatici din tînăra generație de pe 
atunci: M. Sorbul, A. de Hertz, Mircea Dem. Rădulescu, Alfred Mo- 
şoiu, Claudia Millian, N. N. Beldiceanu etc. 

Dintre piesele puse în scenă de el cu succes, pot fi amintite: 
Pescăruşul de A. Cehov, Femeia mării de H. Ibsen, Omul cu mirțoaga de G. Ciprian, 
Gaiţele de Al. Kirițescu, Învierea de L. Tolstoi, Nevestele vesele din Windsor de W. 
Shakespeare ş. a. 

După 40 de ani de activitate în teatru încetează din viaţă la 3 mai 1945. 

